title: কাইল মিলস

text: ১০ জুন, ২০০৪ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে মিলসের। ফেব্রুয়ারি, ২০০৭ সালে গুরুতরভাবে আহত হওয়ার প্রেক্ষাপটে ২০০৭ বিশ্বকাপ ক্রিকেট থেকে নিজেকে সড়িয়ে নিতে বাধ্য হন। প্যাটেলার অপারেশন শেষে শারীরিক সক্ষমতার বিচারে নভেম্বর/ডিসেম্বর, ২০০৭ সালে দলের সাথে দক্ষিণ আফ্রিকা সফরে যান। টেস্ট দলে অন্তর্ভুক্ত হয়ে পেটের পীড়াজনিত কারণে দ্বিতীয় ও চূড়ান্ত টেস্ট থেকে দূরে সড়ে যান। সুস্থ হয়ে তিন ম্যাচের ওয়ানডে সিরিজ খেলেন ও সর্বোচ্চ উইকেট সংগ্রহকারী হন। তন্মধ্যে নিজস্ব সেরা ৫/২৫ লাভ করেন। ২-১ ব্যবধানে দল সিরিজ হারলেও মিলস ম্যান অব দ্য সিরিজ নির্বাচিত হন।


title: কাইল মিলস

text: ইন্ডিয়ান প্রিমিয়ার লীগে শেন বন্ডের চুক্তিবদ্ধতাজনিত অনুপস্থিতির কারণে একদিনের আন্তর্জাতিক দলে তার ঠাঁই হয়। ২০০৯ সালের আইসিসি বিশ্ব টুয়েন্টি২০ প্রতিযোগিতায় খেলেন তিনি। এছাড়াও তিনি দক্ষিণ আফ্রিকায় অনুষ্ঠিত ২০০৯ সালের আইসিসি চ্যাম্পিয়ন্স ট্রফিতে দলকে ফাইনালে নিয়ে যেতে বিরাটভাবে সহায়তা করেন। কিন্তু চূড়ান্ত খেলায় তার দল অস্ট্রেলিয়ার কাছে হেরে যায়।


title: কাইল মিলস

text: নিউজিল্যান্ডের পরবর্তী ওডিআই সিরিজে আবুধাবিতে অনুষ্ঠিত খেলায় পাকিস্তানকে ২-১ ব্যবধানে পরাজিত করে তার দল। কিন্তু আউটের জন্যে অতিরিক্ত আবেদন এবং অশালীন ভাষা প্রয়োগ করায় তাকে ম্যাচ ফি’র ২০ শতাংশ অর্থ জরিমানা গুণতে হয়।


title: কাইল মিলস

text: ১ এপ্রিল, ২০১৫ তারিখে সর্বস্তরের ক্রিকেট থেকে অবসর নেয়ার ঘোষণা দেন তিনি।


title: ইউক্যালিপটাস

text: ইউক্যালিপটাস () Myrtaceae পরিবারের একটি গণের নাম এটি মূলত একটি কাঠের গাছ যা প্রকৃতিগত ভাবে অষ্ট্রেলিয়ায় পাওয়া যায়। যদিও এর আবহাওয়াগত অভিযোজন ক্ষমতার কারণে প্রায় সব মহাদেশেই দেখতে পাওয়া যায়। সারা বিশ্বে ইউক্যালিপটাসের প্রায় ৭০০ প্রজাতি আছে তবে পাপুয়া নিউ গিনি ও ইন্দোনেশিয়া পর্যন্ত এর প্রাকৃতিক ভাবে বিস্তার রয়েছে। পৃথিবীর সর্বত্র ছড়িয়ে ছিটিয়ে আছে এর মাত্র ১৫টি প্রজাতি চালু করা উদ্ভিদ হিসেবে। দ্রুতবর্ধনশীলতা এবং অভিযোজন ক্ষমতার কারনে এটি অনেক দেশেই কাঠের গাছ হিসেবে জনপ্রিয়তা পেয়েছে যদিও উল্লেখ্য যে এই ইউক্যালিপটাসের কোন প্রজাতিই তুষারপাত সহ্য করতে পারে না। এটা উষ্ণমণ্ডলীয় এবং উষ্ণ উভয় প্রকারের জলবায়ুর প্রদেশে বেচে থাকতে সক্ষম।


title: ইউক্যালিপটাস

text:
"ইউক্যালিপটাস" হচ্ছে মোট তিনটি গণের একই উল্লেখিত নাম যাদেরকে এই "eucalypts" নামে ডাকা হয়। অন্য গণ দুটি হচ্ছে "কোরিম্বিয়া" এবং "অ্যাঙ্গোফোরা"।
ভারতীয় উপমহাদেশের বেশ কিছু জায়গায় উদাহরণস্বরুপ ভারতে, বাংলাদেশে ইউক্যালিপ্টাস গাছকে নীলগিরি বা নীলগিরি গাছ নামে ডাকা হয়। এই গাছের তেলের অনেক ব্যবহার রয়েছে,বিশেষত এন্টিসেপটিক ও পরিস্কারক হিসেবে, মশা নিধনেও এই তেলের ভূমিকা রয়েছে। কাঠ হিসেবে এর রয়েছে ব্যবহার, বেশ সুদর্শন এর পাতা, মসৃণ কান্ড। এদের ফূল সৌন্দর্য্য বৃদ্ধি ছাড়াও বেশ স্বাদিষ্ট মধূ প্রস্তুতে কাজে লাগে। বেশ কিছু ইউক্যালিপ্টাস এর প্রজাতিতে গাম নিঃসরণের কারণে এদেরকে gum tree হিসেবে অভিহিত করা হয়।


title: ইউক্যালিপটাস

text: তবে এর ক্ষতিকর কিছু দিক আছে। এই গাছটিতে অধিক পরিমাণে তেল থাকায় এটা বেশ দাহ্য এবং খোদ এর আবাসভূমি অস্ট্রেলিয়াতে একে অগ্নি সৃষ্টিকারী হিসেবে আখ্যা দেওয়া হয়। তাই আবাসিক এলাকায় বা ঘরবাড়ির কাছে এটাকে কম লাগানো হয়। তবে বড় বড় সড়কের ধারে সারিবদ্ধ ভাবে লাগানো থাকে আর বসন্তে এর চমক লাগানো ফূল দেখে প্রায় চেনাই যায় না যে সারাবছর অনাড়ম্বর থাকা এই বৃক্ষটিকে।


title: আল-আহাদ

text: আল-আহাদ (, জামায়াত আল-আহাদ) ১৯৩১ সালে গঠিত একটি রাজনৈতিক সংগঠন। মূলত উসমানীয় সেনাবাহিনীতে কর্মরত ইরাকি অফিসাররা এটা গঠন করেন। এদের অধিকাংশই পরবর্তীতে আরব বিদ্রোহের সময় শরীফ হুসাইনের সেনাবাহিনী এবং ফয়সালের সিরিয়ান সেনাবাহিনীতে যোগ দেন। শরীফ হুসাইনের পুত্র আবদুল্লাহকে রাজা ও অপর পুত্র প্রিন্স জাইদ তার ডেপুটি – এই কাঠামোর মধ্যে তারা ইরাকের স্বাধীনতায় বিশ্বাসী ছিলেন। একই সাথে তারা ইরাক ও সিরিয়ার মধ্যে ইউনিয়নের সমর্থক ছিলেন। পরবর্তীতে তারা ব্রিটেনের কাছ থেকে অর্থনৈতিক ও প্রযুক্তিগত সাহায্য পায়।


title: আল-আহাদ

text: সর্বপ্রথম দামেস্কে এই সংগঠনের বৈঠক অনুষ্ঠিত হয়। এরপর ইরাক বিশেষ করে বাগদাদ ও মসুলসহ অন্যান্য আরব অঞ্চলে এর শাখা প্রতিষ্ঠিত হয়। সংগঠন থেকে আল-লিসান নামক একটি ম্যাগাজিন প্রকাশিত হত। এর ইরাকি সদস্যদের মধ্যে অন্যতম হলেন ইয়াসিন আল-হাশিমি, নুরি আস-সাইদ, জাফর আল-আসকারি এবং মিশরীয় সদস্যদের মধ্যে অন্যতম হলেন জামিল আল-মিদফাই, আজিজ আলি আল-মিসরি।


title: আল-আহাদ

text: আল-আহাদ তালিম আল-নাকিব নামক সংগঠনের সমর্থনপ্রাপ্ত হয়। এর কাছ থেকে তারা অর্থনৈতিক ও নীতিগত সমর্থন লাভ করে। মুহাম্মদ শরিফ আল-ফারুকি, ব্রিটিশদের সাথে যার সংলাপ আরব বিদ্রোহে ব্রিটিশ সমর্থন যোগাতে সাহায্য করে, তিনি নিজেকে আল-আহাদের সদস্য দাবি করতেন। তবে পরবর্তী গবেষণায় এই দাবির সত্যতা মেলেনি।


title: আল-আহাদ

text: ১৯২০ সালে ফয়সালের আরব সরকার সিরিয়া থেকে বহিষ্কৃত হওয়ার পর সংগঠনটি আলেপ্পো ও দাইর আজ-জারে এর সদরদপ্তর সরিয়ে আনে। ইরাকে একটি আরব সরকার প্রতিষ্ঠা করা এদের উদ্দেশ্য ছিল। কিন্তু ফয়সালের পতন সংগঠনটিকে দুর্বল করে তোলে এবং শীঘ্রই এর কাজকর্ম বন্ধ হয়ে যায়।


title: খোন্দকার আশরাফ হোসেন

text: খোন্দকার আশরাফ হোসেন (জানুয়ারি ৪, ১৯৫০ - জুন ১৬, ২০১৩) ছিলেন বাংলাদেশী উত্তরাধুনিক কবি, গদ্যকার, সাহিত্য সমালোচক, সম্পাদক, অনুবাদক, এবং অধ্যাপক। তার প্রকাশিত গ্রন্ধের সংখ্যা প্রায় ত্রিশ।


title: খোন্দকার আশরাফ হোসেন

text: খোন্দকার আশরাফ হোসেনের জন্ম ১৯৫০ সালের ৪ জানুয়ারি জামালপুরের জয়নগরে। ১৯৬৫ সালে তিনি ভাটারা উচ্চ বিদ্যালয় থেকে মানবিক বিভাগে মাধ্যমিক শেষ করেন। উচ্চ মাধ্যমিক পাস করেন জামালপুরের সরকারি আশেক মাহমুদ কলেজ থেকে। হোসেন ঢাকা বিশ্ববিদ্যালয় থেকে ১৯৭০ সালে স্নাতক এবং পরবর্তী বছর ১৯৭১ সালে স্নাতকোত্তর সম্পন্ন করেন ইংরেজি বিষয়ে। পরবর্তীতে যুক্তরাজ্যের লিডস বিশ্ববিদ্যালয় থেকে ভাষাতত্ত্ব ও ধ্বনিতত্ত্ব বিষয়ে স্নাতকোত্তর ডিপ্লোমা এবং ১৯৮১ সালে ভাষাতত্ত্ব বিষয়ে উচ্চতর ডিগ্রি অর্জন করেন।


title: খোন্দকার আশরাফ হোসেন

text: হোসেন ১৯৭৩ সাল থেকে ২০১৩ সালে মৃত্যুর পূর্বাবধি পর্যন্ত ঢাকা বিশ্ববিদ্যালয়ে ইংরেজি বিভাগে চার দশককাল অধ্যাপক হিসাবে কর্মরত ছিলেন। তিনি ছিলেন একজন মেধাবী গবেষক ও সাহিত্য সমলোচক। ২০১৩ খ্রিস্টাব্দে অকালীন মৃত্যুর পূর্বপর্যন্ত তিনি ময়মনসিংহের ত্রিশালে অবস্থিত জাতীয় কবি কাজী নজরুল ইসলাম বিশ্ববিদ্যালয়-এর উপাচার্য হিসাবে নিযুক্ত ছিলেন। তিনি ১৯৭১-এর মুক্তিযুদ্ধে অংশগ্রহণ করেন। তিনি ব্র্যাক বিশ্ববিদ্যালয়ের সিন্ডিকেট ও ফ্যাকাল্টি নির্বাচন কমিটির সদস্য ছিলেন।


title: খোন্দকার আশরাফ হোসেন

text: আশির দশকের মাঝামাঝিভাগে - ১৯৮৪ খ্রিস্টাব্দে - "তিন রমনীর ক্বাসিদা" শিরোনামীয় কাব্যগ্রন্থের মাধ্যমে বাংলা আধুনিক কবিতার জগতে আত্মপ্রকাশ করেন। তাঁর অন্যান্য কাব্যগ্রন্থসমূহের মধ্যে রয়েছে ১৯৮৬ খ্রিস্টাব্দে প্রকাশিত "পার্থ তোমার তীব্র তীর", ১৯৮৯-এ খ্রিস্টাব্দে প্রকাশিত "জীবনের সমান চুমুক", ১৯৯১-এ খ্রিস্টাব্দে প্রকাশিত "সুন্দরী ও ঘৃণার ঘুঙুর", ১৯৯৫-এ খ্রিস্টাব্দে প্রকাশিত "নির্বাচিত কবিতা", ১৯৯৮ খ্রিস্টাব্দে প্রকাশিত "যমুনাপর্ব" এবং ২০০১ খ্রিস্টাব্দে প্রকাশিত "জন্মবাউল"। তার প্রকাশিত প্রবন্ধগ্রন্থের মধ্যে রয়েছে ১৯৯৫-এ প্রকাশিত "বাংলাদেশের কবিতা অন্তরঙ্গ অবলোকন", ২০১০-এ প্রকাশিত "কবিতার অন্তর্যামী: আধুনিক উত্তর আধুনিক ও অন্যান্য প্রসঙ্গ" এবং ২০১২ খ্রিস্টাব্দে প্রকাশিত "রবীন্দ্রনাথ ইয়েটস গীতাঞ্জলি"। ২০১৩-তে প্রকাশিত হয় তাঁর সর্বশেষ প্রবন্ধগ্রন্থ "বাঙালির দ্বিধা ও রবীন্দ্রনাথ এবং বিবিধ তত্ততালাশ"। তিনি অনুবাদ করেছেন "পাউল সেলানের কবিতা"।


title: খোন্দকার আশরাফ হোসেন

text: "একবিংশ" সাহিত্য পত্রিকার প্রতিষ্ঠাতা ও সম্পাদক হিসাবে তিনি সুখ্যাতি লাভ করেন। সাহিত্যকর্মের স্বীকৃতিস্বরূপ তিনি "আলাওল সাহিত্য পুরস্কার", "জীবনানন্দ পুরস্কার", এবং "পশ্চিমবঙ্গ লিটল ম্যাগাজিন পুরস্কার" লাভ করেন।


title: খোন্দকার আশরাফ হোসেন

text: হোসেন বাংলা থেকে ইংরেজি ভাষায় এবং জার্মান ও ইংরেজি থেকে বাংলা ভাষায় অনুবাদের কাজ করেছেন। তার রচিত কবিতাও ইংরেজি, জার্মান, ফরাসি, তেলুগু এবং হিন্দি ভাষায় ও অনুদিত হয়েছে।


title: খোন্দকার আশরাফ হোসেন

text: হোসেন হার্ট অ্যাট্যাক পরবর্তী চিকিৎসাকালীন সময়ে ঢাকার ল্যাবএইড হাসপাতালে ২০১৩ সালের ১৬ জুন রোববার সকালে ৬৩ বছর বয়সে মৃত্যুবরণ করেন।


title: নক্ষত্র লম্বন

text:
(জ‌্যোতিঃবিদ্যায় ব্যবহৃত) দুটি পৃথক বিন্দু থেকে দৃষ্ট খ-বস্তুকে দেখার মধ্যে যে পার্থক্য লক্ষিত হয় তাকে লম্বন(Parallax) বলে। নাক্ষত্র লম্বন হল এক ধরনের কৌণিক পরিমাণ যা কোন নক্ষত্র হতে পৃথিবীর কক্ষপথকে ধারণ করে।
(জ‌্যোতিঃবিদ্যায় ব্যবহৃত) দুটি পৃথক বিন্দু থেকে দৃষ্ট খ-বস্তুকে দেখার মধ্যে যে পার্থক্য লক্ষিত হয় তাকে লম্বন(Parallax) বলে। পর্যবেক্ষন বিন্দু দু'টির মধ্যে যে দুরত্ব তা ভূমিরেখা (Baseline) নামে পরিচিত। এই ভূমিরেখা পৃথিবীর কক্ষপথের চতুর্দিকে বার্ষিক গতি হতে সৃষ্ট হয়। এ লম্বনকে বলা হয় বার্ষিক বা সৌরকেন্দ্রিক (helio-centric)।


title: .এইউ

text: .এইউ হল অস্ট্রেলিয়ার কাউন্ট্রি কোড টপ লেভেল ডোমেইন, ইন্টারনেট প্রদ্ত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রন করে থাকে “.এইউ ডোমেইন কর্তৃপক্ষ।


title: .এইউ

text: দ্বিতীয় স্তরে সরাসরি .এইউ এর অধীনে কোন ডোমেইন নাম নিবন্ধন করা যায় না (যেমনঃকম্পানির নাম.এইউ)। .এইউ এর অধীনে বিভিন্ন বিষয়শ্রেণীতে বা তৃতীয় স্তরে আবেদন গৃহীত হয়। উদাহরন, .কম.এইউ এখানে .কম বাণিজ্যিক সংস্থার জন্য যেমনটি যুক্তরাজ্য নিউজিল্যান্ডে করা হয়।


title: .এইউ

text:
অস্ট্রেলিয়ার ফেডারেল সরকারের বিভিন্ন সংস্থার জন্য নির্ধারিত দ্বিতীয় স্তরের ডোমেইন নাম, .গভ.এইউ। এছাড়া তৃতীয় স্তরের কিছু নির্দিষ্ট ডোমেইন নাম অস্ট্রেলিয়ার সরকার তাদের রাজ্যকে চিহ্নিত করার জন্য ব্যবহার করে থাকে। অধিকাংশ ক্ষেত্রে .ইডো.এইই ডোমেইন নামকে রাজ্য সংক্রান ডোমেইন নামের বিষয় শ্রেণীতে ধরা হয়।
এইউডিএ .ইডো.এইউ ডোমেইনের নিয়ন্ত্রনের দ্বায়িত্ব “অস্ট্রেলিয়ান ইনফরমেশন এন্ড কমিউনিকেশনস টেকনোলজি ইন ইডোকেসন কমিটির” কাছে অর্পন করেছে। যা থেকে আবার একটি বিশেষ উপ কমিটি তৈরি করা হয়েছে, “.ইডো.এইউ ডোমেইন নিয়ন্ত্রক কমিটি”।


title: .এইউ

text: বিদ্যালয় গুলোতে সাধারনত স্থানের নামের সাথে মিলিয়ে ডোমেইন নাম প্রদান করা হয়। উদাহরনস্বরুপ, পশ্চিম অস্ট্রেলিয়ার কোন বিদ্যালয়ের জন্য “বিদ্যালয়ের নাম.ডব্লিউএ.ইডো.এইউ” (schoolname.wa.edu.au)। একইভাবে ভিক্টোরিয়ার বিদ্যালয়ের জন্য .ভিক, দক্ষিণ অস্ট্রেলিয়ার জন্য .এসএ, তাসমানিয়ার .তাস, নর্দান টেরিটোরির জন্য .এনটি ও অস্ট্রেলিয়ার ক্যাপিটাল টেরিটোরির জন্য .এসিটি।যাইহোক, ইন্টারনেট সার্ভিস নাম পরিবর্তন হওয়ার পর কুইন্সল্যান্ডের স্টেট স্কুলগুলোও তাদের ডোমেইন নাম schoolname.qld.edu.au থেকে schoolname.eq.edu.au তে পরিবর্তন করে। অবশ্য এটি প্রাইভেট বিদ্যালয়গুলোর জন্য প্রযোজ্য নয়। মাঝে মাঝে ডোমেইন নাম চতুর্থ স্তর পর্যন্তও হয়ে থাকে যেমন, schoolname.schools.nsw.edu.au।


title: .এইউ

text: বিশ্ববিদ্যালয় পর্যয়ের কিছু কিছু শিক্ষাপ্রতিষ্ঠানের ডোমেইন নামের সাথে রাজ্যের নাম যোগ করতে হয়না। উদাহরন স্বরুপ পশ্চিম অস্ট্রেলিয়ার এডিথ কাউন বিশ্ববিদ্যালয় ecu.wa.edu.au এর পরিবর্তে ecu.edu.au ব্যবহার করে। ভিক্টোরিয়ার মোনস বিশ্ববিদ্যালয় monash.vic.edu.au এর পরিবর্তে monash.edu.au ব্যবহার করে। কারণ অস্ট্রেলিয়ার রাজ্য সরকার শুধু প্রাথমিক ও মাধ্যকি শিক্ষার দ্বায়িত্ব বহন করে। বিশ্ববিদ্যালয় পর্যায়ের প্রতিষ্ঠানের দ্বায়িত্ব কমনওয়েল্থ এর। এরকম কয়েকটি প্রতিষ্ঠান অস্ট্রেলিয়ার কয়েকটি রাজ্যে রয়েছে।


title: .এও

text: .এও হল অ্যাঙ্গোলার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। অ্যাগোস্টিনহু নিতু বিশ্ববিদ্যালয়ের প্রকৌশল কলেজ এটি নিয়ন্ত্রন করে থাকে। নিবন্ধনের জন্য আবেদন শুধু তৃতীয় স্তরে গ্রহণ করা হয় যদিও গুগল সার্চ ইঞ্জিনে কিছু দ্বিতীয় স্তরের ডোমেইন নাম প্রদর্শন করে।


title: .এআর

text: .এআর হল আর্জেন্টিনার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এনআইসি আর্জেন্টিনা এটি নিয়ন্ত্রন করে থাকে।


title: .এআর

text: ২০০৮ সালের নভেম্বরে ডোমেইন নামের জন্য কিছু বিশেষ বর্ণের ব্যবস্থা করা হয় তার মধ্যে, ñ, ç, á, é, í ó, ú, ä, ë, ï, ö, ও ü উল্লেখযোগ্য। এছাড়া সরকারি ওয়েবসাইটের নামের ক্ষেত্রে .gob.ar ব্যবহার করা হয়। (.gob stands for "gobierno", সরকারের স্প্যানিশ রুপ)।


title: ট্রেবল (ফুটবল)

text: ট্রেবল (ইংরেজী: Treble) শব্দটি ফুটবলে ব্যবহৃত হয় একটি দলের একই মৌসুমে তিনটি শিরোপা জয়কে বুঝাতে। ঘরোয়া লীগের সর্বোচ্চ আসর, ঘরোয়া কাপ এবং মহাদেশীয় কাপ জয়কে ট্রেবল বলা হয়। অবশ্য কখনও কখনও এটি একটি দেশের ফুটবল প্রতিযোগিতাগুলোর গঠনের উপর নির্ভর করে। তবে যেসব প্রতিযোগিতা শুধুমাত্র একটি ম্যাচ বা একটি দুই লেগের ম্যাচ নিয়ে গঠিত (যেমন: এফএ কমিউনিটি শিল্ড, স্পেনীয় সুপার কাপ, রিকোপা সুদামেরিকানা, উয়েফা সুপার কাপ) সেসব প্রতিযোগিতাকে ট্রেবলের অংশ হিসেবে গন্য করা হয় না। ফিফা ক্লাব বিশ্বকাপকেও ট্রেবলের অংশ হিসেবে ধরা হয় না।


title: ট্রেবল (ফুটবল)

text: আবার একটি মহাদেশীয় ট্রেবল বলতে বুঝায় কমপক্ষে একটি মহাদেশীয় শিরোপা জয় এবং একটি ঘরোয়া ট্রেবল জয় - সাধারণত ঘরোয়া লীগ এবং দুইটি অন্যান্য ঘরোয়া প্রতিযোগিতা।


title: ট্রেবল (ফুটবল)

text: একটি ক্লাবের এক মৌসুমে নিজ দেশের সর্বোচ্চ লীগ জয় এবং দ্বিতীয় কোনো প্রধান ঘরোয়া শিরোপা জয়কে বলা হয় দ্য ডাবল। এর সাথে একই মৌসুমে ঐ ক্লাবের মহাদেশীয় শিরোপা জয়কে ট্রেবল বলা হয়। ট্রেবল শিরোপা প্রথম জিতে ব্রাজিলীয় ক্লাব স্যান্তোস, ১৯৬২ সালে। ঐ বছর তারা জিতে ক্যাম্পিওনাতো পাউলিস্তা (প্রাদেশিক লীগ), তাকা ব্রাজিল (জাতীয় লীগ) এবং কোপা লিবের্তাদোরেস (মহাদেশীয় প্রতিযোগিতা)। স্যান্তোসই একমাত্র দক্ষিণ আমেরিকান ক্লাব যারা ট্রেবল জিতেছে।


title: ট্রেবল (ফুটবল)

text: এরপর থেকে ৭টি ইউরোপীয় ক্লাব, ৬টি আফ্রিকান ক্লাব, ২টি ওসেনীয় ক্লাব, ১টি এশিয়ান ক্লাব এবং ২টি উত্তর আমেরিকান ক্লাব ট্রেবল জিতেছে। মরোক্কোর ক্লাব রাজা কাসাব্লাংকার ১৯৯৯ মৌসুমকে মহাদেশীয় ট্রেবলও বলা হয়। ঐ মৌসুমে তারা সিএএফ চ্যাম্পিয়নস লীগ, সিএএফ সুপার কাপ এবং আফ্রো-এশিয়ান ক্লাব চ্যাম্পিয়নশিপ জিতে। মিশরীয় ক্লাব আল-আহলি একমাত্র ক্লাব যারা এই ধরণের ট্রেবল একাধিকবার জিতেছে। তারা ২০০৫ এবং ২০০৬ মৌসুমে টানা দুইবার ট্রেবল জিতে।


title: ট্রেবল (ফুটবল)

text: ইউরোপীয় দলগুলোর মধ্যে এএফসি আয়াক্স ট্রেবল জয়ের সবচেয়ে নিকটবর্তী হয়েছিল ১৯৭৩ সালে। ঐ বছর তারা ডাচ এরেডিভিজি এবং ইউরোপীয়ান কাপ জিতে, কিন্তু কেএনভিবি কাপে তারা ব্যর্থ হয়। ২০০৯ সালে উয়েফা চ্যাম্পিয়নস লীগের ফাইনালে জয় লাভের মাধ্যমে স্পেনীয় ক্লাব বার্সেলোনা পঞ্চম ইউরোপীয় ক্লাব হিসেবে ট্রেবল জিতে। তারা সেবছর লা লিগা, কোপা দেল রে এবং উয়েফা চ্যাম্পিয়নস লীগ জিতেছিল। ২০১০ সালে ইতালীয় ক্লাব ইন্টারন্যাজিওনালে হোসে মরিনহোর অধীনে ট্রেবল জিতে।


title: ট্রেবল (ফুটবল)

text: ২০১৩ সালে, জার্মান ক্লাব বায়ার্ন মিউনিখ সপ্তম ইউরোপীয় ক্লাব হিসেবে ট্রেবল জিতে।


title: ট্রেবল (ফুটবল)

text: ঘরোয়া ট্রেবল বলতে বুঝায় একটি দলের এক মৌসুমে নিজ দেশের সর্বোচ্চ লীগ জয় এবং অন্য দুইটি প্রধান ঘরোয়া শিরোপা জয়। অনেক দেশেই দ্বিতীয় কোন ঘরোয়া (লীগ কাপ) প্রতিযোগিতা নেই, ফলে সেসব দেশে ঘরোয়া ট্রেবল অর্জন করা অসম্ভব। ব্রাজিলে “ট্রিপল ক্রাউন” নামে একটি অদাপ্তরিক পরিভাষা চালু আছে। যে দল এক মৌসুমে জাতীয় লীগ, জাতীয় কাপ এবং প্রাদেশিক লীগ জিতে তাদেরকে এই নাম দেওয়া হয়। ইংল্যান্ডে ঘরোয়া ট্রেবল সম্ভব হলেও, আজ পর্যন্ত তা কেউ জিততে পারেনি।


title: তুগলক রাজবংশ

text: তুগলক রাজবংশ () ১৩২১ সালে গিয়াসউদ্দিন কর্তৃক প্রতিষ্ঠিত একটি মুসলিম রাজবংশ যার রাজধানী ছিল দিল্লি। এই রাজবংশ মধ্যযুগে ভারতবর্ষের বিস্তীর্ণ অঞ্চল শাসন করেছে।


title: তুগলক রাজবংশ

text: তুগলক রাজবংশের সূচনা হয়েছিল গিয়াসউদ্দিন তুগলকের মাধ্যমে। তার মৃত্যুর পর তার ছেলে মুহাম্মদ বিন তুগলক ক্ষমতায় আসীন হন। তিনিই তুগলক সাম্রাজ্যের ব্যাপক প্রসার ঘটিয়েছিলেন। তারপরও মুহাম্মদ বিন তুগলক তার দূর্বল রাজ্যনীতি, অসহিষ্ণুতা এবং রহস্যময় আচরনের কারনে কুখ্যাত ছিলেন। তাই বাংলা এবং উর্দূতে তুগলকি কান্ড বলতে আজব এবং অবান্তর কান্ড-কারখানাকে বুঝায়।


title: তুগলক রাজবংশ

text: মুহাম্মদ বিন তুগলকের মৃত্যুর পর এক মাসেরও কম সময়ের জন্য ক্ষমতায় এসেছিলেন তার দুঃসম্পর্কের আত্মীয় মুহাম্মদ ইবন তুগলক। কিন্তু ফিরোজ শাহ তুগলক মুহাম্মদ ইবন তুগলককে হত্যা করে ক্ষমতা দখল করে নেন। ফিরোজ শাহ তুগলক সৈন্যবাহিনীর দিকে খুব একটা মনোযোগ না দেওয়ায় দক্ষিনাঞ্চলের একটা বিশাল অংশ তার হাতছাড়া হয়ে যায়। ফিরোজ শাহ তুগলকের মৃত্যুর দশ বছরের মধ্যেই তুগলক সাম্রাজ্যের পতন শুরু হয়।


title: .এএস

text: .এএস হল আমেরিকান সোমোয়ার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এএস ডোমেইন রেজিস্ট্রি এটি নিয়ন্ত্রন করে থাকে।


title: .এএস

text: নাগরিকদের জন্য কোন সীমাবদ্ধতা নেই ও অনেক এএস ডোমেইন নাম জনগন, বিভিন্ন ধরনের কম্পানি, সংস্থা এ ডোমেইন ব্যবহার করে থাকে। এছাড়া নরওয়ে ও ডেনমার্কের বিভিন্ন জয়েন্ট স্টক কম্পানি .এএস ডোমেইন ব্যবহার করে থাকে। বিভিন্ অটোনোমাস সিস্টেম অথবা ওয়েবসাইট তথ্য বিতরনের কাজে .এএস ডোমেইন ব্যবহার করে থাকে। যেমন, bgp4.as


title: .এটি

text: .এটি অস্ট্রিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রন করে থাকে নিক.এটি।


title: .এটি

text: .এটি দ্বিতীয় স্তরের টপ লেভেল ডোমেইন। .এটি এর আওতায় সরাসরি নিবন্ধ করা যায়। ইংরেজি অক্ষরের ডোমেইন নামের জন্য আবেদন করতে হয় যা .এটি দ্বারা শেষ হয়। .এটি ডোমেইন নাম ডোমেইন হ্যাকেও ব্যবহার করা হয়। .এটি এর আগের নামটি অবশ্যই তিন অক্ষরের হতে হবে। যেমন, কেউ তার নিজের নামের জন্য আবেদন করলে তা অবশ্যই তিন অক্ষর (bor.at) হতে হবে। আন্তর্জাতিক ডোমেইন নাম নিবন্ধনের জন্য অঅবেদনও গ্রহণ করা হয়।


title: .এডব্লিউ

text: .এডব্লিউ হল আরুবার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয সংকেত ও ডোমেইন সাফিক্স। এর নিয়ন্ত্রনকারী সংস্থা হল, সেতার।


title: .এডব্লিউ

text: নিবন্ধনের জন্য সরাসরি .এডব্লিউ এর জন্য আবেদন গ্রহণ করা হয়। এছাড়া সাবডোমেইনের অধীনেও আবেদন গ্রহণ করা হয়। যেমন ব্যবসায়িক কাজে .com.aw ব্যবহার করা হয়। অধিকাংশ নিবন্ধন প্রক্রিয়া সেতার এর মাধ্যমে করা হয়।


title: .এএক্স

text: .এএক্স হল অলান্দ দ্বীপপুঞ্জের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ২০০৬ সালে এর অনুমোদন দেওয়া হয়। এর পূর্বে অলান্দের অধিকাংশ ওয়েবসাইট .aland.fi সাবডোমেইন এর আওতায় নিবন্ধিত ছিল।


title: .এএক্স

text: ১৭ ফেব্রুয়ারি, ২০০৬ সালে ফিনিশ পার্লামেন্ট .এস ডোমেইন নামের নিবন্ধন অনুমোদন করে। তখন থেকেই .এএক্স ডোমেইনকে টপ লেভেল ডোমেইনের মর্যাদা দেওয়া হয়। তিন বছরের মধ্যে .aland.fi এর আওতায় নিবন্ধিত অধিকাংশ ডোমেইন নামকে .এএক্স এর আওতায় নেওয়া হয়। বর্তমানে .aland.fi সাবডোমেইনের আওতায় কোন আবেদন গ্রহণ করা হয় না। যাদের এখনো .aland.fi সাবডোমেইন আছে তাদের কাছে সরকারের পক্ষ থেকে একটি বার্তা প্রেরন করা হয় .এএক্স নামে তাদের ডোমেইন নাম পরিবর্তনের জন্য।


title: .এএক্স

text: ৯ জুন, ২০০৬ সালে ICANN টপ লেভেল ডোমেইন হিসেবে .এএক্স এর অনোমদন দেয়। ১৫ আগস্ট, ২০০৬ সাল থেকে এটি সক্রিয় হয়।


title: .এজেড

text: .এজেড আজারবাইজানের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আজারবাইজান কমিউনিকেসনস এটি নিয়ন্ত্রন করে থাকে।


title: .এজেড

text: কিছু দ্বিতীয় ম্তরের ডোমেইন হল, com.az, net.az, int.az, gov.az, org.az, edu.az, info.az, pp.az, mil.az, name.az, pro.az, biz.az and co.az ।


title: .ওয়াইই

text: .ওয়াইই হল ইয়েমেনের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।


title: .ওয়াইই

text: মোট আটটি দ্বিতীয় স্তরের ডোমেইন রয়েছে। সেগুলো হল,


title: পেনাল্টি কিক

text: অ্যাসোসিয়েশন ফুটবলে পেনাল্টি কিক (ইংরেজী: Penalty kick; পেনাল্টি বা স্পট কিক নামেও পরিচিত) হল এক ধরণের ডাইরেক্ট ফ্রি কিক, যা গোলপোস্টের ১২ গজ (প্রায় ১১ মিটার) দূরে অবস্থিত পেনাল্টি দাগ থেকে নেওয়া হয়।


title: পেনাল্টি কিক

text: পেনাল্টি কিক সাধারণ খেলা চলাকালে নেওয়া হয়। যখন কোনো খেলোয়াড় নিজেদের পেনাল্টি অঞ্চলের মধ্যে প্রতিপক্ষের খেলোয়াড়কে ফাউল করে, তখন প্রতিপক্ষ দলকে পেনাল্টি কিক দেওয়া হয়। এটি পেনাল্টি শুটআউটের মতই। তবে নিয়মে সামান্য পার্থক্য রয়েছে।


title: পেনাল্টি কিক

text: অধিকাংশ সময়েই পেনাল্টি কিক গোলে পরিণত, তা সেটি বিশ্বমানের গোলরক্ষকের বিরুদ্ধেই হোক না কেন। পেনাল্টি কিকে বলে বাধাদান করার পর বল মাঠের ভেতরে থাকলে সেখান থেকেই খেলা শুরু হয়ে যায়। পেনাল্টি শুটআউটে কোনো খেলোয়াড় গোল করলে সেই গোলটি তার মোট গোলের হিসাবের মধ্যে ধরা না হলেও, পেনাল্টি কিক থেকে করা গোল খেলোয়াড়ের গোলের হিসাবের মধ্যে ধরা হয়।


title: পেনাল্টি কিক

text: খেলা চলাকালে যদি কোনো খেলোয়াড় নিজেদের পেনাল্টি অঞ্চলের (সাধারণত “পেনাল্টি বক্স” বা “১৮-গজের বক্স” নামে পরিচিত) মধ্যে প্রতিপক্ষের খেলোয়াড়কে ফাউল করে, তখন প্রতিপক্ষ দলকে পেনাল্টি কিক দেওয়া হয়।


title: পেনাল্টি কিক

text: রেফারি তার বাঁশি বাজিয়ে এবং পেনাল্টি দাগের দিকে ইশারা করে পেনাল্টি কিক নির্দেশ করে থাকেন।


title: পেনাল্টি কিক

text: পেনাল্টি বক্সের ভেতরে থাকা পেনাল্টি দাগ থেকে পেনাল্টি কিক নেওয়া হয়। যিনি পেনাল্টি কিক নেবেন তাকে রেফারি এবং গোলরক্ষকের কাছে পরিষ্কারভাবে পরিচিত হতে হয়। পেনাল্টি কিক নেওয়ার সময় দায়িত্বে থাকা গোলরক্ষক এবং যিনি পেনাল্টি কিক নিচ্ছেন তিনি ছাড়া অন্য খেলোয়াড়দের অবস্থান হবে:


title: পেনাল্টি কিক

text: খেলোয়াড়রা নিজ নিজ অবস্থান গ্রহণ করার পর রেফারি কিক নেওয়ার নির্দেশ দেন। বলে কিক করার সাথে সাথে স্বাভাবিক নিয়মে খেলা শুরু হয়ে যায়। ফলে এ সময় অন্যান্য খেলোয়াড়রাও পেনাল্টি অঞ্চলের ভেতরে প্রবেশ করতে পারেন। অনেক সময় বল গোলরক্ষকের কাছে বাধাপ্রাপ্ত হয়ে বা ক্রসবারে লেগে ফিরে আসে। এ সময় যদি গোল হয় তবে তা পেনাল্টি গোল হিসেবে ধরা হয় না। বলটি যদি ক্রসবারে লেগে ফিরে আসে তাহলে যিনি কিক নিয়েছেন তিনি বলটি দ্বিতীয়বার স্পর্শ করতে পারেন না, যতক্ষন না অন্য কোনো খেলোয়াড় তা স্পর্শ করছে, অবশ্য বলটি যদি গোলরক্ষকের গায়ে লেগে ফিরে আসে তবে তিনি তা স্পর্শ করতে পারেন।


title: পেনাল্টি কিক

text: পেনাল্টি কিক হল এক ধরণের ডাইরেক্ট ফ্রি কিক। এর থেকে একটি গোল সরাসরি হয়ে যেতে পারে। যদি কোনো গোল না হয়, তবে স্বাভাবিক নিয়মেই খেলা চলতে থাকে।


title: পেনাল্টি কিক

text: যে দল পেনাল্টি কিক নিচ্ছে, পেনাল্টি কিক থেকে সে দলের সরাসরি ওন গোল (আত্মঘাতী গোল) হওয়ার তেমন কোনো সম্ভাবনা নেই। কারণ এমনটা ঘটার জন্য কিক নেওয়ার পর বলটিকে ক্রসবারে লেগে ফিরে এসে পুরো মাঠ পাড়ি দিয়ে কিক গ্রহনকারী দলের গোলপোস্টে ঢুকে যেতে হবে, যা একটি অত্যন্ত অপছন্দনীয় দৃশ্য। যদি এমনটা হয় তবে তা হবে ওন গোল, আর যদি বল গোলপোস্টে না ঢুকে পাশ কাটিয়ে চলে যায় তবে প্রতিপক্ষ দলকে কর্ণার কিক দেওয়া হবে।


title: ফার ইস্টার্ন গেমস

text: ফার ইস্টার্ন গেমস (এছাড়াও ফার ইস্টার্ন চ্যাম্পিয়নশিপ গেমস হিসাবে পরিচিত) একটি এশীয় ছোট বহু-ক্রীড়া প্রতিযোগিতার যাকে এশিয়ান গেমসের অগ্রদূত হিসেবে বিবেচনা করা হয়।


title: ফার ইস্টার্ন গেমস

text: ১৯১৩ সালে, এলউড ব্রাউন, ফিলিপাইন অ্যাথলেটিক অ্যাসোসিয়েশন এবং ম্যানিলা কার্নিভ্যালের গেম সভাপতি, চীন ও জাপানে "ফার ইস্টার্ন অলিম্পিক গেমস" তৈরির প্রস্তাব দেয়। সেই সাময়ে গভর্নর জেনারেল উইলিয়াম ক্যামেরুন ফোর্বস (১৯১১ - ১৯১৩) থেকে ফিলিপাইন অপেশাদার অ্যাথলেটিক অ্যাসোসিয়েশনের সভাপতি ছিলেন। গভর্নর জেনারেল ফোর্বস ফার ইস্টার্ন অলিম্পিক এসোসিয়েশন গঠন করেন। প্রথম ফার ইস্টার্ন চ্যাম্পিয়নশিপ গেমস ফেব্রুয়ারি ৪, ১৯১৩ এ মালাটে, ম্যানিলা, ফিলিপাইন দ্বীপের কার্নিভ্যাল গ্রাউন্ডে (এখন রিজাল মেমোরিয়াল স্পোর্টস কমপ্লেক্স) অনুষ্ঠিত হয়। এছাড়া ফোর্বস একমাত্র ছিলেন যিনি আনুষ্ঠানিকভাবে গেমসের উদ্ধোধন করেন। ছয়টি দেশে আট দিনের প্রথম গেমসে অংশগ্রহণ করে: ফিলিপাইন দ্বীপপুঞ্জ, চীন প্রজাতন্ত্র, জাপান সাম্রাজ্য, ব্রিটিশ ইস্ট ইন্ডিজ (মালয়েশিয়া), থাইল্যান্ড কিংডম এবং ব্রিটিশ উপনিবেশ হংকং। ১৯১৫ সালে, যখন এটি সাংহাই, চীনে অনুষ্ঠিত হয় তখন এর নাম পরিবর্তন করে ফার ইস্টার্ন চ্যাম্পিয়নশিপ গেমস রাখা হয় এবং অ্যাসোসিয়েশনের নাম ফার ইস্টার্ন অ্যাথলেটিক অ্যাসোসিয়েশন রাখা হয়। গেমস প্রতি দুই বছর অন্তর অনুষ্ঠিত হত, ১৯২৯ ছাড়া। এফইএএ সময় পরিবর্তন করে চার করার সিদ্ধান্ত নেয় এবং ফিলিপিনের দ্বীপপুঞ্জ ১৯৩৪ সালের দশম গেমসের স্বাগতিক হয়। ১৯৩৪ সালে এফইসিজিতে ডাচ ইস্ট ইন্ডিজ (ইন্দোনেশিয়া) যোগদান করে। সেপ্টেম্বর ১৯৩৭ সালে, জাপান মার্কো পোলো সেতু ঘটনা কারনে চীন আক্রমণ করে এবং দ্বিতীয় সিনো জাপানি যুদ্ধ শুরু হয় (পরে যা দ্বিতীয় বিশ্বযুদ্ধের অংশ হয়ে ওঠে), এর ফলে ১৯৩৮ সালের পূর্বপরিকল্পিত গেমস বাতিল করা হয়।


title: শ্রীচন্দ্রপুর (ব্রহ্মপুর)

text: শ্রীচন্দ্রপুর বাংলাদেশের সিলেট বিভাগে অবস্থিত একটি প্রাচীন ধর্ম ও সাধারণ শিক্ষা কেন্দ্র। শ্রীচন্দ্রপুরের অবস্থান সম্পর্কে সঠিক কোন তথ্য পাওয়া যায়না, তবে ধারণা করা হয় এটি প্রাচীন শ্রিহট্টমণ্ডলের গরলা, পোগার ও চন্দ্রপুর এই তিনটি বিষয়ে বিস্তৃত ছিল। খ্রিষ্টীয় দশম শতকে শ্রীচন্দ্রপুর ছিল একটি প্রসিদ্ধ হিন্দু ধর্মীয় ও সাধারণ শিক্ষাকেন্দ্র। বিক্রমপুরের চন্দ্রবংশীয় রাজা ত্রৈলোক্যচন্দ্রের পুত্র মহারাজা শ্রীচন্দ্র শ্রীহট্ট জয় করে ব্রাহ্মণ্য ধর্মের প্রসারে এই ধর্মালয় ও শিক্ষাকেন্দ্রটি স্থাপন করেন।


title: শ্রীচন্দ্রপুর (ব্রহ্মপুর)

text: মহারাজা শ্রীচন্দ্রের নামানুসারে এই ব্রহ্মপুরের নামকরণ করা হয় শ্রীচন্দ্রপুর।


title: শ্রীচন্দ্রপুর (ব্রহ্মপুর)

text: শ্রীচন্দ্রের রাজত্বকালে শ্রীহট্ট পরিচিত ছিল শ্রীহট্টমণ্ডল নামে পুণ্ড্রবর্ধনের একটি মণ্ডল হিশেবে, আর আয়তনে বিস্তৃত ছিল বর্তমান সিলেট বিভাগ সহ ময়মনসিংহ, কুমিল্লা, ব্রাহ্মণবাড়িয়া ও ত্রিপুরা’র কিছু অংশ পর্যন্ত। মণ্ডলগুলো কয়েকটি খণ্ডলে বিভক্ত ছিল, কখনো কখনো খণ্ডলে বিভক্ত না হয়ে বিষয়ে বিভক্ত হতো। বঙ্গীয় রাজা শ্রীচন্দ্রের প্রভাব বিস্তারের মতোন ব্রাহ্মণ ও ব্রাহ্মণ্য সংস্কৃতির প্রচলন শ্রীহট্টমণ্ডলে ত্যামন একটা ছিল না, তাই তিনি সেখানে হাজার হাজার ব্রাহ্মণ নিয়ে বিশাল এক উপনিবেশ স্থাপন করেন ব্রাহ্মণ্য ধর্ম ও জ্ঞান-বিজ্ঞান প্রসারের জন্য। এই ব্রহ্মপুরে অনেকগুলো মঠ স্থাপন করা হয়েছিল, যেখানে দেব-দেবীর পূজা-আরাধনার পাশাপাশী ব্রাহ্মণীকরণের ক্রিয়াকৌশল ও সাধারণ জ্ঞান-বিজ্ঞানের চর্চা হতো।


title: শ্রীচন্দ্রপুর (ব্রহ্মপুর)

text: শ্রীহট্টের পশ্চিমভাগ গ্রাম থেকে উদ্ধারকৃত রাজা শ্রীচন্দ্রের পট্টোলী থেকে জানা যায় শ্রীহট্টমণ্ডলের গরলা, পোগার ও চন্দ্রপুর – এই তিন বিষয়ে রাজা শ্রীচন্দ্র প্রথম প্রস্থে ১২০ পাটক, দ্বিতীয় প্রস্থে ২৮০ পাটক ও তৃতীয় প্রস্থে ৬০০০ সপরিবার ব্রাহ্মণের বাসস্থান সমপরিমাণ ভূমি দান করেছিলেন। এক পাটক ভূমির আয়তন এইরকম- এক কুলা শস্যবীজ যতটুকু পরিমাণ ভূমিতে বপন করা যেত সেই পরিমাণ ভূমিকে বলা হত এক কুল্যবাপ। এক কুল্যবাপ ভূমি সমান আট দ্রোনবাপ ভূমি, আর চল্লিশ দ্রোনবাপ সমান এক পাটক ভূমি। অর্থাৎ সোজা হিশাবে পাঁচ কুল্যবাপ ভূমি সমান এক পাটক ভূমি। পাঁচ কুলা শস্যবীজ বপন করা যায় অ্যামন ভূমির পরিমাণ কম নয়। কাজেই রাজা শ্রীচন্দ্রের দান করা ভূমি যে বিশাল ছিল তা সহজেই অনুমেয়। এই তিনপ্রস্থ ভূমির উত্তরে ছিল কুশিয়ারা নদী, দক্ষিণে মনু নদী, পশ্চিমে জুজনৎছড়া ঝর্না ও খুঙ্খী নদী ও পূর্বে বৃহৎকোট নামক বাঁধ।


title: শ্রীচন্দ্রপুর (ব্রহ্মপুর)

text: ভারতবর্ষের এই অ-ব্রাহ্মণ পূর্বাঞ্চলকে ব্রাহ্মণীকরণ এই প্রথম নয়, কামরূপ রাজবংশের রাজা ভাস্করবর্মা’র প্রপিতামহ ভূতিবর্মা ভিন্ন ভিন্ন বেদের ৫৬টি ভিন্ন গোত্রের প্রায় ২০৫ জন বৈদিক ব্রাহ্মণের বসতি স্থাপন করিয়েছিলেন শ্রীহট্ট ও রংপুর অঞ্চলে। আর শ্রীচন্দ্র কেবল শত নয়, ছয় হাজার ব্রাহ্মণের বসতি স্থাপন করেন শ্রীহট্টমণ্ডলের এই বিষয়গুলোতে। এদের মধ্যে ব্যকরণ সম্বন্ধীয় অধ্যাপক, স্থপতি থেকে শুরু করে চর্মকার পর্যন্ত ছিলেন। প্রথম প্রস্থের ১২০ পাটক ভূমি দেয়া হয়েছিল দেবতা ব্রহ্মা’র পূজাগৃহ ও মঠের জন্য। ব্যাপারটা কৌতূহলোদ্দীপক, কারণ ভারতবর্ষে ব্রহ্মার একক পূজা দ্যাখা যায় না, হয়তো ব্রাহ্মণীয় নিয়মের দ্রুত প্রসারের জন্য এটা করা হয়েছিল। মঠের বাইরে উপনিবেশের অধিবাসীদের মধ্যে ভূমির বণ্টন হয়েছিল এভাবে : চন্দ্রগোমিনের চান্দ্র ব্যকরণের প্রত্যেক অধ্যাপক এক পাটক করে, বিদ্যার্থী, অতিথি, মঠ নির্মাতা, গণক, মঠ-নট, সূত্রাধর, স্থপতি, কর্মকার ও দেবদাসীর প্রত্যেকে এক পাটক করে, হিশাব রক্ষক আড়াই পাটক, ফুলওয়ালা, শঙ্খবাদক, ঢাকবাদক, তৈলক, দ্রাগড় বাদক, কর্মকার ও চর্মকার প্রত্যেকে অর্ধ পাটক করে।


title: শ্রীচন্দ্রপুর (ব্রহ্মপুর)

text: দ্বিতীয় প্রস্থের বণ্টন ছিল ঘোলাটে। দ্বিতীয় প্রস্থের ২৮০ পাটক ভূমি দুইভাগ করে প্রথম ভাগ দেয়া হয় বাঙালি ব্রাহ্মণদের আর বাকি অর্ধেক বিদেশীদের। প্রত্যেক ভাগে চারজন করে দেবতার মঠ স্থাপন করা হয়েছিল, এই চারজন দেবতা ছিলেন- বৈশ্বানর, যোগেশ্বর শিব, জৈমনি বা জৈমিনি এবং মহাকাল শিব। বিস্ময়কর ছিল জৈমিনি’র দেবত্বে উত্তরণ ও বাঙালি ও বিদেশীদের জন্য একই দেবতার আলাদা আলাদা মঠ স্থাপনের বিষয়টি। এই প্রস্থে চতুর্বেদ অধ্যাপকেরা প্রত্যেকে দশ পাটক করে, ৮ মঠের ৪০ ছাত্রের প্রত্যেকে এক পাটক করে, ফুলওয়ালা, নরসুন্দর, তৈলক, রজক, ভৃত্য, কর্মকার ও সেবিকার প্রত্যেকে অর্ধ পাটক করে, গণক, মহত্তর ব্রাহ্মণ প্রত্যেকে এক পাটক করে, আবেক্ষক দেড় পাটক করে, কায়স্থ প্রত্যেকে আড়াই পাটক করে এবং প্রত্যেক চিকিৎসক তিন পাটক করে পেতেন। তৃতীয় প্রস্থ ভূমি দান করা হয়েছিল ৬,০০০ সপরিবার ব্রাহ্মণকে, সমপরিমাণে।


title: শ্রীচন্দ্রপুর (ব্রহ্মপুর)

text: সময় বিবেচনায় এতো বড়ো পরিসরে ব্রাহ্মণ্যদর্শানুযায়ী একটি ঔপনিবেশিক ধর্মালয় ও শিক্ষা প্রতিষ্ঠান স্থাপন ছিল সত্যিই বিস্ময়কর ব্যাপার। এরচেয়েও বড়ো ব্যাপার ছিল প্রথার বাইরে গিয়ে ব্রহ্মা ও জৈমিনির মঠ স্থাপন ও পূজা শুরু করা, বাঙালি ও অবাঙালিদের জন্য আলাদা আলাদা মঠ স্থাপন, চন্দ্রগোমিনের চান্দ্র ব্যাকরণ ও চতুর্বেদের অধ্যায়ন ও অধ্যাপনা। প্রাচীন বাঙলায় শিক্ষা-দীক্ষার ক্ষেত্রে নিঃসন্দেহে বড়ো মাইলফলক হিশেবে কাজ করেছে শ্রীচন্দ্রপুর নামক এই ব্রহ্মপুরটি।


title: বার্মিংহাম

text: বার্মিংহ্যাম ( , স্থানীয়ভাবে ) মধ্য ইংল্যান্ডের ওয়েস্ট মিডল্যান্ডসের অন্যতম শহর। ব্রিটেনের দ্বিতীয় বৃহত্তম শহর ও প্রধান শিল্পকেন্দ্র এটি। রাজধানী লন্ডনের বাইরে সর্বাপেক্ষা জনবহুল ব্রিটিশ শহর হিসেবে স্বীকৃত বার্মিংহামের জনসংখ্যা ২০১১ সালের আদমশুমারী অনুযায়ী ১,০৭৪,৩০০জন যা পূর্বের দশকের তুলনায় ৯৬,০০০-এরও বেশি বৃদ্ধি পেয়েছে। ধাতব যন্ত্র শিল্প-কারখানায় বিখ্যাত এ শহরের চতুর্দিকে রেল সড়ক ও হাইওয়ে ছড়িয়ে-ছিটিয়ে রয়েছে। এছাড়াও প্রধান ধাতব উৎপাদনকারী শিল্পের মধ্যে মোটরযানের যন্ত্রাংশ, ক্রীড়া বন্দুক, অলঙ্কার, বৈদ্যুতিক যন্ত্রাংশ, গ্লাস, রাবারজাত মালামাল, রাসায়নিক দ্রব্য ইত্যাদি উল্লেখযোগ্য। শহরটি গুরুত্বপূর্ণ কয়লা-খনি অঞ্চলে অবস্থিত।


title: বার্মিংহাম

text: মধ্যযুগে মাঝারি ধরনের বাজার শহর ছিল বার্মিংহাম। পরবর্তীতে অষ্টাদশ শতকে আন্তর্জাতিক অঙ্গনে শহরটি বিখ্যাত হয়ে উঠে। শিল্প বিপ্লবের সময় বিজ্ঞান, প্রযুক্তি এবং অর্থনৈতিক সংস্থাগুলোর প্রধান কেন্দ্রস্থল এটি। একগুচ্ছ আবিষ্কারের মাধ্যমে আধুনিক শিল্প জগতের অসামান্য ভূমিকা পালন করেছে। তন্মধ্যে, বাষ্পচালিত ইঞ্জিনের আবিষ্কারক জেমস ওয়াট, রসায়নবিদ জোসেফ প্রিস্টলি অন্যতম। ১৭৯১ সালের মধ্যে ‘বিশ্বের প্রথম পরিকল্পিত শহরের’ মর্যাদা পায়। ১৮৩৮ সালে বার্মিহামের সাথে লন্ডন ও লিভারপুলের মধ্যে রেল যোগাযোগ ব্যবস্থার উন্নয়ন ঘটানো হয়। হাজারো হাজারো ছোট-বড় কল-কারখানার মাধ্যমে সমৃদ্ধ অর্থনৈতিক বুনিয়াদ গড়ে উঠে এ শহরের। ঊনবিংশ শতকের শেষার্ধ্বে অসাধারণ উন্নয়ন পরিকল্পনা গ্রহণ, জনগণের সুযোগ-সুবিধা প্রতিষ্ঠা, বস্তি উচ্ছেদ করে পরিকল্পিত নগরে রূপান্তরিত করা হয়। দ্বিতীয় বিশ্বযুদ্ধে এ শহরে ব্যাপক বোমা-বর্ষণ করা হয়।


title: বার্মিংহাম

text: শুরুরদিকে শহরের নাম ছিল ব্রোমিচাম। পরবর্তীতে নাম পাল্টানো হয় ব্রুমাগেম। শহরের প্রাচীন নাম ব্রুমাগেম থেকেই ডাক নাম ব্রুম শব্দের উদ্ভব ঘটেছে। এ শব্দ থেকেই বার্মিংহামের অধিবাসীদেরকে ব্রুমিজ বলা হয়ে থাকে।


title: বার্মিংহাম

text: এই শহরে মূল ৩টি মাঠ রয়েছে।সাত বার ও বর্তমান কাউন্টি চ্যাম্পিয়নশীপ বিজয়ী ওয়ারউইকশায়্যার কাউন্টি ক্রিকেট ক্লাব এজবাস্টনে খেলে থাকে। এ মাঠে টেস্ট ক্রিকেট ও একদিনের আন্তর্জাতিক ক্রিকেট খেলা হয়ে থাকে। মাঠটি যুক্তরাজ্যের লর্ডসের পর দ্বিতীয় বৃহত্তম। এজবাস্টনে প্রথম-শ্রেণীর ক্রিকেটের সর্বোচ্চ রান সংগ্রহকারী হিসেবে ১৯৯৪ সালে ব্রায়ান লারা’র অপরাজিত ৫০১ রানের বিশ্বরেকর্ড সৃষ্টি হয়েছিল।


title: বার্মিংহাম

text: শহরের প্রাণকেন্দ্রে মূল রেলওয়ে স্টেশন বার্মিংহাম নিউ স্ট্রিট অবস্থিত। শহর থেকে ১০ কিঃমিঃ পূর্ব দিকে বার্মিংহাম এয়ারপোর্ট অবস্থিত।


title: খয়রাপাখ মাছরাঙা

text: খয়রাপাখ মাছরাঙা (বৈজ্ঞানিক নাম: "Pelargopsis amauroptera") (), বাদামি মাছরাঙা বা কমলা মাছরাঙা এক প্রজাতির লাল ঠোঁট ও বাদামি ডানা বিশিষ্ট মাছশিকারি পাখি। প্রজাতিটি Alcedinidae (অ্যালসেডিনিডি) গোত্র বা পরিবারের অন্তর্গত "Pelargopsis" (পেলার্গোপসিস) গণের এক প্রজাতির বৃহদাকায় মাছরাঙা। খয়রাপাখ মাছরাঙার বৈজ্ঞানিক নামের অর্থ "কালোডানা সিন্ধুসারস" (গ্রিক: "pelagros" = সারস, "oposis" = চেহারা, "amauros" = কালচে, "pteros" = ডানাওয়ালা)। সারা পৃথিবীতে প্রায় ১ লাখ ২৬ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমে যাচ্ছে। সেকারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এদের মোট সংখ্যা সম্বন্ধে তেমন একটা জানা যায়নি, তবে সংখ্যায় এরা বিরল।


title: খয়রাপাখ মাছরাঙা

text: খয়রাপাখ মাছরাঙার মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, মায়ানমার, থাইল্যান্ড, মালয়েশিয়ায় এদের মূল আবাস। ভারত ও বাংলাদেশের সুন্দরবন ও তার আশেপাশের অঞ্চলে এদের বেশি দেখা যায়। মায়ানমারের দক্ষিণ-পশ্চিমাঞ্চল ও তেনাসেরিম, থাইল্যান্ডের পশ্চিম উপকূল, মালয় উপদ্বীপের সমুদ্রতীরবর্তী অঞ্চল ও তৎসংলগ্ন ছোট দ্বীপে এরা বিচরণ করে।


title: খয়রাপাখ মাছরাঙা

text: খয়রাপাখ মাছরাঙা জোয়ার-ভাটায় সিক্ত নালা ও প্যারাবনের প্রবহমান নদীতে ও খালে বিচরণ করে। একা বা জোড়ায় ঘুরে বেড়ায়। উঁচু ডাল থেকে পানিতে ঝাঁপ দিয়ে শিকার ধরে খায়। ওড়ার সময় এই পাখি পানির অল্প ওপর দিয়ে চলে কিন্তু বসার সময় গাছের উঁচু ডাল বেছে নেয়। ওড়ার সময় শব্দ করে ডাকে। বাধ্য হয়ে উড়তে হলে এরা খুব জোরে শব্দ করে ডাকে: "কা-কা-কা-কা..."। অন্য সময় করুণ সুরে শিস দিয়ে ডাকে: "চৌ-চৌ-চৌ...।


title: খয়রাপাখ মাছরাঙা

text: খয়রাপাখ মাছরাঙার দৈর্ঘ্য কমবেশি ৩৬ সেন্টিমিটার, ডানা ১৫ সেন্টিমিটার, ঠোঁট ৭.৬ সেন্টিমিটার, পা ২ সেন্টিমিটার ও লেজ ৯.২ সেন্টিমিটার। প্রাপ্তবয়স্ক খয়রাপাখ মাছরাঙা মাথা ও ঘাড় বাদামি-কমলা; কাঁধ-ঢাকনি ও ডানা কালচে-বাদামি; পিঠ ও কোমর নীল। প্রান্ত-পালক ডানার বাকি অংশের চেয়ে গাঢ় বাদামি; গলা, বুক, পেট বাদামি-কমলা। ঠোঁট লাল; ঠোঁটের গোড়া থেকে চোখ পর্যন্ত গাঢ় বাদামি টান চলে গেছে। ঠাঁটের আগা ঘন কালচে-বাদামি। এর চোখ বাদামি ও চোখের পাতা ইট-লাল। পা ও পায়ের পাতা লাল। ছেলে ও মেয়েপাখি দেখতে অভিন্ন। অপ্রাপ্তবয়স্ক পাখির দেহ কমলা এবং কাধ-ঢাকনির কিনারা ও ডানার পালক ঢাকনি ফিকে রঙের। এছাড়া ঘাড়ে কালো ডোরা থাকে ও দেহতল কালো বর্ণের হয়।


title: খয়রাপাখ মাছরাঙা

text: খয়রাপাখ মাছরাঙার খাদ্যের তালিকায় রয়েছে কাঁকড়া, সরীসৃপ ও মাছ।


title: খয়রাপাখ মাছরাঙা

text: খয়রাপাখ মাছরাঙা মার্চ-এপ্রিল মাসে খাল বা নদীর খাড়া পাড়ে ৩০-৬০ সেমি দীর্ঘ ও ১০ সেমি চওড়া সুড়ঙ্গ কেটে বাসা বানায়। ডিম সাদা রঙের ও গোল। সংখ্যায় চারটির মত। ডিমের মাপ ৩.৪ × ২.৮ সেমি।


title: আতিকুল হক চৌধুরী

text: আতিকুল হক চৌধুরী (জন্ম: ১৫ ডিসেম্বর, ১৯৩১ - মৃত্যু: ১৭ জুন, ২০১৩) বাংলাদেশের প্রখ্যাত নাট্যকার, পরিচালক, শিক্ষক ও সাংস্কৃতিক ব্যক্তিত্ব। কাজের স্বীকৃতি স্বরূপ তিনি বাংলা একাডেমী পুরস্কার, জাতীয় চলচ্চিত্র পুরস্কার, বিটিভির সেরা প্রযোজকসহ অসংখ্য পুরস্কার পেয়েছেন।


title: আতিকুল হক চৌধুরী

text: আতিকুল হক চৌধুরীর পৈতৃক বাড়ি বরিশাল জেলার উলানীয় জমিদার বাড়িতে। তিনি জন্মগ্রহণ করেন ভোলায় তাঁর নানা বাড়িতে। আতিকুল হক চৌধুরীর স্ত্রীর নাম জোহরা বেগম। তাঁদের এক ছেলে ও এক মেয়ে।


title: আতিকুল হক চৌধুরী

text: ১৯৬০ সালে রেডিও পাকিস্তানে যোগ দেওয়ার মাধ্যমে তিনি কর্মজীবন শুরু করেন। তিনি ১৯৬৬ সালে বাংলাদেশ টেলিভিশনে যোগ দেন । বাংলাদেশ টেলিভিশনে সর্বশেষ তিনি উপমহাপরিচালক ছিলেন। এরপর তিনি বেসরকারি একুশে টেলিভিশনের উপদেষ্টা হিসেবে কাজ করেন। এছাড়া তিনি জাহাঙ্গীরনগর বিশ্ববিদ্যালয়ের নাট্যকলা বিভাগেও তিনি ১১ বছর শিক্ষকতা করেছেন।


title: অন দ্য অরিজিন অব স্পিসিস

text: অন দি অরিজিন অফ স্পিসিস (ইংরেজি: On the Origin of Species) ১৮৫৯ সালের ২৪ শে নভেম্বর লন্ডন থেকে প্রকাশিত একটি বৈজ্ঞানিক গ্রন্থ যার লেখক চার্লস ডারউইন। বইটির পুরো নাম "On the Origin of Species by Means of Natural Selection, or the Preservation of Favoured Races in the Struggle for Life" যার বাংলা করলে দাঁড়ায় "প্রাকৃতিক নির্বাচনের মাধ্যমে প্রজাতির উৎপত্তি অথবা জীবন সংগ্রামে আনুকূল্য প্রাপ্ত গোত্রের সংরক্ষণ বিষয়ে"। ১৮৭২ সালের ষষ্ঠ সংস্করণে বড় শিরোনামটি পরিবর্তন করে কেবল "দি অরিজিন অফ স্পিসিস" রাখা হয়েছিল। বইটির মাধ্যমে ডারউইন বিজ্ঞানী ও সাধারণ মানুষের সাথে "প্রাকৃতিক নির্বাচনের মাধ্যমে বিবর্তন" তত্ত্বের পরিচয় করিয়ে দিয়েছিলেন। এতে একটি সাধারণ পূর্বপুরুষ থেকে বিবর্তনের মাধ্যমে সকল প্রজাতির উদ্ভবের পক্ষে প্রচুর প্রমাণ উপস্থাপন করা হয়। ডারউইন ১৮৩০-এর দশকে বিগ্‌ল জাহাজে করে বিশ্ব ভ্রমণের মাধ্যমে অর্জিত সকল অভিজ্ঞতা ও বিভিন্ন জীব প্রজাতির নমুনা এবং পরবর্তী গবেষণা, অন্যদের সাথে যোগাযোগ ও পরীক্ষা-নিরীক্ষার সকল ফলাফল এই বইয়ে একত্র করেন।


title: অন দ্য অরিজিন অব স্পিসিস

text: বইটি বিজ্ঞান, দর্শন ও সাধারণভাবে জীবকূলের উৎপত্তির ইতিহাস বিষয়ে পূর্বতন সকল চিন্তাধারাকে পিছনে ফেলে নতুন যৌক্তিক ও বৈজ্ঞানিক ধারণার গোড়াপত্তন করলেও, লক্ষ্যণীয় যে বইটির লেখক এতে প্রচণ্ড বিনয় ও সদালাপের পরিচয় দিয়েছেন। কারণ ডারউইন নিজে অমায়িক ব্যক্তি ছিলেন এবং তিনি মানুষের উপর কোন বৈজ্ঞানিক গবেষণার ভার চাপিয়ে না দিয়ে তাদেরকে খুব সাধারণ ভাষায় বোঝানোর চেষ্টা করেছেন। বইটির শুরুর বাক্য দুটি এই বিনয়ের পরিচয় দেয়- "প্রকৃতিবিদ হিসেবে এইচ.এম.এস 'বিগ্‌ল'-এ কাজ করার সময় দক্ষিণ আমেরিকায় বসবাসকারী জীবকূলের বণ্টন এবং সেখানকার বর্তমান অধিবাসীদের সাথে অতীতের অধিবাসীদের সম্পর্ক বিষয়ক কিছু তথ্য আমাকে খুব প্রভাবিত করেছিল। আমার মনে হয়েছে, এই তথ্যগুলো প্রজাতির উৎপত্তি বিষয়ের উপর কিছু আলো ফেলতে পারে, আমাদের সেরা দার্শনিকদের একজন যে বিষয়টিকে বলেছিলেন সকল রহস্যের বড় রহস্য।" এখানে ডারউইন যে দার্শনিকের দিকে ইঙ্গিত করেছেন তিনি হলেন বিজ্ঞানী ও গণিতবিদ জন হার্শেল; কেমব্রিজের ছাত্র থাকার সময় তিনি হার্শেলের প্রাকৃতিক দর্শনের ভক্ত হয়েছিলেন। কিন্তু হার্শেল প্রজাতির জন্মে আধ্যাত্মিকতার প্রভাব আছে মনে করতেন। বলা যায়, ডারউইন হার্শেলের রহস্যানুভূতি নিজেও অনুভব করেছেন, কিন্তু রহস্যটির যে সমাধানে উপনীত হয়েছেন তা হার্শেলের তুলনায় অনেক আলাদা।


title: অন দ্য অরিজিন অব স্পিসিস

text:
শুরুর বাক্যে দুটিতে তিনি দক্ষিণ আমেরিকার যে জীবদের উল্লেখ করেছেন তাদের মধ্যে রয়েছে, আর্মাডিলো, রিয়া নামক বিশালকায় উড়তে অক্ষম পাখি, ঘোড়ার বিলুপ্ত কিছু প্রজাতি, এবং মেগাথেরিয়াম গণের অন্তর্ভুক্ত দানবীয় আকারের একটি অধুনাবিলুপ্ত স্লথের জীবাশ্ম। এর পাশাপাশি গালাপাগোস দ্বীপের প্রাণী ও উদ্ভিদ দেখে তিনি প্রথম বিবর্তনীয় তত্ত্ব নিয়ে চিন্তাভাবনা শুরু করেছিলেন।
পরবর্তীতে ডারউইনের সকল তত্ত্ব বহু বিজ্ঞানী অকাঠ্যভাবে ভুল প্রমাণ করতে সক্ষম হয়েছে।


title: বৃহত্তর সিরিয়া

text: বৃহত্তর সিরিয়া () বা প্রাকৃতিক সিরিয়া (), বিলাদ আশ-শাম () একটি জাতীয়তাবাচক পদ। এর দ্বারা উর্বর চন্দ্রকলা অঞ্চলে একটি যুক্তরাষ্ট্রের ধারণাকে বোঝানো হয়। পূর্ব ভূমধ্যসাগরীয় অঞ্চল, লেভান্ট ও পশ্চিম মেসোপটেমিয়াকে অন্তর্ভুক্ত করে মধ্যযুগের আরব প্রদেশ বিলাদ আশ-শামের পুনঃপ্রতিষ্ঠা বোঝাতে এই শব্দটি ব্যবহৃত হয়। ঐ সময় আরব মুসলিম সভ্যতা তার সর্বোচ্চ সীমায় পৌছেছিল।


title: বৃহত্তর সিরিয়া

text: উসমানীয়রা ইসলাম পূর্ব যুগের হেলেনিস্টিক নাম সিরিয়াকে ভিলায়েত অব সিরিয়া বলে ডাকত। ১৯১৮ সালে উসমানীয় সাম্রাজ্যের পতনের আগ পর্যন্ত এই নাম ব্যবহৃত হত। আরব জাতীয়বাবাদের ঢেউ এই অঞ্চলকে একটি নতুন “বৃহৎ সিরিয়া’ গঠনের দিকে নিয়ে যায়। ১৯২০ সালের মার্চে সম্পূর্ণ লেভান্টকে অন্তর্ভুক্ত ধরে এটি হাশেমী রাজতন্ত্র হিসেবে ঘোষিত হয়। ১৯২০ সালে ফরাসি-সিরিয়া যুদ্ধে ফরাসি সেনাবাহিনী নবগঠিত সিরিয়া আরব রাজতন্ত্রকে পরাজিত করে এবং দামেস্ক অধিকার করে ফলে এই আরব রাষ্ট্র অবলুপ্ত হয়। অধিকৃত এলাকা ব্রিটিশ ও ফরাসি মেন্ডেটের অধীনে বৃহত্তর লেবানন, বিভিন্ন সিরিয়ান অঞ্চল, প্যালেস্টাইন মেন্ডেট ও ট্রান্সজর্ডানে বিভক্ত হয়। সিরিয়ান অঞ্চলগুলো ধীরে ধীরে এক হয়ে সিরিয়া রাষ্ট্র (১৯২৪ - ১৯৩০) গঠিত হয় এবং ১৯৪৬ সালে চূড়ান্তভাবে স্বাধীন সিরিয়া প্রজাতন্ত্রে পরিণত হয়।


title: বৃহত্তর সিরিয়া

text: কিছু কিছু মত অনুযায়ী, নিও-অ্যাসিরিয়ান সাম্রাজ্য থেকে হেলেনিস্টিক শব্দ সিরিয়া উৎপত্তি হয়েছে। এই অর্থে “বৃহত্তর সিরিয়া” শব্দটিকে লেভান্ট ও মেসোপটেমিয়াকে অন্তর্ভুক্ত ধরে নিও-অ্যাসিরিয়ান সাম্রাজ্য, বৃহত্তর অ্যাসিরিয়ার সাথে সংশ্লিষ্ট করা যায়।


title: বৃহত্তর সিরিয়া

text: বেশীরভাগ ঐতিহাসিক তথ্যমতে, সিরিয়া বলতে আলেক্সানদ্রেতা ও এন্টিওকসহ সম্পূর্ণ লেভান্টকে বোঝায়। বৃহৎ অর্থে মেসোপটেমিয়া ছাড়া লেভান্ট থেকে দক্ষিণে মিশরসহ অংশকে সিরিয়া বলা যায়।


title: বৃহত্তর সিরিয়া

text: সিরিয়া ও অ্যাসিরিয়া এই দুই শব্দের ধ্বনিগত মিলের কারণে এই অনিশ্চয়তার সৃষ্টি হয়। এই দুই শব্দের ধ্বনিগত পরিচয়ের প্রশ্ন আজকের দিনেও চালু আছে। তবে হিরোডোটাসের সময় থেকে এই দুই শব্দকে সমার্থক হিসেবে ধরা হয়। রোমান সাম্রাজ্যে সিরিয়া ও অ্যাসিরিয়া যথাক্রমে রোমান সিরিয়া ও রোমান অ্যাসিরিয়া নামক দুইটি ভিন্ন স্থান বোঝাতে ব্যবহৃত হত।


title: বৃহত্তর সিরিয়া

text: সিরিয়ান সোশ্যাল ন্যাশনালিস্ট পার্টির প্রতিষ্ঠাতা আন্তুন সাদেহ কর্তৃক প্রতিষ্ঠিত মত অনুযায়ী সিরিয়াকে সিরিয়ান উর্বর চন্দ্রকলা অঞ্চলের অন্তর্গত ভূ-সাংস্কৃতিক অংশ হিসেবে দেখা হয়।


title: বৃহত্তর সিরিয়া

text: সাদেহ ভাষা ও ধর্মকে জাতি গঠনের উপাদান হিসেবে মানতে রাজি ছিলেন না। বরং তিনি বলেন যে একটি ভূখন্ডে বসবাসকারী জনগণের মধ্যেকার সাধারণ ঐক্য জাতি গঠন করে। উত্তর পশ্চিমের তোরোস পর্বতমালা থেকে উত্তর পূর্বের জগ্রোস পর্বতমালা, দক্ষিণে সিনাই উপদ্বীপসহ সুয়েজ খাল, লোহিত সাগর ও আকাবা উপসাগর এবং পশ্চিমে সাইপ্রাসসহ পূর্ব ভূমধ্যসাগর থেকে পূর্বে আরব মরুভূমি ও পারস্য উপসাগর পর্যন্ত তিনি এর এই অঞ্চলের প্রাকৃতিক সীমা বিবেচনা করতেন।


title: বৃহত্তর সিরিয়া

text: ১৯৪০ সালে ব্রিটেন গুপ্তভাবে বৃহত্তর সিরিয়া রাষ্ট্র প্রতিষ্ঠার ব্যাপারে মদদ দেয়। সামরিক, অর্থনৈতিক ও সাংস্কৃতিক দিক দিয়ে ব্রিটিশদের স্বার্থ রক্ষা করা এর উদ্দেশ্য ছিল। বিনিময়ে ব্রিটিশরা চাইত যেন ফিলিস্তিনে ইহুদি আকাঙ্ক্ষা পূরণে বাধা সৃষ্টি হয়। ফ্রান্স ও মার্কিন যুক্তরাষ্ট্র এই অঞ্চলে ব্রিটিশ আধিপত্যে বাধ সাধে। ফলে ইসরায়েল সৃষ্টির পথ প্রশস্ত হয়।


title: বৃহত্তর সিরিয়া

text: জর্ডানের রাজা প্রথম আবদুল্লাহ আরব বিদ্রোহের পর প্রস্তাবিত সিরিয়া রাজতন্ত্রের উপর ভিত্তি করে গঠিত বৃহত্তর সিরিয়ার একজন সমর্থক ছিলেন। হাফিজ আল-আসাদের বাথপন্থী শাসনকালে বৃহত্তর সিরিয়ার ধারণাকে গুরুত্ব দেয়া হয়। ফলশ্রুতিতে লেবানিজ গৃহযুদ্ধ ও লেবাননে সিরিয়ান দখলদারিত্ব শুরু হয়।


title: মালয় দ্বীপপুঞ্জ

text: মালয় দ্বীপপুঞ্জ (ইংরেজি: Malay Archipelago) পৃথিবীর বৃহত্তম দ্বীপপুঞ্জ যা ইন্দোনেশিয়ার প্রায় ১৭,০০০ এবং ফিলিপাইনের প্রায় ৭,০০০ দ্বীপ নিয়ে গঠিত। একে অনেক সময় "ইন্দো-অস্ট্রেলীয় দ্বীপপুঞ্জ", বা "ইন্দো-এশীয়" দ্বীপপুঞ্জ বলা হয়। আবার ইউরোপীয় উপনিবেশের সময় থেকে অঞ্চলটিকে "ইস্ট ইন্ডিজ"-ও (পূর্ব ভারতীয় দ্বীপপুঞ্জ) ডাকা হয়। নিউ গিনি-কে অনেক সময় এর অন্তর্ভুক্ত করা হয়, যদিও উত্তর-পশ্চিমের আন্দামান ও নিকোবর দ্বীপপুঞ্জ এবং পূর্বের বিসমার্ক দ্বীপপুঞ্জকে কখনো অন্তর্ভুক্ত করা হয় না। এখানকার ইন্দোনেশীয় দ্বীপশ্রেণীগুলোর মধ্যে সবচেয়ে গুরুত্বপূর্ণ হচ্ছে ঊর্ধ্ব সুন্দা (সুমাত্রা, জাভা, বোর্নিও ও সেলেবিস), নিম্ন সুন্দা, মালুকু, এবং পশ্চিম নিউ গিনি। ফিলিপাইনের প্রধান দ্বীপগুলোর মধ্যে আছে উত্তরে লুজান, দক্ষিণে মিন্দানাও, এবং এদের মাঝখানে ভিসায়াস। এ অঞ্চলের অন্য স্বাধীন রাষ্ট্রগুলো হচ্ছে ব্রুনেই (বোর্নিউ দ্বীপের উত্তরাংশ), পূর্ব টিমোর (নিম্ন সুন্দার টিমোর দ্বীপের পূর্বাংশ, পশ্চিমাংশ ইন্দোনেশিয়ার অধীন), মালয়েশিয়া (কেবল পূর্বাংশ: বোর্নিও দ্বীপের সাবাহ এবং সারাওয়াক) এবং পাপুয়া নিউ গিনি।


title: মালয় দ্বীপপুঞ্জ

text: মালয় দ্বীপপুঞ্জ বিষুবরেখা বরাবর পূর্ব-পশ্চিমে প্রায় ৬,১০০ কিলোমিটার পর্যন্ত বিস্তৃত এবং উত্তর-দক্ষিণে এর সর্বোচ্চ প্রস্থ প্রায় ৩,৫০০ কিলোমিটার। প্রশান্ত ও ভারত মহাসাগরের মাঝে অবস্থিত এই দ্বীপপুঞ্জের বেশ কয়েকটি সাগর রয়েছে, যথা, সুলু, সেলেবিস, বান্দা, মালুকু, জাভা, ফ্লোরেস এবং সাভু।


title: ফার ইস্টার্ন গেমসে ফুটবল

text: ফার ইস্টার্ন চ্যাম্পিয়নশিপ গেমসের ফুটবল এশিয়ার একমাত্র প্রধান আন্তর্জাতিক ফুটবল প্রতিযোগিতার ছিল প্রাক দ্বিতীয় বিশ্বযুদ্ধের আগে। এটি, চীন, জাপান ও ফিলিপাইনের মধ্যে প্রতিযোগিতা ছিল, পরে ১৯৩৪ সালে এই টুর্নামেন্টের সর্বশেষ সংস্করণে ডাচ ইস্ট ইন্ডিজ যোগদান করে।


title: অস্ট্রেলেশিয়া

text: "অস্ট্রালেশিয়া একটি প্রশান্ত মহাসাগরীয় ভৌগোলিক অঞ্চল। অস্ট্রেলিয়া, নিউজিল্যান্ড, নিউ গিনি ও তৎসংলগ্ন কিছু প্রশান্ত মহাসাগরীয় দ্বীপপুঞ্জ নিয়ে অস্ট্রালেশিয়া"' (Australasia) অঞ্চলটি গঠিত। অঞ্চলটি ওশেনিয়া মহাদেশের অন্তর্গত। শব্দটি সর্বপ্রথম ১৭৫৬ সালে শার্ল দি ব্রসি কর্তৃক ব্যবহৃত হয়; তার "Histoire des navigations aux terres australes" নামক বইয়ে। শব্দটির আক্ষরিক অর্থ "এশিয়ার দক্ষিণ প্রান্ত" (লাতিন: "অস্ট্রাল" = দক্ষিণ প্রান্ত)। অস্ট্রালেশিয়া, পলিনেশিয়া ও মাইক্রোনেশিয়া হতে পৃথক। এটি ভারতের সাথে একই ইন্দো-অস্ট্রেলীয় পাতের উপর অবস্থিত।


title: দ্য মালয় আর্কিপেলাগো

text: দ্য মালয় আর্কিপেলাগো ("The Malay Archipelago") প্রখ্যাত ব্রিটিশ প্রকৃতিবিদ আলফ্রেড রাসেল ওয়ালেস রচিত মালয় দ্বীপপুঞ্জের প্রাকৃতিক ইতিহাস ও সে অঞ্চলে তার বৈজ্ঞানিক অভিযাত্রার একটি অনন্য গ্রন্থ। ১৮৫৪ থেকে ১৮৬২, এই দীর্ঘ আট বছরে মালয় দ্বীপপুঞ্জে (নিউ গিনি এবং তৎকালীন ডাচ ইস্ট ইন্ডিজ: বর্তমান মালয়েশিয়া, সিঙ্গাপুর ও ইন্দোনেশিয়ার দ্বীপসমূহ) তার বৈজ্ঞানিক অভিযাত্রায় ওয়ালেস যেসব নতুন নতুন প্রজাতি দেখেছেন এবং যেসব বিচিত্র অভিজ্ঞতা লাভ করেছেন তার প্রাঞ্জল বর্ণনা দিয়েছেন বইটিতে। ১৮৬৯ সালে দুই খণ্ডে বইটি প্রকাশিত হয়। অসুস্থতার জন্য ওয়ালেস বইটি প্রকাশে দেরি করেন। তাছাড়া নতুন যেসব নমুনা ওয়ালেস সঙ্গে করে এনেছিলেন সেগুলোর বিজ্ঞানভিত্তিক বর্ণনা করারও প্রয়োজন ছিল। ঊনবিংশ শতাব্দীতেই তুমুল জনপ্রিয় এ বইটির দশটি সংস্করণ বের হয়। তারপর থেকে অসংখ্যবার বইটির পুণর্মূদ্রণ বের করা হয়েছে এবং কমপক্ষে আটটি ভাষায় অনুদিত হয়েছে।


title: দ্য মালয় আর্কিপেলাগো

text: গ্রন্থটিতে ওয়ালেস দীর্ঘ আট বছর যেসব দ্বীপে ভ্রমণ করেছিলেন তার ভৌগোলিক গঠন, প্রকৃতি ও মানুষের জীবনযাত্রা ইত্যাদি সম্পর্কে বিস্তারিত বর্ণনা করেছেন। যেসব প্রাণী ও উদ্ভিদের নমুনা তিনি সংগ্রহ করেছিলেন সেগুলোও বিশেষভাবে বর্ণনা করেছেন। একই সাথে ভ্রমণকালে তার বিচিত্র অভিজ্ঞতা, বিভিন্ন সমস্যা আর সেসব সমস্যার সমাধানের পথে তার সাথে যেসব নতুন মানুষের পরিচয় ঘটেছিল তাও উঠে এসেছে। গ্রন্থটির সূচনায় তিনি লিখেছেন, প্রায় ১৪,০০০মাইল (২২,৫৩০ কিমি) তিনি পরিভ্রমণ করেছিলেন আর ১,২৫,৬৬০টি নমুনা সংগ্রহ করেছিলেন। এসব নমুনার বেশিরভাগই ছিল পতঙ্গ (৮৩,২০০টি), বাকি সব ছিল পাখি, সরীসৃপ, স্তন্যপায়ী ইত্যাদির।


title: দ্য মালয় আর্কিপেলাগো

text: "দ্য মালয় আর্কিপেলাগো" সে সময়ের বহু সমালোচক এবং বিভিন্ন বৈজ্ঞানিক, ধর্মীয়, সাধারণ ও ভূগোল-বিষয়ক সাময়িকীর দৃষ্টি আকর্ষণ করেছিল। প্রাথমিকভাবে সমালোচকগণ তার প্রণীত বিভিন্ন মতবাদ ও ধারণার সাথে ভিন্নমত পোষণ করেন। তবে একটি বিষয়ে সবাই একমত হয় যে সে অঞ্চলের ভূগোল, প্রাকৃতিক ইতিহাস আর মানববৈচিত্র্য সম্পর্কে এমন কৌতূহলোদ্দীপক ও সামগ্রিক বিবরণ পূর্বের আর কোন গ্রন্থে দেখা যায় নি। আর ওয়ালেস যে পরিমাণ নমুনা সংগ্রহ করেছিলেন তাও অবিশ্বাস্য। বাণিজ্যিক ও সাহিত্যমূল্য, উভয়ের বিচারে আলফ্রেড রাসেল ওয়ালেস রচিত সর্বাপেক্ষা সফল গ্রন্থটি হল "দ্য মালয় আর্কিপেলাগো"।


title: আত্মঘাতী গোল

text: একটি আত্মঘাতী গোল বা ওন গোল (ইংরেজী: Own goal) তখনই ঘটে যখন কোনো খেলোয়াড়ের করা গোল তার নিজ দলের বিরুদ্ধেই নিবন্ধিত হয়। এটি আসলে খেলোয়াড়দের রক্ষণাত্মক ভূমিকা পালনের সময় দূর্ঘটনাবশত ঘটে থাকে। খেলাধুলায় এটি সবচেয়ে লজ্জাজনক এবং কৌতুকপূর্ণ ভুল হিসেবে বিবেচিত হয়।


title: আত্মঘাতী গোল

text: ফুটবলে আত্মঘাতী গোল তখন ঘটে যখন কোনো খেলোয়াড় তার নিজ গোলপোস্টের জালেই বল জড়িয়ে বসে এবং গোলটি প্রতিপক্ষ দলের পক্ষে নিবন্ধিত হয়। যদি কোনো খেলোয়াড়ের শট নির্দিষ্ট লক্ষ্যে থেকে কোনো ডিফেন্ডারের গায়ে সামান্য স্পর্শ করে গোলপোস্টের জালে জড়ায় তবে তা আত্মঘাতী গোল হিসেবে বিবেচিত হয় না। কোনো রক্ষণভাগের খেলোয়াড়ের ভুলের কারণে গোল হলেও তা আত্মঘাতী গোল হিসেবে বিবেচিত হয় না।


title: আত্মঘাতী গোল

text: যে খেলোয়াড় আত্মঘাতী গোল করে তাকেই সেই গোলের কৃতিত্ব দেওয়া হয় এবং গোলটিকে ওজি (og) লিখে চিহ্নিত করা হয়। ফুটবলের আইন অণুযায়ী থ্রো-ইন, ফ্রি কিক (ডাইরেক্ট বা ইনডাইরেক্ট), কর্ণার কিক বা গোল কিক থেকে সরাসরি আত্মঘাতী গোল সম্ভব নয়। যদি এমনটা ঘটে তবে আক্রমনকারী দলের পক্ষে কর্ণার কিক দেওয়া হয়।


title: আত্মঘাতী গোল

text: অন্যান্য খেলায় যখন আত্মঘাতী গোল ঘটে তখন তা ফুটবলের আইন অণুযায়ী স্বীকৃত হয় না। ফুটবলে আত্মঘাতী গোলের স্বীকৃত দেওয়া হয় গোলকারী খেলোয়াড়কে, কিন্তু অন্যান্য খেলায় আক্রমনকারী খেলোয়াড়েরকেই গোলের স্বীকৃত দেওয়া হয়।


title: আত্মঘাতী গোল

text: আইস হকিতে যদি কোনো খেলোয়াড় আত্মঘাতী গোল করেন তাহলে প্রতিপক্ষ দলের যে খেলোয়াড় সর্বশেষ স্পর্শ করেছেন তাকেই গোলকারী হিসেবে স্বীকৃতি দেওয়া হয়। অবশ্য কখনও কখনও প্রতিপক্ষ দলের যে খেলোয়াড় গোলপোস্টের সবচেয়ে নিকটে থাকে তাকেই গোলকারী হিসেবে স্বীকৃতি দেওয়া হয়।


title: প্যারিস এয়ার শো

text: প্যারিস এয়ার শো () বিশ্বের সবচেয়ে পুরাতন এবং বড় এয়াশ শো বলে দাবি করা হয়। যা ১৯০৯ সালে প্রতিষ্ঠিত হয়, বর্তমানে যা বেজোড় বছরগুলোতে উত্তর প্যারিসের ল্যে বৌরগেট এয়াপোর্টে অনুষ্ঠিত হয়। অনুষ্ঠিত হবে, ১৭ থেকে ২৩ জুন, ২০১৩ সালে, যা এই অনুষ্ঠানটির ৫০তম আয়োজন।


title: প্যারিস এয়ার শো

text: অনুষ্ঠানটির বিন্যাসন বার্লিনের ফার্নবোরৌ ইন্টারন্যাশনাল এয়ারশো এবং আইএলএ বার্লিন এয়ার শো এর বিন্যাসের মত, দুটোরই পরবর্তী আয়োজন অনুষ্ঠিত হবে ২০১৪ সালে। প্যারিসের এই শুরু হয় চারদিনের পেশাদারী আয়োজনের মাধ্যমে যা জনসাধারণ নয়। এবং তারপর শুক্রবার, শনিবা এবং রবিবার তা শিশুদের সহ সকল জনসাধারনের জন্য খুলে দেওয়া হয়।


title: প্যারিস এয়ার শো

text: প্যারিস এয়ার শো আয়োজন করে থাকে ফরাসি এরোস্পেশ শীল্পের প্রতিনিধি কর্তৃপক্ষ, "Groupement des industries françaises aéronautiques et spatiales" GIFAS (গিফাস)। গিফাস অনুযায়ী, ২০১১ এর শো বিশ্বের ৮০টি দেশের ১,৫১,৫০০ পেশাদার পরিদর্শক, ২,০৪,০০০ জন সাধারণ পরিদর্শক এবং ৩২৫০ জন সাংবাদিককে আকর্ষণ করেছে।


title: প্যারিস এয়ার শো

text: এটি মূলত একটি বাণিজ্যিক আয়োজন যা মূল উদ্দেশ্য হচ্ছে সম্ভাব্য ক্রেতাদের কাছে সামরিক এবং বেসামরিক বিমান প্রদর্শন করা। দাবি করা হয় এটি বিশ্বের সবচেয়ে মর্যাদাপূর্ণ বিমান প্রদর্শনী। এই প্যারিস এয়ার শো এ বিশ্বের সকল মূল বিমান নির্মাতা প্রতিষ্ঠান সহ বিভিন্ন দেশের সামরিক বাহিনীর প্রতিনিধিগণ যোগ দিয়ে থাকেন।


title: ইলমুদ্দিন

text: ইলমুদ্দিন (জন্ম:৪ঠা ডিসেম্বর, ১৯০৮ – মৃত্যু:৩১শে অক্টোবর, ১৯২৯) ছিলেন অবিভক্ত ভারতের একজন মুসলিম যিনি "রাজপাল" নামক এক বই প্রকাশককে হত্যা করেন। রাজপাল “রঙ্গিলা রসূল” নামক একটি বই প্রকাশ করেন। মুসলিমরা এটিকে তাদের ধর্মবিশ্বাসের উপর আক্রমণ হিসেবে দেখেন।


title: ইলমুদ্দিন

text: গাজি ইলমুদ্দিন শহীদ অবিভক্ত ভারতের লাহোরে (বর্তমান পাকিস্তান) জন্মগ্রহণ করেন। তার পিতা একজন ছুতার মিস্ত্রী ছিলেন। বয়োপ্রাপ্ত হলে তিনি তার পিতার দোকানে কাজে যোগ দেন। আবদুল রশিদ নামে তার একজন বন্ধু ছিলেন। তাকে “শিদা” বলে ডাকা হত। শিদার বাবার দোকান ওয়াজির খান মসজিদের সামনে অবস্থিত ছিল। একদিন তারা দুই বন্ধু মসজিদের পাশ দিয়ে যাচ্ছিলেন। ঐ সময় মসজিদের কাছে অনেক লোকের ভিড় জমে ছিল। লোকেরা তখন রাজপালের বিরুদ্ধে স্লোগান দিচ্ছিলেন।


title: ইলমুদ্দিন

text: এ সময় গাজি ইলমুদ্দিন সিদ্ধান্ত নেন যে তিনি রাজপালকে তার দোকানে গিয়ে ছুরিকাঘাতে হত্যা করবেন।


title: ইলমুদ্দিন

text: কুমার প্রসাদ প্রীত নামক ব্যক্তি চামি পাতুল লাচি ছদ্মনামে “রাং দে” নামক বই লেখেন। এই বইয়ে নবী মুহাম্মদ (সাঃ) এর নামে কুৎসা রটানোয় মুসলিমরা এর প্রতিবাদ করেন।


title: ইলমুদ্দিন

text: বইটি লাহোর থেকে ১৯২৩ সালে রাজপাল কর্তৃক প্রকাশিত হয়। ভারতীয় মুসলিমদের বেশ কিছু দল এই বইটি নিষিদ্ধের দাবি জানায়। কিন্তু ব্রিটিশ সরকার মুসলিমদের দাবির প্রতি গুরুত্ব আরোপ করেনি।


title: ইলমুদ্দিন

text: ইলমুদ্দিন তার বন্ধুর কাছে নিজের ইচ্ছার কথা জানান। একটি সূত্র মতে, তারা দুজনেই প্রকাশককে হত্যার সিদ্ধান্ত নেন।


title: ইলমুদ্দিন

text: তিনি হত্যার উদ্দেশ্যে বাজার থেকে এক রুপি দিয়ে একটি ছুরি কেনেন। ছুরিটি প্যান্টের ভেতর নিয়ে তিনি রাজপালের দোকানের দিকে এগিয়ে যান। এসময় রাজপাল তার দোকানে ছিলেন না। এদিনটি ছিল ৬ই সেপ্টেম্বর ১৯২৯ সাল।


title: ইলমুদ্দিন

text: রাজপাল দোকানে এলে ইলমুদ্দিন তার উপর আক্রমণ করেন। পরে জনতা তাকে নীরস্ত করে। এরপর পুলিশ ইলমুদ্দিনকে প্রেপ্তার করে। অক্টোবরের ৪ তারিখ তাকে পাঞ্জাবের মিয়ানওয়ালি কারাগারে প্রেরণ করা হয়। পরবর্তীতে তাকে অপরাধী সাব্যস্ত করা হয় এবং ভারতীয় দন্ডবিধি অনুসারে মৃত্যুদন্ডে দন্ডিত করা হয়।


title: ইলমুদ্দিন

text: ইলমুদ্দিনের পক্ষের আইনজীবী ছিলেন ফারুক হোসেন। ইলমুদ্দিন নিজেকে নির্দোষ দাবি করেন। বিবাদী পক্ষ তার নির্দোষিতার পক্ষে দুজন সাক্ষী উপস্থাপন করে। বাদী পক্ষের দুজন সাক্ষী তার দোষী হওয়ার বিষয়ে সাক্ষ্য দেয়। তৎকালীন প্রখ্যাত আইনজীবী ও পরবর্তীকালে পাকিস্তানের প্রতিষ্ঠাতা মুহাম্মদ আলী জিন্নাহ লাহোর হাইকোর্টে আপিলে অংশ নেন। জিন্নাহ বিবাদীপক্ষের সাক্ষীদের বক্তব্যের উপর পাল্টা যুক্তি ছুড়ে দেন। কিন্তু আদালত তার যুক্তি গ্রহণ করেননি। জিন্নাহ এরপর পরিস্থিতির উল্লেখ করে এই বলে আবেদন করেন যে ইলমুদ্দিন একজন ১৯, ২০ বছরের ব্যক্তি যিনি তার বিশ্বাসের প্রতিষ্ঠাতার প্রতি ভালবাসার কারণে উত্ত্যক্ত হয়েছিলেন। তাই তার মৃত্যুদন্ডকে যাবজ্জীবন দ্বীপান্তরে বদলানো যেতে পারে। কিন্তু এই যুক্তি আদালতে গৃহীত হয়নি।


title: ইলমুদ্দিন

text: জিন্নাহকে ঐ সময় হিন্দু মুসলিম ঐক্যের দূত হিসেবে গণ্য করা হত। হিন্দু পত্রিকা “প্রতাপ” এসময় জিন্নাহর সমালোচনা করে। পত্রিকা মতে এ ঘটনা হিন্দুদের মধ্যে জিন্নাহর সম্মানের জন্য হানিকর হবে। এটি স্মরণ রাখতে হবে যে ভারতীয় দন্ডবিধির ২৯৫-ক ধারার সংযোজনের সময় জিন্নাহ নির্বাচন কমিটিতে ছিলেন এবং তিনি তখন সতর্ক বার্তা উচ্চারণ করে বলেন যে এই আইন ভিন্নমতের কণ্ঠরোধ ও ধর্মের সমালোচনার জন্য ব্যবহৃত হতে পারে। কর্মকর্তারা এরপর ইলমুদ্দিনকে ফাঁসির মঞ্চের দিকে নিয়ে যান। তার মৃতদেহ জানাজা ছাড়াই কারাগারে দাফন করা হয়। কিন্তু ড আল্লামা মুহাম্মদ ইকবাল, মিয়া আমিরুদ্দিন এবং আবদুল আজিজের মত মুসলিম নেতাদের হস্তক্ষেপে লাশ কবর থেকে বের করা হয়। এরপর তার মৃতদেহ আল্লামা ইকবাল ও তার ঘনিষ্ঠদের সহায়তায় দাফনের জন্য লাহোর পাঠানো হয়।


title: ইলমুদ্দিন

text: সমগ্র শহর সেই সাথে পার্শ্ববর্তী অঞ্চলের কয়েক লক্ষ মুসলিম তার জানাজায় যোগ দেয়। ইলমুদ্দিনের পিতা আল্লামা ইকবালকে জানাজার নামাজের ইমামতির জন্য অণুরোধ করেন। ইকবাল উত্তর দেন এই বলে, “এই মহান যোদ্ধার জানাজা পড়ানোর তুলনায় আমি একজন পাপী ব্যক্তি”। তিনি লাহোরের হিযবুল আহনাফের প্রতিষ্ঠাতা সৈয়দ দিদার আলি শাহকে জানাজা পড়ানোর প্রস্তাব করেন। পরে ওয়াজির খান মসজিদের ইমাম ও সৈয়দ দিদার আলি শাহ জানাজার নামাজ পরিচালনা করে। জনতার প্রচন্ড ভীড়ের কারণে জানাজা তিন দফায় সম্পন্ন করতে হয়। ড স্যার আল্লামা মুহাম্মদ ইকবাল ও সৈয়দ দিদার আলি শাহসহ আরো অনেক খ্যাতনামা পন্ডিত ইলমুদ্দিনের দাফনে অংশ নেন। এটি ছিল লাহোরের অন্যতম সর্ববৃহৎ জানাজা। তাকে লাহোরের মিয়ানি সাহিব বাহওয়ালপুর রোডের কবরস্থানে দাফন করা হয়। তার প্রতি সম্মান প্রদর্শনের জন্য মিয়ানওয়ালি কারাগারে গাজি ইলমুদ্দিন শহীদ মসজিদ নাম একটি মসজিদ তৈরী করা হয়।


title: ফিফা ১৪

text: ফিফা ১৪ ইলেক্ট্রনিক আর্টসের ফিফা ভিডিও গেম সিরিজের সর্বশেষ সংস্করণ। এই গেমটি প্রস্তুত করছে ইএ কানাডা। গেমটির প্লেস্টেশন ৩ উইই এবং এক্সবক্স ৩৬০ সংস্করণ ২০১৩ সালের ২৪ সেপ্টেম্বর উত্তর আমেরিকায় মুক্তি পেয়েছে এবং ২৭ সেপ্টেম্বর বিশ্বের অন্যান্য অঞ্চলে মুক্তি পাবে।


title: ফিফা ১৪

text: পরবর্তী প্রজন্মের গেমিং কনসল যেমনঃ প্লেস্টেশন ৪, নিন্টেন্ডো থ্রিডিএস, প্লেস্টেশন ভিটা এবং একবক্স ৩৬০ এর জন্যও গেমটি মুক্তির অপেক্ষায় আজে। গেমটির অ্যানড্রয়েড এবং আইওএস সংস্করণ মুক্তি পেয়েছে এবং এটি বিনামূল্যে খেলা যাবে। ২০১৩ সালের ১০ সেপ্টেম্বর, প্লেস্টেশন ৩, এক্সবক্স ৩৬০ এবং পিসি’র জন্য গেমটির একটি ডেমো সংস্করণ মুক্তি পায়। ডেমো সংস্করণে যেসব দল ছিল সেগুলো হলঃ পারি সেঁ জার্মেই, ফুটবল ক্লাব বার্সেলোনা, বরুসিয়া ডর্টমুন্ড, টটেনহাম হটস্পার, ম্যানচেস্টার সিটি, এসি মিলান, নিউ ইয়র্ক রেড বুলস, বোকা জুনিয়র্স।


title: ফিফা ১৪

text: ফিফা ১৪-এর প্লেস্টেশন ৪ এবং এক্সবক্স ওয়ান সংস্করণে ইগনিট ইঞ্জিন নামক একটি নতুন ইঞ্জিন ব্যবহার করা হবে। এই বৈশিষ্ট্যের কারণে গ্রাফিক্স এবং গেম-প্লে কিছুটা মানসিক বুদ্ধিমত্তাসরূপ হয়ে পড়বে। যার ফলে খেলোয়াড়রা কিছুটা বাস্তব প্রতিক্রিয়া প্রদর্শন করবে। খেলোয়াড়দের নড়াচড়াও হবে বাস্তব সম্মত। এছাড়া পরিবেশগত বৈশিষ্ট্যসমূহ যেমন আবহাওয়া এবং স্টেডিয়ামের দর্শকদেরও ব্যবক উন্নয়ন করা হয়েছে। ইগনিট ইঞ্জিন সংবলিত একটি পিসি সংস্করণের কাজ করা হলেও পরবর্তীকালে তা বন্ধ করে দেওয়া হয়।


title: ফিফা ১৪

text: ২১টি ব্রাজিলীয় ক্লাবের লাইসেন্স করা হয়েছে। এর মধ্যে ২০টি ২০১৩ কাম্পিওনাতো ব্রাজিলেইরো সিরি এ মৌসুমের দল এবং অন্য দলটি হল পালমেইরাস। এছাড়াও, "ফিফা ১৪" তে রয়েছে কাম্পিওনাতো নাসিওনাল পেত্রোব্রাস, কলম্বিয়ার লিগা পোস্তোবোন এবং আর্জেন্টাইন প্রিমেরা দিভিসিওন। ব্রাজিল জাতীয় ফুটবল দলেরও লাইসেন্স করা হয়েছে, যা ফিফা ১০ থেকে লাইসেন্সহীন ছিল। ফিফা ১৪ এর পোলিশ কভারে রবার্ট লিওয়ানডস্কির উপস্থিতির কথা ঘোষণা করা হয়, সেই সাথে পোল্যান্ড জাতীয় ফুটবল দল এবং একস্ট্রাকলাসাকেও পূর্ণ লাইসেন্সের অধীনে নিয়ে আসার ঘোষণা দেওয়া হয়, যা ফিফা গেম সিরিজের আগের সংস্করণগুলোতে ছিলনা। ফিফা ১৪ তে ফিরেছে ওয়েলস জাতীয় ফুটবল দল। ওয়েলসের ফুটবল অ্যাসোসিয়েশনের বানিজ্যিক পরিচালক ইয়ান ডেভিস নিশ্চিত করেন যে তারা ইএ’র সাথে সম্মতিতে পৌছেছেন, যার ফলে দলটিকে গেমের পরবর্তী সংস্করণগুলোতে দেখা যাবে।


title: ফিফা ১৪

text: এক্সবক্স ওয়ান সংস্করণে ফিফা ফিফা আলটিমেট টিম গেম মোডে কিছু বিশেষ বৈশিষ্ট্য রয়েছে। এক্সবক্স ওয়ানে লিজেন্ডস নামক একটি নতুন বৈশিষ্ট্য রয়েছে, যেখানে একজন গেমার পেলে এবং ডেনিস বের্গকাম্পের মত বিভিন্ন সময়ের কিংবদন্তি খেলোয়াড়দের নিয়ে খেলতে পারেন। ফিফা ১৪ তে "সিঙ্গেল অনলাইন ম্যাচ" পুনঃউপস্থাপনের ঘোষণা দিয়েছে ইএ, যেখানে খেলোয়াড়রা একক ম্যাচ খেলতে পারবেন যা কোন প্রতিযোগিতা বা মৌসুমের অধীনস্থ নয়। এছাড়া ট্রান্সফার মার্কেটে খেলোয়াড়দের নাম লিখে অনুসন্ধান করা সম্ভব। ফিফা আলটিমেট টিমে এবার জার্সি নম্বর এবং ফ্রি কিক বা কর্ণারের সময় খেলোয়াড়দের ভূমিকা পরিবর্তন করা সম্ভব। এছাড়া এবার আলটিমেট টিমের মৌসুমকে ৫টি থেকে ১০টি বিভাগে উন্নীত করা হয়েছে। এছাড়া এবার এক্সবক্স ৩৬০ থেকে এক্সবক্স ওয়ান, এবং পিএস৩ থেকে পিএস৪ এ পয়েন্ট বা কয়েন স্থানান্তর করা সময়।


title: ফিফা ১৪

text: ফিফা ১৪-তে ৬০টিরও অধিক স্টেডিয়াম রয়েছে, যার মধ্যে ৩২টি স্টেডিয়াম পুরোপুরি আসল। নতুন যোগ হওয়া স্টেডিয়ামগুলোর মধ্যে রয়েছে আর্জেন্টিনার বুয়েনোস আইরেসের লা বম্বোনেরা এবং ইউক্রেনের দনবাস এরিনা। এছাড়া বার্সেলোনার ক্যাম্প ন্যু ফিরিয়ে আনা হয়েছে যা লাইসেন্সজনিত জটিলতার কারণে ফিফা ১৩ থেকে সরিয়ে ফেলা হয়েছিল।


title: ফিফা ১৪

text: ফিফা ১৪-তে ক্যারিয়ার মোডের উন্নতীকরণ করা হয়েছে। অধিকাংশ দেশকে নিয়ে একটি বৈশ্বিক স্কাউটিং নেটওয়ার্ক দেয়া হয়েছে, যার মাধ্যমে একটি স্কাউট ভাড়া করে বিশ্বব্যাপী প্রতিভা অন্বেষণ করা যাবে। ক্যারিয়ার মোডের হাবের নেভিগেশনও নতুনভাবে ডিজাইন করা হয়েছে।


title: ফিফা ১৪

text: ফিফা ১৩ এবং ফিফা স্ট্রিটের মত ফিফা ১৪ এর বৈশ্বিক কভারেও রয়েছেন লিওনেল মেসি।


title: ফিফা ১৪

text: উত্তর আমেরিকায় দুই ধরণের কভার থাকবে। একটিতে থাকবেন শুধু মেসি এবং অন্যটিতে মেসির সাথে থাকবেন হ্যাভিয়ের হের্ন্যান্দেজ। এবারই প্রথমবারের মত ফিফা সকার নামটি উত্তর আমেরিকায় ব্যবহার করা হবেনা।


title: ফিফা ১৪

text: যেসব খেলোয়াড় তাদের নিজ নিজ এলাকায় ফিফার কভারে মেসির সাথে রয়েছেন তারা হলেন:


title: শরিফ আল-ফারুকি

text: লেফটেন্যান্ট মুহাম্মদ শরিফ আল-ফারুকি (১৮৯১ – ১৯২০) ছিলেন মসুলের একজন উসমানীয় স্টাফ অফিসার। তিনি জাতিতে আরব ছিলেন। তিনি দামেস্কে অবস্থান নেন। আরব বিদ্রোহে প্রভাব বিস্তারকারী অনেক ঘটনায় তার গুরুত্বপূর্ণ অবদান ছিল।


title: শরিফ আল-ফারুকি

text: দামেস্কের একটি আরব গুপ্ত সংগঠনের তিনি সদস্য ছিলেন। ১৯১৫ এর শুরুতে ফয়সাল বিন হুসাইনের সাথে প্রথম সাক্ষাতের পর জামাল পাশা এই সংগঠনকে উসমানীয় সাম্রাজ্যের সাথে বিশ্বাসঘাতকতার জন্য সন্দেহ করতে শুরু করেন। ফলে এই সংগঠন ভেঙ্গে দেয়া হয় এবং সদস্যরা আত্মগোপন করেন। আল-ফারুকিকে গেলিপলির যুদ্ধে পাঠানো হয়। ১৯১৫ সালে তিনি রণাঙ্গন পরিত্যাগ করেন।


title: শরিফ আল-ফারুকি

text: আল-ফারুকি এরপর মিত্রশক্তির পক্ষাবলম্বন করে। ব্রিটিশদের কাছে জরুরি এমন গুরুত্বপূর্ণ তথ্য আছে বলে তিনি দাবি করেন। ব্রিটিশরা এই তথ্য ব্যবহার করে। তার দুর্বল ইংরেজির কারণে অনাকাঙ্ক্ষিত ভুল বোঝাবোজির সৃষ্টি হত। ব্রিটিশদের কাছে তার সরবরাহকৃত তথ্যে সত্য, মিথ্যার মিশ্রণ থাকত। তিনি নিজেকে গোপন সংগঠন আল-আহদের সদস্য বলে দাবি করতেন। সেসাথে দামেস্কের আরব সেনাবাহিনীর অফিসারদের প্রতিনিধি হিসেবেও দাবি করেন। ম্যাকমোহন-হুসাইন চুক্তির সময়কার দামেস্ক প্রটোকল অনুযায়ী একটি স্বাধীন আরব রাষ্ট্রের দাবিকে সমর্থন করার জন্য তিনি ব্রিটিশদের প্রতি আহ্বান জানান। তিনি দাবি করেন যে এ ক্ষেত্রে দেরী করলে হুসাইন বিন আলী জার্মানি ও উসমানীয়দের সাথে হাত মেলাবেন।


title: শরিফ আল-ফারুকি

text: আল-ফারুকির দাবিগুলো ব্রিটিশ মিশর পরিকল্পনাকে মজবুত করে তোলে। এতে বলা হয় যে আরব বিশ্ব একটি বিদ্রোহের জন্য প্রস্তুত। মিশর ও অন্যান্য স্থানে অবস্থানরত কিচনারের অনুসারীরা হেনরি ম্যাকমোহনকে হুসাইন বিন আলীর সাথে ঐক্যে উপনীত হতে অনুপ্রাণিত করে। আরবদের বিদ্রোহ ব্রিটিশদের সাথে উসমানীয়দের লড়াইকে সহজ করে তুলবে। এই বিষয়ে ধারাবাহিক আলোচনাগুলোতে আল-ফারুকি নিজেকে মধ্যমণি করে তুলতে সক্ষম হন।


title: ১৯১৩ ফার ইস্টার্ন গেমস

text: ১ম ফার ইস্টার্ন গেমস ম্যানিলা, ফিলিপাইন দ্বীপপুঞ্জ ফেব্রুয়ারি ১৯১৩ সালে অনুষ্ঠিত হয়।


title: ইয়াসিন আল-হাশিমি

text: ইয়াসিন আল-হাশিমি (১৮৮২ – ১৯৩৭) (আরবি : ياسين الهاشمى) ছিলেন ইরাকি রাজনীতিবিদ। তিনি দুই দফায় ইরাকের প্রধানমন্ত্রীর দায়িত্ব পালন করেন। ইরাকের প্রথমদিককার অধিকাংশ নেতার মত তিনিও উসমানীয় সেনাবাহিনীতে অফিসার হিসেবে দায়িত্ব পালন করেন। তার পূর্বসূরি জাফর আল-আসকারির সরকারের অধীনে তিনি তার রাজনৈতিক জীবন শুরু করেন। ১৯২৪ সালের আগস্টে তিনি প্রধানমন্ত্রী হিসেবে জাফর আল আসকারির স্থলাভিষিক্ত হন।


title: ইয়াসিন আল-হাশিমি

text: আবদ আল-মুহসিন আস-সাদুন তার স্থলাভিষিক্ত হওয়ার আগ পর্যন্ত তিনি মোট দশমাস প্রধানমন্ত্রীর দায়িত্ব পালন করেন। পরবর্তী দশ বছর তিনি বিভিন্ন সরকারি পদে অধিষ্ঠিত ছিলেন। ১৯৩৫ সালে পুনরায় প্রধানমন্ত্রীর দায়িত্ব পান। ১৯৩৬ সালের ৩০ অক্টোবর জেনারেল বকর সিদ্দিকির সামরিক অভ্যুত্থানের পর তিনি ক্ষমতাচ্যুত হন। তিনি অভ্যুত্থানে ক্ষমতাচ্যুত প্রথম ইরাকি প্রধানমন্ত্রী। প্রতিরক্ষামন্ত্রী জাফর আল আসকারি এসময় নিহত হলেও তিনি প্রাণ বাঁচাতে সক্ষম হন। অভ্যুত্থানের পর তিনি দামেস্কে চলে যান। এর দুই মাস পর তিনি দামেস্কে মৃত্যুবরণ করেন। তার বড় ভাই তাহা আল-হাশিমি ১৯৪১ সালে ইরাকের প্রধানমন্ত্রীর দায়িত্ব পালন করেন।


title: তাহা আল-হাশিমি

text: তাহা আল-হাশিমি (আরবি : طه الهاشمى) (১৮৮৮ – ১৯৬১) ইরাকের প্রধানমন্ত্রী ছিলেন। ১৯৪১ সালের ১ ফেব্রুয়ারি থেকে ১ এপ্রিল সময়কালে তিনি স্বল্প মেয়াদে দায়িত্ব পালন করেন। রশিদ আলি আল-কাইলানির সরকার ক্ষমতাচ্যুত হওয়ার পর রাজা দ্বিতীয় ফয়সালের অভিভাবক আবদুল্লাহ বিন আলি কর্তৃক তিনি প্রধানমন্ত্রী নিযুক্ত হন। নিহত হওয়ার ভয়ে আবদুল্লাহ দেশ থেকে পালিয়ে গেলে তিনি পদত্যাগ করেন। এরপর রশিদ আলি আল-কাইলানি ক্ষমতায় আসেন। তাহা আল-হাশিমির ছোটভাই ইয়াসিন আল-হাশিমি ১৯২৪ ও ১৯৩৬ সালে ইরাকের প্রধানমন্ত্রী হিসেবে অধিষ্ঠিত ছিলেন।


title: আন্দ্রেয়া পিরলো

text: আন্দ্রেয়া পিরলো (জন্ম ১৯ মে ১৯৭৯), একজন ইতালীয় পেশাদার ফুটবলার যিনি সিরি এ-এর ক্লাব জুভেন্টাস এবং ইতালীয় জাতীয় দলের হয়ে খেলেন। তিনি জুভেন্টাস এবং ইতালি উভয় দলের হয়েই মূলত ডিপ-লায়িং প্লেমেকার হিসেবে খেলেন এবং তাকে তার অবস্থানের খেলোয়াড়দের আদর্শ হিসেবে গণ্য করা হয়। খেলার কৌশল, বল নিয়ন্ত্রন, ড্রিবলিং, অবিশ্বাস্য দৃষ্টি, সৃজনশীলতা এবং নির্ভুল পাসিং দক্ষতার জন্য তিনি সুপরিচিত। এছাড়া তিনি একজন সেট-পিস বিশেষজ্ঞ এবং দূর থেকে শুটিং ও পাসিং-এ দারুণভাবে দক্ষ। তার সতীর্থ ইতালীয় খেলোয়াড়রা তার লম্বা পাস এবং দ্রুত গোল করার সুযোগ তৈরি করে দেয়ার জন্য তার নাম দিয়েছেন “এল’আর্কিতেত্তো” (l'architetto; বাংলা: নির্মাতা)। এছাড়া জুভেন্টাসের সমর্থকরা তাকে ইল প্রফেসর (il professore; বাংলা: প্রফেসর) নামেও ডেকে থাকে।


title: ১৯১৫ ফার ইস্টার্ন গেমস

text: ২য় ফার ইস্টার্ন গেমস সাংহাই, চীন প্রজাতন্ত্রে মে ১৯১৫ সালে অনুষ্ঠিত হয়।


title: ১৯১৭ ফার ইস্টার্ন গেমস

text: ৩য় ফার ইস্টার্ন গেমস জাপানের টোকিওতে প্রথম বারেরমত মে ১৯১৭ সালে অনুষ্ঠিত হয়।


title: খামসিন

text: খামসিন (আরবি: خمسين), শুষ্ক, উষ্ণ ও ধুলিময় স্থানীয় একপ্রকার বায়ু প্রবাহ যা দক্ষিণ দিক থেকে উত্তর আফ্রিকা ও আরবের সামুদ্রিক জলবেষ্টিত উপদ্বীপ অঞ্চলের ওপর দিয়ে নিয়মিত প্রবাহিত হয়। এ ধুলিময় বায়ু প্রবাহটি মিশরে খামাসিন (خماسين) নামে পরিচিত। এ অঞ্চলের প্রায় একই ধরনের আরো দুটি বায়ু প্রবাহ হল, "সিরোক্কো" ও "সাইমোম"। আরবের লোকেরা খামসিন বালি ঝড়কে "ফিফটি" (পঞ্চাশ) নামে আখ্যায়িত করে থাকে কারণ এই বায়ুপ্রবাহ একবার শুরু হলে পঞ্চাশ দিন পর্যন্ত স্থায়ী হয়।


title: খামসিন

text: বায়ুর নিম্নচাপের ফলে সৃষ্ট খামসিন ফেব্রুয়ারি থেকে জুন পর্যন্ত পূর্ব দিক থেকে ভূমধ্যসাগরীয় অঞ্চলের দক্ষিণ অংশে অথবা উত্তর আফ্রিকা উপকূলের উপর দিয়ে প্রবাহিত হয়।


title: খামসিন

text: মিশরে সাধারণত এপ্রিলে খামসিন প্রবাহিত হয়। কিন্তু মাঝে মাঝে মার্চ ও মে মাসেও প্রবাহিত হয়ে খাকে, যা মরুভূমি থেকে ব্যাপক পরিমাণে বালি নিয়ে আসে। তখন এ বালি ঝড়টির গতি থাকে ঘন্টায় ১৪০ কি.মি. ও প্রথম দুই ঘন্টায়ই তাপমাত্রা ২০° সে. এ পৌঁছায় এবং বিরতিহীনভাবে প্রবাহিত হয়ে ৫০ দিন পর্যন্ত স্হায়ী হয়। এছাড়া কোন কোন সপ্তাহে একাধিকবার হয় এবং প্রতিবার মাত্র কয়েক ঘন্টা করে স্থায়ী হয়, যদিও এমন ঘটনা বিরল। তবে মিশরে ১৯ শতকের এক গবেষণায় দেখা যায়, এই বায়ু প্রবাহের সময় মিশরের নিম্নাঞ্চলের তাপমাত্রা ৯৫° ফারনেহাইট ও উঁচু ভূমিতে ১০৫° ফারনেহাইট পর্যন্ত পৌঁছায়। এমন আবহাওয়ায় মানুষের বেঁচে থাকা ছিল অত্যন্ত কষ্টকর। এ কারণে সেই সময় মিশরে মহামারী হয়, তাতে মারা যায় অসংখ্য মানুষ। সাধারনত সেসময় বসন্তকালে এই মহামারী দেখা দিত। সে সময় খামাসিন নামে এক শাসক মিশর শাসন করত। কথিত আছে তার নামেই এই ঝড়ের নামকরণ করা হয়।


title: খামসিন

text: ফ্রান্সের সম্রাট নেপোলিয়ন বোনাপার্ট যখন মিসরে সমরাভিযান পরিচালনা করেন তখন ফ্রান্সের সৈন্যরা খামাসিন ধূলিঝড়ের কবলে পড়ে। স্থানীয়রা বিভিন্ন আশ্রয়কেন্দ্রে আশ্রয় নিতে পারলেও ফ্রান্সের সৈন্যরা ঝড়ের পূর্বাভাস জানতে পারে নি। যার ফলে ধূলি ঝড়ের কবলে পরে তাদের অনেকেরই চোখ নষ্ট হয়ে গিয়েছিল। দ্বিতীয় বিশ্বযুদ্ধের সময় জার্মানি ও তার সহযোগীরা যখন উত্তর আফ্রিকায় সমরাভিযান পরিচালনা করে তখন সৈন্যরা কয়েকবার যুদ্ধের ময়দান থেকে পিছু হঠতে বাধ্য হয় খামাসিনের কারণে। ঝড়ের ফলে যে ধূলোবালি বাতাসে প্রবাহিত হয়েছিল তাতে তাদের খাবার ও অন্যান্য রসদপত্র নষ্ট হয়ে গিয়েছিল। তাদের কম্পাসও ঠিকমত কাজ করছিল না।


title: খামসিন

text: ইসরাইলে ‘খামসিন’, ‘সারাভ’ (হিব্রু: חמסין) নামেও পরিচিত এবং বাইবেলে খামাসিনকে ‘রুয়া গাদাম’ (רוח קדים) বা ‘পূর্ব দিকের বায়ু প্রবাহ’ বলে ব্যাখ্যা করা হয়।


title: ১৯১৯ ফার ইস্টার্ন গেমস

text: ৪র্থ ফার ইস্টার্ন গেমস ম্যানিলা, ফিলিপাইনে মে ১৯১৯ সালে অনুষ্ঠিত হয়।


title: ১৯২১ ফার ইস্টার্ন গেমস

text: ৫ম ফার ইস্টার্ন গেমস সাংহাই, চীন প্রজাতন্ত্রে মে ১৯২১ সালে অনুষ্ঠিত হয়।


title: ১৯২৩ ফার ইস্টার্ন গেমস

text: ৬ষ্ঠ ফার ইস্টার্ন গেমস ওসাকা, জাপানে মে ১৯২৩ সালে অনুষ্ঠিত হয়।


title: ১৯২৩ ফার ইস্টার্ন গেমস

text: এই গেমসে ফিলিপাইনের লূ সালভাদর, আন্তর্জাতিক বাস্কেটবল প্রতিযোগিতায় একটি খেলায় একজন খেলোয়াড় কর্তৃক সবচেয়ে পয়েন্ট স্কোর করার সর্বকালের রেকর্ড অর্জন করেন। তিনি ১১৬ পয়েন্ট স্কোর করে দলকে নেতৃত্ব দেন এবং তার দল চীনকে পরাজিত করে স্বর্ণ পদক লাভ করে।


title: জামিল আল-মিদফাই

text: জামিল আল-মিদফাই (জন্ম:১৮৯০ – মৃত্যু:১৯৫৮) () একজন ইরাকি রাজনীতিবিদ ছিলেন। পাঁচটি ভিন্ন মেয়াদে তিনি ইরাকের প্রধানমন্ত্রী হিসেবে দায়িত্ব পালন করেন :জামিল আল-মিদফাই মসুল শহরে জন্মগ্রহণ করেন। প্রথম বিশ্বযুদ্ধে তিনি উসমানীয় সেনাবাহিনীতে দায়িত্ব পালন করলেও ১৯১৬ সালে তিনি আরব বিদ্রোহে অংশ নেয়ার জন্য পক্ষ ত্যাগ করেন। যুদ্ধের পর আমির ফয়সালের সংক্ষিপ্ত সিরিয়া শাসনের সময় তার সাহায্যার্থে কাজ করেন। ১৯২০ সালে তিনি ইরাকে ফিরে আসেন। ব্রিটিশ বিরোধী জাতীয়তাবাদী কর্মকাণ্ডের জন্য তাকে জর্ডানে নির্বাসিত হতে হয়। ১৯২৩ সালে তিনি ফিরে আসেন এবং বিভিন্ন উচ্চপদে দায়িত্ব পালন করেন। ১৯৩০ সালে তিনি মন্ত্রীসভায় যোগদা করেন।


title: জামিল আল-মিদফাই

text: জেনারেল বকর সিদ্দিকির হত্যাকান্ডের পর ১৯৩৭ সালের আগস্টে তাকে সরকার গঠন করতে বলা হয়। বকর সিদ্দিকি প্রায় একবছরের মত সামরিক একনায়ক হিসেবে দেশ শাসন করেন। ১৯৪১ সালে রশিদ আলি আল-কাইলানির অভ্যুথানের পর তিনি পুনরায় ট্রান্সজর্ডানে নির্বাসিত হন। দেশে ফেরার পর সিনেটের প্রেসিডেন্ট ও সংক্ষিপ্তকালের প্রধানমন্ত্রীসহ বেশ কিছু উচ্চপদে দায়িত্ব পালন করেন। তিনি ১৯৫৯ সালে ফুসফুসের ক্যান্সারে আক্রান্ত হয়ে মৃত্যুবরণ করেন।


title: আবদুল মুহসিন আস সাদুন

text: আবদুল মুহসিন আস সাদুন (আরবি : عبد المحسن السعدون) (১৮৭৯ – নভেম্বর ১৩, ১৯২৯) ছিলেন একজন ইরাকি রাজনীতিবিদ। ১৯২২ সাল থেকে ১৯২৯ সালের মধ্যবর্তী সময়ে তিনি সর্বমোট চার দফায় ইরাকের প্রধানমন্ত্রী হিসেবে দায়িত্ব পালন করেন। তিনি নেতৃত্বাস্থানীয় গোত্র মুনতাফিকের সদস্য ছিলেন। উসমানীয় সেনাবাহিনীতে তিনি অফিসারের দায়িত্ব পালন করেন। ইরাকে ফিরে আসার আগে তিনি সুলতান দ্বিতীয় আবদুল হামিদের সাহায্যার্থে কাজ করেন। প্রথম বিশ্বযুদ্ধের পর ইরাকে ব্রিটিশ ম্যান্ডেটের বিরোধিতা করেন।


title: আবদুল মুহসিন আস সাদুন

text: তৃতীয় মেয়াদে দায়িত্ব পালনকালে আল-সাদুন দুইটি গুরুত্বপূর্ণ সমঝোতা চুক্তিতে উপনীত হন। একটি হল দ্বিতীয় ইঙ্গ-ইরাকি চুক্তি (১৯২৬)। এ চুক্তিতে স্থানীয় কুর্দিদের অধিকার রক্ষা করে কুর্দি অধ্যুষিত মসুলকে ইরাকের অংশ হিসেবে ধরে রাখার কথা বলা হয়। অপরটি হল তুরস্ক-ইরাকি চুক্তি। এতে মসুলকে ইরাকের অংশ মেনে নেয়ার শর্তে তুরস্ককে মসুল থেকে আহরিত তেলের ১০% মুনাফা প্রদানের অঙ্গীকার ছিল।


title: আবদুল মুহসিন আস সাদুন

text: আল-সাদুন তার চতুর্থ মেয়াদে দায়িত্ব পালনকালে মৃত্যুবরণ করেন। তিনি আত্মহত্যা করেছিলেন বলে ধারণা করা হয়।


title: মহিলাদের কনডম

text:
মহিলাদের কনডম () প্রধানত যৌনসঙ্গমকালে নারীসংগী দ্বারা ব্যবহৃত এক প্রকার জন্মনিরোধক বস্তু। এটি মূলত গর্ভাধারন ও গনোরিয়া, সিফিলিজ ও এইচআইভি-এর মতো যৌনরোগের প্রতিরোধক হিসেবে ব্যবহৃত হয়। ল্যাস্সি হেসেল এটি আবিস্কার করেন।
যৌনসঙ্গমকালে এটি নারীসংগীর যৌনাংগে পরিধান করা হয় এবং এসময় এটি পুরুষের বীর্যকে স্ত্রী যোনিতে প্রবেশে বাধা দেয় ফলে পুরুষের বীর্যের শুক্রাণুসমূহ নারীর ডিম্বাণুকে নিষিক্ত করতে পারে না।
এছাড়া এটি পায়ুসঙ্গমকালে গ্রাহক সঙ্গী দ্বারা পরিধান হতে পারে।
মহিলাদের এই কনডম পাতলা, ঢিলা, নমনীয় আবরন এবং এর দুই প্রান্তে দুটি রিং বিদ্যমান।


title: মহিলাদের কনডম

text:
মহিলাদের কনডম ব্যবহারের মাধ্যমে নারীরা তাদের যৌনসাস্থ্যকে নিজ নিজ পছন্দের ও ইচ্ছানুযায়ি নিয়ন্ত্রনে রাখতে পারেন।এই কনডম ব্যবহারের মাধ্যমে নারী সংগীটি নিজেকে গর্ভধারন থেকে রক্ষা করতে পারে, যখন পুরুষ সংগীটি পুরুষের কনডম ব্যবহারে অনিচ্ছুক থাকে। এছাড়া অনেক ক্ষেত্রে নারী সংগীর এই ধরনের কনডমের ব্যবহার পুরুষ সংগীকে সাধারন কনডমের তুলনায় অধিক পুলকিত করতে সক্ষম হয়।
এটি আলার্জি নিরোধী এবং যাদের রাবার ল্যাটেক্স ব্যবহারে সংক্রমনের সম্ভাবনা রয়েছে তাদের জন্য উপযোগী। এই কনডম সংগমের বহু সময় পূর্বেই পরিধান করা যায়। পুরুষদের কনডমের ন্যায় এটি পুরুষাংগের উত্থানের জন্য অপেক্ষা করতে হয় না বা বীর্যস্থলনের সাথে সাথে বের করে নেয়ার প্রয়োজন পড়ে না।এটি আঁটসাঁট নয় এবং শরীরের তাপমাত্রার সাথে সাথে এর উপাদানের তাপমাত্রা পরিবর্তিত হয়।
এছাড়া এটি সংস্পর্শের মাধ্যমে ছড়ায় এমন যৌনরোগ থেকে সুরক্ষা দেয় বলে অনেক গবেষনায় দেখা গেছে।


title: মহিলাদের কনডম

text:
উন্নত দেশসমূহে এই কনডমের বিক্রি আশানুরুপ না হলেও উন্নয়্নশীল দেশসমূহে জন্মনিয়ন্ত্রন প্রকল্প এবং এইডস প্রতিরোধ প্রকল্পের আওতায় এটির ব্যবহার ক্রমবর্ধমান।
এই কনডম পরিধানের ক্ষেথে বিশেষ দক্ষতার প্রয়োজন হয় এবং পুরুষের কনডমের তুলনায় এর ২-৩ গুণ বেশি মূল্যকে এর বিক্রি হ্রাসের কারণ হিসেবে মনে করা হয়।অনেক ব্যবহারকারী উল্লেখ করেছেন যে এই কনডম পরে সংগমকালে বাজে শব্দের সৃষ্টি হয় এবং এসময় কনডমের একটি রিং যোনীর বাইরে বের হওয়া অবস্থায় থাকে। এসব পরিস্থিতির কারণে অনেকে এই কনডম ব্যবহার ত্যাগ করেছেন বলে অনেক ব্যবহারকারী অভিযোগ করেন।


title: ৪জি

text: ৪জি () হল ফোর্থ জেনারেশন বা চতুর্থ প্রজন্ম শব্দটির সংক্ষিপ্ত রূপ। এটি ব্যবহৃত হয় চতুর্থ প্রজন্মের তারবিহীন টেলিযোগাযোগ প্রযুক্তিকে বুঝাতে। এটি তৃতীয় প্রজন্মের (থ্রিজি) টেলিযোগাযোগ প্রযুক্তির উত্তরসূরি। ফোরজি প্রযুক্তি ল্যাপটপ, স্মার্টফোন বা অন্যান্য মোবাইল যন্ত্রে মোবাইল ব্রডব্যান্ড|মোবাইল আল্ট্রা ব্রডব্যান্ড ইন্টারনেট সেবা প্রদান করে থাকে। ফোরজি নেটওয়ার্কে যেসব সুবিধা পাওয়া যায় সেগুলোর মধ্যে সংশোধিত মোবাইল ওয়েব সেবা, আইপি টেলিফোনি, গেমিং সেবা, এইচডিটিভি|হাই-ডেফিনিশন মোবাইল টিভি, ভিডিও কনফারেন্স, ত্রিমাত্রিক টেলিভিশন এবং ক্লাউড কম্পিউটিং উল্লেখযোগ্য।


title: ৪জি

text:
বাণিজ্যিকভাবে দুই ধরণের ফোরজি প্রযুক্তি স্থাপিত হয়েছে: মোবাইল ওয়াইম্যাক্স (২০০৬ সালে দক্ষিণ কোরিয়ার প্রথম) এবং লং টার্ম ইভোলিউশন বা এলটিই (২০০৯ সালে নরওয়ের ওসলো এবং সুইডেনের স্টকহোমে প্রথম)। তবে বর্তমানে ৪জি এর সেসব প্রাথমিক সংস্করণগুলোকে বাস্তবিক ৪জি হিসেবে দাবী করা যাবে কিনা তা নিয়ে বিতর্ক আছে, যার প্রধান কারণ হল আইএমটি অ্যাডভান্সড এর কিছু প্রয়োজনীয় নিয়ম।
যুক্তরাষ্ট্রে স্প্রিন্ট নেক্সটেল ২০০৮ সালে মোবাইল ওয়াইম্যাক্স নেটওয়ার্ক স্থাপন করে এবং মেট্রোপিসিএস ২০১০ সালে প্রথম এলটিই সেবা চালু করে। তারবিহীন ইউএসবি মডেম প্রথম থেকেই লভ্য ছিল, কিন্তু ওয়াইম্যাক্স স্মার্টফোন লভ্য হয় ২০১০ সাল থেকে এবং এলটিই স্মার্টফোন ২০১১ সাল থেকে। তবে ইউরোপীয় বাজারে বর্তমানে ওয়াইম্যাক্স স্মার্টফোন বিক্রয় বন্ধ রয়েছে। বাংলাদেশে ২০১৮ সালে মোবাইল ফোনে ৪জি (এলটিই) সেবা প্রদান শুরু হয়।


title: ৪জি

text: ২০০৮ সালের মার্চে আইইউটি-আর|আন্তর্জাতিক টেলিযোগাযোগ ইউনিয়নের বেতার যোগাযোগ সেক্টর ফোরজি এর প্রয়োজনীয় বিষয়বস্তুসমূহের একটি রূপরেখা প্রবর্তন করে। তারা উচ্চ মোবিলিটি যোগাযোগের জন্য প্রতি সেকেন্ডে ১০০ মেগাবিট এবং নিম্ন মোবিলিটি যোগাযোগের জন্য প্রতি সেকেন্ডে ১ গিগাবিট গতি প্রণয়ন করে।


title: ৪জি

text: মোবাইল ওয়াইম্যাক্স এবং এলটিই-এর প্রথম অবমুক্তির পর থেকে যেসব সেবা প্রতি সেকেন্ডে এক গিগাবিটের কম গতি প্রদান করে, আইইউটি-আর এর নীতি অনুযায়ী সেগুলোকে ফোরজি সেবা বলা যাবে না, যদিও সেবা প্রদানকারী প্রতিষ্ঠানগুলো সেগুলোকে ফোরজি সেবা বলেই বাজারজাত করে।


title: ৪জি

text: মোবাইল ওয়াইম্যাক্স রিলিজ ২ এবং এলটিই-অ্যাডভান্সড আইএমটি-অ্যাডভান্সডের বিষয়বস্তু সমর্থন করে এবং এর সাহায্যে প্রতি সেকেন্ডে এক গিগাবিট গতি সম্পন্ন সেবা প্রদান করাও সম্ভব। এই সেবাগুলো ২০১৩ সালে অবমুক্ত হবে বলে আশা করা হচ্ছে।


title: ৪জি

text: আগের প্রজন্মগুলো সার্কিট সুইচিং|সার্কিট-সুইচড টেলিফোনি সমর্থন করলেও, ফোরজি তা করেনা। তবে এটি ইন্টারনেট প্রটোকল ভিত্তিক সকল সেবা যেমন: আইপি টেলিফোনি সমর্থন করে। আশা করা হয় যে পরবর্তী প্রজন্মের নেটওয়ার্ক প্রযুক্তিগুলো পূর্ববর্তী প্রজন্মের প্রযুক্তিগুলোর তুলনায় অধিক সস্তা এবং উন্নততর হবে। অনেক দেশে এখনও জিএসএম, ইউএমটিএস এবং এলটিই নেটওয়ার্ক একই সাথে চালু আছে।


title: ৪জি

text: টেলিযোগাযোগ প্রযুক্তির বিভিন্ন প্রজন্মের নামকরণের মাধ্যমে মূলত টেলিযোগাযোগ সেবার কিছু প্রযুক্তিগত পরিবর্তনকে বোঝায়, যেমন, নতুন ধরণের স্থানান্তর প্রযুক্তি, উচ্চতর পিক ডাটা রেট, নতুন ফ্রেকুয়েন্সি ব্যান্ড, সমকালীন তথ্য স্থানান্তরের জন্য অধিক ধারণ ক্ষমতা ইত্যাদি। দেখা যায় যে প্রায় দশ বছর পর পর টেলিযোগাযোগ প্রজন্মের পরিবর্তন ঘটে। এই প্রক্রিয়া শুরু হয়েছিল ১৯৮১ সালের অ্যানালগ (১জি) থেকে ১৯৯২ সালে ডিজিটাল (২জি) স্থানান্তর প্রযুক্তিতে পরিবর্তনের মাধ্যমে। এবং এই প্রক্রিয়া চলতে থাকে, যার মাধ্যমে ২০০১ সালে আসে ৩জি মাল্টি-মিডিয়া সমর্থন, স্প্রেড স্পেক্ট্রাম স্থানান্তর এবং কমপক্ষে ২০০ কিলোবিট/সে পিক ডাটা রেট। এরপর ২০১১/২০১২ সালে আসে আসল ৪জি, যা সমর্থন করে অল-ইন্টারনেট প্রটোকল ভিত্তিক প্যাকেট সুইচড নেটওয়ার্ক, যা ব্যবহারকারীকে আল্ট্রা ব্রডব্যান্ড ইন্টারনেট সুবিধা দিয়ে থাকে।


title: ৪জি

text: আইটিইউ ভবিষ্যতে ব্যবহার করা হবে এমন প্রযুক্তিসমূহের জন্য কিছু শর্ত আরোপ করলেও, তারা সেগুলোর মানোন্নয়নের জন্য কোন কাজ করেনা। বরং অন্য কিছু প্রতিষ্ঠান যেমন, আইইইই, দ্য ওআইম্যাক্স ফোরাম এবং ৩জিপিপি এসব কাজ করে।


title: ৪জি

text: ১৯৯০ এর মাঝামাঝি সময়ে, আইটিইউ-আর অবমুক্ত করে আইএমটি-২০০০ শর্তসমূহ, যা ৩জি প্রযুক্তির শর্ত হিসেবে ব্যবহৃত হয়। এরপর ২০০৮ সালে তারা ৪জি এর জন্য আইএমটি-অ্যাডভান্সড শর্তসমূহ প্রণয়ন করে।


title: ৪জি

text:
ইউএমটিএস পরিবারের সবচেয়ে দ্রুতগতির ৩জি ভিত্তিক প্রযুক্তি হল এইচএসপিএ+, যা ২০০৯ সাল থেকে বাণিজ্যিক ভাবে ব্যবহার হচ্ছে। এতে এমআইএমও ছাড়া একটি অ্যান্টেনা ব্যবহার করে ডাউনলিংকে ২৮ মেগাবিট/সে এবং আপলিংকে ২২ মেগাবিট/সে গতি পাওয়া সম্ভব। ২০১১ সালে ডিসি-এইচএসপিএ+ বা ২x২ এমআইএমও ব্যবহার করে এই গতিকে ৪২ মেগাবিট/সে এ উন্নীত করা হয়।ফোরজি সুবিধার ক্ষেত্রে আইএমটি-অ্যাডভান্সড সেলুলার সিস্টেম নিচের যোগ্যতাগুলো অবশ্যই পূরন করবে ।
৪জি প্রযুক্তি হচ্ছে মূলত আইপিভিত্তিক এক ধরনের নেটওয়ার্ক
হাই মোবিলিটি যোগাযোগের ক্ষেত্রে প্রতি সেকেন্ডে ১০০ মেগাবাইট গতিসম্পন্ন এবং লো মোবিলিটির যোগাযোগের ক্ষেত্রে প্রতি সেকেন্ডে ১ গিগাবাইট গতিসম্পন্ন হবে ।
৫ থেকে ২০ মেগাহার্টজ ব্যান্ডউইডথ, কোনও কোনও ক্ষেত্রে ৪০ মেগাহার্টজ ব্যান্ডউইডথ ক্ষমতা সম্পন্ন ।
ইনডোর সুবিধার ক্ষেত্রে, সিস্টেম স্পেকট্রাম এফিশিয়েন্সি হবে, ডাউনলিঙ্ক এর ক্ষেত্রে ৩-বিট/সে./হার্টজ/সেল এবং আপলিঙ্ক এর ক্ষেত্রে ২.২৫-বিট/সে./হার্টজ/সেল ।


title: ৪জি

text: ২০১০ সালের অক্টোবর মাসে, আইটিইউ-আর ফোরজি প্রযুক্তির দুটি স্ট্যান্ডার্ড অনুমোদন করে । এর একটি হচ্ছে এলটিই অ্যাডভান্সড এবং অপরটি হচ্ছে ওয়্যারলেসম্যান অ্যাডভান্সড ।২০১০ সালের অক্টোবর মাসে, আইটিইউ-আর ফোরজি প্রযুক্তির দুটি স্ট্যান্ডার্ড অনুমোদন করে । এর একটি হচ্ছে এলটিই অ্যাডভান্সড এবং অপরটি হচ্ছে ওয়্যারলেসম্যান অ্যাডভান্সড ।


title: ৪জি

text: ক্রমবর্ধমান আইপির অভাব থেকেই আইপি ভার্সন ৪-এর পর আইপি ভার্সন ৬ বা আইপিভি ৬-এর আবির্ভাব ঘটে । ফোরজি নেটওয়ার্কের ফিচার আইপিভি ৬ সাপোর্ট । ৪জি প্রযুক্তি যেহেতু একটি আইপিভিত্তিক নেটওয়ার্ক ব্যবস্থা, সেহেতু পুরনো আইপিভি ৪-এর ওপরে ভিত্তি করে নেটওয়ার্ক তৈরি করার কোনো মানে হয় না। ৪জি নেটওয়ার্কের অন্যতম একটি ফিচার হচ্ছে আইপিভি ৬ সাপোর্ট ।


title: ৪জি

text: ৪জি নেটওয়ার্কিং সিস্টেমেটিতে অ্যাডভান্সড অ্যান্টেনা সিস্টেম ব্যবহার করা হয়েছে । সাধারণত সাধারণ নেটওয়ার্কিং ব্যবস্থায় একটি অ্যান্টেনা ব্যবহার করে সিগন্যাল ধরা হয়। কিন্তু ৪জি নেটওয়ার্কের ক্ষেত্রে, হ্যান্ডসেটে একাধিক অ্যান্টেনা ব্যবহার করা হয়। এই প্রযুক্তিটিকে মিমো বলা হয়ে থাকে। এর ফল অনুসারে ব্যান্ডউইডথ খুব ভালো পাওয়া যায় এবং উচ্চমানের ভয়েস ট্রান্সমিশন ও রিসিভ করা সম্ভব হয় ।


title: ৪জি

text: নেটওয়ার্ক সিস্টেমের মডুলেশন ব্যবস্থার সর্বশেষ সংযোজন করা হয়েছে ৪জি প্রযুক্তির অ্যাক্সেস স্কিমে । এর মধ্যে রয়েছে ৩জিপিপি লং টার্ম ইভ্যালুয়েশন ব্যবস্থা । এটিই হচ্ছে জিপিআরএস/এজ নেটওয়ার্কের সর্বাধুনিক স্ট্যান্ডার্ড । এতসব প্রযুক্তির সন্নিবেশ ঘটানো হয়েছে ৪জি প্রযুক্তির নেটওয়ার্কে ।


title: হিকমত সুলাইমান

text: হিকমত সুলাইমান (১৮৮৯ – ১৬ জুন, ১৯৬৪) (আরবি : حكمت سليمان) ইরাকের প্রধানমন্ত্রী ছিলেন। তিনি পার্টি অব ন্যাশনাল ব্রাদারহুড সরকারের প্রধান হিসেবে অক্টোবর ৩০, ১৯৩৬ থেকে আগস্ট ১২, ১৯৩৭ মেয়াদে দায়িত্ব পালন করেন। তিনি জাতিতে তুর্কমেন ছিলেন। ইরাকের স্বাধীনতা ও বহুজাতিক রাষ্ট্র গঠনের একজন প্রাণপুরুষ হিসেবে তাকে দেখা হয়। বকর সিদ্দিকির অভ্যুত্থানের পর তিনি ক্ষমতায় অধিষ্ঠিত হন। এটি দেশের প্রথম অভ্যুত্থান ছিল। তার অবস্থান রাজা গাজি কর্তৃক অনুমোদিত হয়।


title: হিকমত সুলাইমান

text: বকর সিদ্দিকি জাতিতে কুর্দি ছিলেন। তারা দুজন পূর্ববর্তী ইরাকি সরকারগুলোর প্যান আরব জাতীয়তাবাদ থেকে সরে আসেন। হিকমত সুলাইমান ও বকর সিদ্দিকি তুরস্কের সাথে মৈত্রী স্থাপন করেন ও ইরানের সাথে সীমান্ত বিরোধ নিষ্পত্তি করেন। তিনি এই দুই দেশকে আরব জাতীয়তাবাদী মনোভাবের বিরুদ্ধে কার্যকরী মিত্র হিসেবে দেখতেন। নতুন সরকারের ব্যাপারে তিনি সিদ্দিকির সাথে মতপার্থক্য প্রকাশ করেন। তার মতে সামাজিক সমস্যাগুলোকে অধিক গুরুত্ব দেয়া উচিত। অন্যদিকে সিদ্দিকি সামরিক ব্যাপারগুলোর দিকে বেশী মনোযোগী ছিলেন। সিদ্দিকি একই সাথে ইরাকের সীমান্ত বৃদ্ধির ব্যপারেও গুরুত্বারোপ করতেন।


title: হিকমত সুলাইমান

text: ১৯৩৭ সালে বকর সিদ্দিকির হত্যাকান্ডের পর তাকে পদত্যাগে বাধ্য করা হয়।


title: ফিফা ১১

text: ফিফ ১১ (উত্তর আমেরিকায় ফিফা সকার ১১) ইলেকট্রনিক আর্টসের ফিফা গেম সিরিজের একটি ভিডিও গেম। গেমটি প্রস্তুত করেছে ইয়ে কানাডা এবং ইএ স্পোর্টসের লেবেলের অধীনে বিশ্বব্যাপী প্রকাশ করা হয়েছে। ২০১০ সালের ২৮ সেপ্টেম্বর উত্তর আমেরিকায়, ৩০ সেপ্টেম্বর অস্ট্রেলিয়ায় এবং ১ অক্টোবর ইউরোপে এর উইই এবং নিন্টেন্ডো ডিএস ছাড়া অন্য সকল সংস্করণ অবমুক্ত করা হয়েছে। উইই সংস্করণ ১ অক্টোবর উত্তর আমেরিকা এবং ইউরোপে এবং ডিএস সংস্করণ ৮ অক্টোবর অবমুক্ত হয়েছে। ফিফা গেম সিরিজে এবারই প্রথম পিসি, এক্সবক্স ৩৬০ এবং প্লেস্টেশন ৩ সংস্করণে একই গেম ইঞ্জিন ব্যবহার করা হয়েছে। গেমে ধারাভাষ্য করেছেন মার্টিন টেইলের এবং অ্যান্ডি গ্রে। গেমটি ইতিবাচক সাড়া পায় এবং গোল্ডেন জয়স্টিক পুরস্কারে রেকর্ড সংখ্যক (২.০৬ মিলিয়ন) ভোট পেয়ে বর্ষসেরা ক্রীড়া গেমের পুরস্কার জিতে।ফিফা ১১-তে ২৪টি দেশের ৩১টি লাইসেন্সকৃত লীগ রয়েছে (দ্বিতীয় বিভাগ সহ), এবং ৩৪টি জাতীয় দল রয়েছে।


title: মৌলিক সংখ্যা গণনাকারী ফাংশন

text: π(x) হচ্ছে মৌলিক সংখ্যা গণনাকারী ফাংশন যা কোন স্বাভাবিক সংখ্যা x-এর সমান বা ছোট মানের মৌলিক সংখ্যার সংখ্যা প্রদান করে। উদাহরণস্বরূপ, π(10) = 4 কারণ চারটি মৌলিক সংখ্যা আছে (২, ৩, ৫ ও ৭) যেগুলি ১০-এর সমান বা ছোট।


title: মৌলিক সংখ্যা গণনাকারী ফাংশন

text:
১৮ শতকে কার্ল ফ্রিড‌রিশ গাউস এবং ল্যাগ্রাঞ্জ বলেন formula_1 এর আসন্ন মান নিরদেশ করে।
কারণ


title: মৌলিক সংখ্যা গণনাকারী ফাংশন

text: x ছোটো হলে এরাটস্থেনিসের চালুনি দিয়ে π(x) বের করা যায়।


title: মৌলিক সংখ্যা গণনাকারী ফাংশন

text: মৌলিক সংখ্যা উপপাদ্য


title: গাজি বিন ফয়সাল

text: গাজি বিন ফয়সাল (আরবি : غازي ابن فيصل) (২১ মার্চ ১৯১২ – ৪ এপ্রিল ১৯৩৯) ছিলেন ইরাক রাজতন্ত্রের বাদশাহ। ১৯৩৩ থেকে ১৯৩৯ সাল পর্যন্ত তিনি ক্ষমতা ছিলেন। ১৯২০ সালে স্বল্প সময়ের জন্য তিনি সিরিয়া আরব রাজতন্ত্রের যুবরাজ হিসেবে ছিলেন। ইসলামের পবিত্র শহর মক্কায় তার জন্ম হয়। তিনি ইরাকের বাদশাহ প্রথম ফয়সালের একমাত্র পুত্র।


title: গাজি বিন ফয়সাল

text: গাজি ছিলেন ফয়সালের একমাত্র পুত্র। তার তার বাবা বিভিন্ন স্থানে লড়াইরত থাকায় তার দাদা হুসাইন বিন আলী তার প্রতিপালন করেন। তার পিতার তুলনায় তিনি লাজুক ও অনভিজ্ঞ ছিলেন। ১৯২৪ সালে তিনি অন্যান্য হাশেমিদের সাথে হেজাজ থেকে জর্ডান চলে আসেন। একই বছর তিনি বাগদাদ চলে আসেন এবং যুবরাজ হিসেবে অধিষ্ঠিত হন। ১৬ বছর বয়সে আমেরিকান অভিযাত্রী রিচার্ড হেলিবার্টন ও পাইলট মোয়ে স্টিফেনের সাথে গাজি তার জীবনের প্রথম বিমান ভ্রমণ করেন। প্লেনে করে তারা প্রাচীন ব্যাবিলনের ধ্বংসাবশেষ ও অন্যান্য ঐতিহাসিক স্থান পরিদর্শন করেন। প্লেনটি তার স্কুল মাঠের অবতরণ করে যাতে তার সহপাঠিরা তাকে প্লেনে দেখতে পায়।


title: গাজি বিন ফয়সাল

text: ১৯৩৩ সালের ৮ সেপ্টেম্বর তার পিতা প্রথম ফয়সাল মৃত্যুবরণ করেন। এরপর তিনি প্রথম গাজি নামে সিংহাসনে আরোহণ করেন। একই তিনি ইরাকি রাজকীয় নৌবাহিনীর অ্যাডমিরাল অব দ্য ফ্লিট, ইরাকি রাজকীয় সেনাবাহিনীর ফিল্ড মার্শাল ও ইরাকি রাজকীয় বিমানবাহিনীর মার্শাল হিসেবে নিয়োগ পান। তিনি প্যান আরব জাতীয়তাবাদের একজন সমর্থক ছিলেন। ইরাকে ব্রিটিশ স্বার্থের প্রতি তার বিরূপ মনোভাব ছিল। তার শাসনমালে বেসামরিক ব্যক্তিদের সাথে সামরিক বাহিনীর দ্বন্দ্ব দেখা দেয়। জেনারেল বকর সিদ্দিকির অভ্যুত্থানকে তিনি সমর্থন করেন। এ অভ্যুত্থানের ফলে বেসামরিক সরকারের বদলে সামরিক সরকার প্রতিষ্ঠিত হয়। আরব বিশ্বে এটি প্রথম সামরিক অভ্যুত্থান ছিল। নাৎসি জার্মানির প্রতি সহানুভূতি ও কুয়েতকে ইরাকের সাথে একীভূত করার জন্য তার কাছে গুজব ছড়ানো হয়। এ উদ্দেশ্যে তিনি আল-জুহর প্রাসাদে নিজস্ব রেডিও স্টেশন স্থাপন করেন। এখান থেকে তার নিজস্ব দৃষ্টিভঙ্গি প্রচারিত হত।


title: গাজি বিন ফয়সাল

text: ১৯৩৯ সালে একটি স্পোর্টস কার চালানোর সময় রহস্যজনক এক দুর্ঘটনায় মৃত্যুবরণ করেন। কারো কারো মতে নুরি আস-সাইদের আদেশে তাকে হত্যা করা হয়।


title: গাজি বিন ফয়সাল

text: তার একমাত্র পুত্র ফয়সাল তার উত্তরাধিকারী হিসেবে ক্ষমতায় আরোহণ করেন। ফয়সাল অপ্রাপ্তবয়স্ক হওয়ার আবদুল্লাহ বিন আলি ১৯৫৩ সাল পর্যন্ত তার অভিভাবক হিসেবে দায়িত্ব পালন করেন।


title: গাজি বিন ফয়সাল

text: ১৯৩৪ সালের ২৫ জানুয়ারি গাজির সাথে আলী বিন হুসাইনের কন্যা প্রিন্সেস আলিয়া বিনতে আলির বিয়ে হয়। তাদের একজন পুত্র ছিল :


title: গাজি বিন ফয়সাল

text: তরুণ যুবরাজ গাজির বিমান ভ্রমণের বিবরণ রিচার্ড হেলিবার্টনের "দ্য ফ্লাইং কার্পেট" বইয়ে পাওয়া যায়।


title: জেমস ট্রেডওয়েল

text: জেমস কালাম ট্রেডওয়েল (; জন্ম: ২৭ ফেব্রুয়ারি, ১৯৮২) ইংল্যান্ডের কেন্টে জন্মগ্রহণকারী ইংরেজ ক্রিকেটার। বামহাতি ব্যাটসম্যান ও ডানহাতি অফ ব্রেক বোলার হিসেবে তিনি ঘরোয়া ক্রিকেটে কেন্টের পক্ষ হয়ে খেলে থাকেন। ১৯ নভেম্বর, ২০১২ তারিখে তিনি কাউন্টি দলের অধিনায়ক নিযুক্ত হয়েছিলেন। অন্যতম খেলোয়াড় হিসেবে একদিনের আন্তর্জাতিক ক্রিকেট ও টেস্টে ইংল্যান্ড দলের প্রতিনিধিত্ব করছেন। প্রায়শঃই তিনি স্লিপে অবস্থান করে থাকেন।


title: জেমস ট্রেডওয়েল

text: ২০০১ মৌসুমে কেন্টের পক্ষে ক্রিকেটে অভিষেক ঘটে তার। এর নয়দিন পর ইংল্যান্ডের অনূর্ধ্ব-১৯ ক্রিকেট দলে প্রথমবারের মতো অন্তর্ভুক্ত হন। আগস্ট, ২০০১ সালে ওয়েস্ট ইন্ডিজের বিপক্ষে অনূর্ধ্ব-১৯ দলে যুবদের টেস্টে তিনটি খেলায় অংশ নেন। লিচেস্টারের গ্রেস রোডে অনুষ্ঠিত প্রথম টেস্টে ভবিষ্যতের টেস্ট ক্রিকেটার জেমস অ্যান্ডারসন ও ম্যাট প্রায়রের সাথে তারও অভিষেক ঘটে। সিরিজে তিনি ৬ উইকেট লাভ করেন ৩২.৫০ রান গড়ে।


title: জেমস ট্রেডওয়েল

text: ৪ জানুয়ারি, ২০০৮ তারিখে প্রথমবারের মতো ইংল্যান্ডের একদিনের আন্তর্জাতিক দলে ডাক পান। ২০০৭-০৮ মৌসুমে ওডিআই দলভূক্ত হয়ে নিউজিল্যান্ড সফর করেন। কিন্তু গ্রেম সোয়ানকে অগ্রাধিকার দেয়ায় তিনি খেলতে পারেননি। অতঃপর মার্চ, ২০১০ সালে ঢাকায় অনুষ্ঠিত বাংলাদেশ দলের বিপক্ষে একদিনের আন্তর্জাতিকে অভিষেক ঘটে তার। ২০০৯-১০ মৌসুমে আঘাতজনিত কারণে দক্ষিণ আফ্রিকায় দলে অনুপস্থিত খেলোয়াড়ের ঘাটতি মোকাবেলায় ওডিআই এবং টেস্ট দলে তার স্থান হয়। কোচ অ্যান্ডি ফ্লাওয়ার তাকে গ্রেম সোয়ানের যথোপযুক্ত বলে মনে করেন। ২০ মার্চ, ২০১০ তারিখে ঢাকায় অনুষ্ঠিত ২য় টেস্টে বাংলাদেশ দলের বিরুদ্ধে টেস্ট ক্রিকেটে অভিষিক্ত হন।


title: জেমস ট্রেডওয়েল

text: ২০১১ সালের বিশ্বকাপ ক্রিকেটের গ্রুপ-পর্বের খেলায় ওয়েস্ট ইন্ডিজ ক্রিকেট দলের বিরুদ্ধে সুন্দর ক্রীড়ানৈপুণ্য প্রদর্শন করে প্লেয়ার অব দ্য ম্যাচ নির্বাচিত হন। খেলায় তিনি ৪৮ রানের বিনিময়ে ৪ উইকেট লাভ করেছিলেন।


title: টমাস হেনরি হাক্সলি

text: টমাস হেনরি হাক্সলি এফআরসি (৪ মে, ১৮২৫ – ২৯ জুন, ১৮৯৫) একজন প্রখ্যাত ইংরেজ জীববিজ্ঞানী, শিক্ষক এবং অজ্ঞেয়বাদ দর্শনের অন্যতম প্রবক্তা। তিনি ছিলেন চার্লস ডারউইনের বিবর্তনবাদের অন্যতম সমর্থক। তিনি বিজ্ঞানী ও সাধারণ জনগণের কাছে এ তত্ত্বটি গ্রহণযোগ্য করার জন্য যে কারোর চেয়ে বেশি চেষ্টা করে গেছেন। সে কারণে অনেকসময় তাকে ডাকা হয় "ডারউইনের বুলডগ" নামে। কেবলমাত্র ডারউইনের সমর্থক হিসেবে হাক্সলি পরিচিতি পান নি, তিনি নিজেও ছিলেন একজন বড় মাপের জীববিজ্ঞানী। প্রাণিবিদ্যা ও জীবাশ্মবিজ্ঞানের ওপর হাক্সলির মৌলিক গবেষণা ছিল। এছাড়া তিনি ডারউইনের তত্ত্বের অনেকাংশের সমালোচনা করেন এবং এর একাধিক সমস্যা তুলে ধরেন।


title: টমাস হেনরি হাক্সলি

text: ধর্মতত্ত্ব সম্পর্কে নিজের ধারণা ব্যাখ্যা করতে গিয়ে হাক্সলি অজ্ঞেয়বাদ দর্শনের প্রভূত উন্নয়ন সাধন করেন। ১৮৬৯ সালে তিনিই প্রথম ইংরেজি "Agonist" (অজ্ঞেয়বাদী) কথাটি প্রয়োগ করেন।


title: টমাস হেনরি হাক্সলি

text: টমাস হেনরি হাক্সলি ১৮২৫ সালের ৪ মে ইংল্যান্ডের মিডলসেক্সের ইলিঙে জন্মগ্রহণ করেন। আট ভাইবোনের মধ্যে তিনি ছিলেন সপ্তম। তার পিতা ছিলেন ইলিং স্কুলের গণিতের অধ্যাপক। হাক্সলি মাত্র দুই বছর বিদ্যালয়ের প্রাতিষ্ঠানিক শিক্ষা লাভের সুযোগ পান। ১৮৩৫ সালে পরিপারের সাথে তাকেও কভেন্ট্রিতে গিয়ে থিতু হতে হয়। এর ফলে তার প্রাতিষ্ঠানিক শিক্ষার সেখানেই ইতি ঘটে। ইতিহাস, বিজ্ঞান ও দর্শন বিষয়ে নিজে নিজে অধ্যয়ন করে তিনি প্রাতিষ্ঠানিক শিক্ষার অভাব পুষিয়ে দেন। নিজের চেষ্টায় তিনি জার্মান শেখেন। মাত্র ১৫ বছর বয়সে মেডিকেল শিক্ষানবিশ হিসেবে তিনি তার কর্মজীবন শুরু করেন। শিঘ্রীই চেরিং ক্রস হাসপাতালে অধ্যয়নের জন্য তিনি বৃত্তি লাভ করেন। একুশ বছর বয়সে রয়েল নেভির ফ্রিগেট এইচ. এম. এস. র‍্যাটলস্নেকে সহকারী শল্যচিকিৎসক হিসেবে যোগ দেন। এইচ. এম. এস. র‍্যাটলস্নেকের গন্তব্যস্থল ছিল অস্ট্রেলিয়া, পাপুয়া নিউগিনি ও তৎসংলগ্ন এলাকা। অভিযানকালে হাক্সলি প্রচুর অমেরুদণ্ডী প্রাণীর নমুনা সংগ্রহ করেন এবং সেগুলো বিস্তারিতভাবে পরীক্ষা-নিরীক্ষা করে দেখেন। তার নমুনাগুলোর বেশিরভাগই ছিল নিডারিয়া পর্বের প্রাণী, ইউনিকর্ডেট ও সেফালোপড মলাস্ক। তিনি তার গবেষণায় প্রাপ্ত ফলাফলগুলো চটজলদি ইংল্যান্ডে পাঠানোর ব্যবস্থা করেন। সেখানে অ্যাডওয়ার্ড ফোর্বস সেগুলো প্রকাশনার ব্যবস্থা করে দেন। হাক্সলির এসব মৌলিক গবেষণা তার জন্য অনন্য সম্মান বয়ে নিয়ে আসে এবং ১৮৫০ সালে তিনি যখন দেশে ফেরত আসেন, তখন রয়েল সোসাইটির ফেলো নির্বাচিত হন। অল্প কয়েকদিনের মধ্যে হাক্সলি ভূতাত্ত্বিক চার্লস লায়েল, উদ্ভিদবিজ্ঞানী জোসেফ ডাল্টন হুকার, দার্শনিক হারবার্ট স্পেন্সার, প্রকৃতিবিদ চার্লস ডারউইন প্রমুখের সংস্পর্শে আসেন। বিজ্ঞানকে পেশা হিসেবে বেছে নেওয়া সে যুগে একটি বিরল ঘটনা ছিল। তখনকার অধিকাংশ প্রকৃতিবিদই ছিলেন শখের বিজ্ঞানী। কিন্তু হাক্সলি বিজ্ঞানকেই পেশা হিসেবে গ্রহণ করেন এবং নৌবাহিনী থেকে একটি ভাতার ব্যবস্থা করেন। এছাড়া বিজ্ঞান বিষয়ক নিবন্ধও তার আয়ের অন্যতম উৎস ছিল। তিনি লন্ডনের রয়েল স্কুল অব মাইন্সেও চাকরি জুটিয়ে নেন।


title: টমাস হেনরি হাক্সলি

text: ১৮৫৫ সালে হাক্সলি হেনরিয়েটা হিথর্নকে বিয়ে করেন। এই দম্পতি পরবর্তীতে একটি বিখ্যাত বংশধারা রেখে যান। তাদের সন্তান লিওনার্ড ছিলেন একজন উল্লেখযোগ্য জীবনীকার। লিওনার্ডের বড় ছেলে জুলিয়ান হাক্সলি বিংশ শতকে বিবর্তনীয় বিশ্লেষণের অন্যতম প্রধান লেখক ছিলেন। জুলিয়ানের ছেলে ফ্রান্সিস ছিলেন একজন বিখ্যাত নৃবিজ্ঞানী। লিওনার্ডের আরেক ছেলে স্যার অ্যান্ড্রু হাক্সলি ১৯৬৩ সালে চিকিৎসাবিজ্ঞানে নোবেল পুরস্কার লাভ করেন। জুলিয়ানের ভাই অ্যালডাস হাক্সলি ছিলেন একজন প্রখ্যাত সাহিত্যিক, প্রাবন্ধিক ও নাট্যকার। আরেক আত্মীয় লিওনার্ড জর্জ গোল্ডেন হাক্সলি ছিলেন পদার্থবিদ।


title: টমাস হেনরি হাক্সলি

text: ১৮৯৫ সালের ২৯ জুন টমাস হেনরি হাক্সলি সাসেক্সের ইস্টবোর্নে মৃত্যুবরণ করেন।


title: ১৯২৫ ফার ইস্টার্ন গেমস

text: ৭ম ফার ইস্টার্ন গেমস ম্যানিলা, ফিলিপাইনে মে ১৯২৫ সালে অনুষ্ঠিত হয়।


title: ১৯২৭ ফার ইস্টার্ন গেমস

text: ৮ম ফার ইস্টার্ন গেমস সাংহাই, চীন প্রজাতন্ত্রে মে ১৯২৭ সালে অনুষ্ঠিত হয়।


title: ১৯৩০ ফার ইস্টার্ন গেমস

text: ৯ম ফার ইস্টার্ন গেমস জাপানের টোকিওতে দ্বিতীয় বারেরমত মে ১৯৩০ সালে অনুষ্ঠিত হয়।


title: খ্রোনিঙেন

text: খ্রোনিঙেন (ওলন্দাজ: Groningen) নেদারল্যান্ডসের উত্তরাঞ্চলে অবস্থিত খ্রোনিঙেন প্রদেশের সবচেয়ে বড় শহর এবং রাজধানী। শহরটির অবস্থান "ড্রেন্ট্‌সে আ" ও "হুন্‌জে" নদী এবং কিছু খালের সংযোগস্থলে। তবে নদী দুটিকেও বর্তমানে খালের মত রূপ দেয়া হয়েছে যাদের দুই ধার কনক্রিট দিয়ে বাঁধানো। এর নিকটে কিছু হ্রদ রয়েছে, যেমন, দক্ষিণ-পশ্চিমে লেইক্‌স্টারমিয়ার, দক্ষিণে পাটার্সভোল্ড্‌সেমিয়ার, পূর্বে বোর্খমেরেন এবং দক্ষিণ-পূর্বে জাউড্‌লার্ডারমিয়ার।


title: খ্রোনিঙেন

text: খ্রোনিঙেনের ইতিহাস সম্ভবত নবম শতাব্দীতে শুরু হয়েছে, তবে ১০৪০ সালের আগে শহরটি সম্বন্ধে তেমন কিছু জানা যায় না। সে বছর পুণ্য রোমান সম্রাট হেনরি ৩ খ্রোনিঙেন ও তার আশপাশের জেলাগুলোর কর্তৃত্ব উট্রেখ্‌টের বিশপের হাতে ন্যাস্ত করেছিলেন। একটি কৃষক গোষ্ঠীর বসতি হিসেবে যাত্রা শুরু করে খ্রোনিঙেন পরবর্তীতে "আ" (Aa) নদীর কারণে উত্তরাঞ্চলের অন্যতম বাণিজ্যিক কেন্দ্রে পরিণত হয়। দ্বাদশ শতকে এখান থেকে আ নদীর মাধ্যমে ক্রুসেডে অংশগ্রহণকারী যোদ্ধাদের জাহাজ সরবরাহ করা হতো।


title: ১৯৩৪ ফার ইস্টার্ন গেমস

text: ১০ম ফার ইস্টার্ন গেমস ম্যানিলা, ফিলিপাইনে মে ১৯৩৪ সালে অনুষ্ঠিত হয়।


title: ১৯৩৪ ফার ইস্টার্ন গেমস

text: এটি ছিল সর্বশেষ ফার ইস্টার্ন চ্যাম্পিয়নশিপ গেমস। নির্ধারিত ১১তম ফার ইস্টার্ন চ্যাম্পিয়নশিপ গেমস ওসাকা, জাপানে ১৯৩৮ সালে হওয়ার কথা থাকলেও ১৯৩৭ সালে দ্বিতীয় সিনো জাপানি যুদ্ধের কারনে তা পরে বাতিল করা হয়।


title: ভুবনেশ্বর কুমার

text: ভুবনেশ্বর কুমার সিং মবি (; জন্ম: ৫ ফেব্রুয়ারি, ১৯৯০) ভারতের উত্তর প্রদেশে জন্মগ্রহণকারী ক্রিকেটার। ভারতীয় ক্রিকেট দলের অন্যতম খেলোয়াড় ভুবনেশ্বর মূলতঃ ডানহাতি মিডিয়াম-ফাস্ট বোলার ও ডানহাতি ব্যাটসম্যান। চমৎকার সুইং বোলিংয়ের পাশাপাশি নিম্ন মাঝারি-সারির ব্যাটিংয়ের ফলে দলের কার্যকর অল-রাউন্ডারের মর্যাদা পেয়েছেন। ঘরোয়া ক্রিকেটে উত্তর প্রদেশ ক্রিকেট দলের পক্ষ হয়ে খেলে থাকেন। এছাড়াও তিনি আইপিএলে পুনে ওয়ারিয়র্স ইন্ডিয়ার পক্ষ হয়ে খেলছেন।


title: ভুবনেশ্বর কুমার

text: উত্তর প্রদেশের মিরাট এলাকার গুরজার পরিবারে ভুবনেশ্বরের জন্ম। বর্তমানে তিনি সেখানেই অবস্থান করছেন।


title: ভুবনেশ্বর কুমার

text: বাংলা দলের পক্ষ হয়ে ১৭ বছর বয়সে প্রথম-শ্রেণীর ক্রিকেটে অভিষেক ঘটে তার। ২০০৮/০৯ মৌসুমে প্রথম-শ্রেণীর ক্রিকেটে তিনিই প্রথম বোলার যিনি সচিন তেন্ডুলকরকে শূন্য রানে আউট করতে পেরেছেন। ঐ মৌসুমে চমকপ্রদ ক্রীড়াশৈলী উপস্থাপনার মাধ্যমে আইপিএলে রয়্যাল চ্যালেঞ্জার্স ব্যাঙ্গালোরের হয়ে খেলেন। এছাড়াও, মধ্যাঞ্চলের হয়ে দীলিপ ট্রফি এবং দেওধর ট্রফিতে অংশ নিয়েছেন।


title: ভুবনেশ্বর কুমার

text: পরপর দু’টি টুয়েন্টি২০ আন্তর্জাতিকে ইংল্যান্ডের বিরুদ্ধে পরবিন্দর আওয়ানা’র বাজে খেলার প্রেক্ষিতে ভুবনেশ্বর দিবা-রাত্রির টি২০তে পাকিস্তানের বিপক্ষে ব্যাঙ্গালুরুতে অনুষ্ঠিত খেলায় প্রথম একাদশে ছিলেন। ৪ ওভারে মাত্র ৯ রান দিয়ে নাসির জামশেদ, আহমেদ শেহজাদ এবং উমর আকমলের উইকেট দখল করে অভিষেকে সেরা বোলিং পরিসংখ্যানের রেকর্ড গড়েন।


title: ভুবনেশ্বর কুমার

text: পাকিস্তানের বিপক্ষে একদিনের আন্তর্জাতিকে অভিষেক ঘটে কুমারের। ৩০ ডিসেম্বর, ২০১২ তারিখে তার অভিষেক ওডিআইয়ে ইনিংসের প্রথম বলে মোহাম্মদ হাফিজের উইকেট লাভ করে আন্তর্জাতিক ক্রিকেটের ১৭তম খেলোয়াড়ের মর্যাদা লাভ করেন তিনি। চেন্নাইয়ের এমএ চিদাম্বরম স্টেডিয়ামে হাফিজকে বোল্ড করে এ কীর্তিগাঁথা রচনা করেন।


title: ভুবনেশ্বর কুমার

text: ২২ ফেব্রুয়ারি, ২০১৩ তারিখে সফরকারী অস্ট্রেলিয়া দলের বিপক্ষে অনুষ্ঠিত ১ম টেস্টে অভিষিক্ত হন ভুবনেশ্বর। কোন উইকেট না পেলেও অভিষেক টেস্টের ৯ম উইকেট জুটিতে এমএস ধোনি’র সাথে রেকর্ড ১৪০ রানের পার্টনারশীপ গড়েন। ১০ নম্বরে ব্যাটিংয়ে নেমে সর্বোচ্চ অপরাজিত ৩৮ রান করেন। এরফলে তিনি পরশ মাম্ব্রের রানকে অতিক্রমণ করেন।


title: জীবভূগোল

text: জীবভূগোল (ইংরেজি: Biogeography) বা জৈব-ভূগোল উদ্ভিদ ও প্রাণীদের ভৌগোলিক বণ্টন বিষয়ক বিজ্ঞানের নাম। এটি পৃথিবীর বিভিন্ন স্থানে এবং ভৌগলিক ইতিহাসের বিভিন্ন সময়ে বিভিন্ন প্রজাতি ও বাস্তুতন্ত্রের বণ্টন নিয়ে আলোচনা করে। জীবভূগোলকে সাধারণত জীববিজ্ঞানের একটি শাখা হিসেবে বিবেচনা করা হয়, তবে এর উন্নয়নে ভৌত ভূগোলবিদদের অনেক গুরুত্বপূর্ণ অবদান রয়েছে, বিশেষ করে উদ্ভিদের বণ্টন বিষয়ে। এছাড়া জীবভূগোলের সাথে বিবর্তনীয় জীববিজ্ঞান ও বাস্তুবিজ্ঞানের ঘনিষ্ঠ সম্পর্ক আছে।


title: জীবভূগোল

text: জীবভূগোল পৃথিবীকে উদ্ভিদ ও প্রাণীদের প্রকৃতির উপর ভিত্তি করে কয়েকটি অঞ্চলে ভাগ করে, যে অঞ্চলগুলোর একেকটিতে জীবজগৎ একেক রকম। তবে এই বিভাজন সময়ের সাথে সাথে ধীরে ধীরে হলেও পরিবর্তিত হয়। বর্তমান এবং অতীতের অনেক কিছু জীবকূলের বণ্টনকে প্রভাবিত করে। যেমন, বর্তমান জলবায়ু ও ভৌগোলিক অবস্থা, পৃথিবীর বিভিন্ন ভূভাগের ভূতাত্ত্বিক ইতিহাস ও জলবায়ু, জীবকূলের বিবর্তন ইত্যাদি। বর্তমানে মানুষের অভূতপূর্ব প্রযুক্তিগত উন্নতির কারণে পৃথিবী খুব দ্রুত পরিবর্তিত হচ্ছে। আধুনিক জীবভূগোল এই প্রযুক্তি ব্যবহার করে পৃথিবীর জীববৈচিত্র্য ও তাদের বণ্টনের উপর মানুষের কর্মকাণ্ডের প্রভাব বিশ্লেষণ করে, এবং জীবকূলের ভবিষ্যৎ অনুমান করার চেষ্টা করে।


title: জীবভূগোল

text: ব্রিটিশ প্রকৃতিবিদ আলফ্রেড রাসেল ওয়ালেসকে অনেক সময় জীবভূগোলের জনক বলা হয়। ওয়ালেস মালয় দ্বীপপুঞ্জে ভ্রমণের সময় জীবকূলের, বিশেষ করে প্রাণীদের ভৌগোলিক বণ্টন সম্পর্কে কিছু অনুকল্প তৈরি করেন। মালয় থেকে ফিরে আসার পর ১৮৭২ সালে বেশ কয়েকজন বন্ধুর (যাদের মধ্যে ছিলেন ডারউইন, ফিলিপ স্ক্লেটার ও আলফ্রেড নিউটন) আবেদনে সাড়া দিয়ে ওয়ালেস পৃথিবীতে প্রাণীদের ভৌগোলিক বণ্টনের উপর একটি সাধারণ রিভিউ প্রণয়নের জন্য গবেষণা শুরু করেন। শুরুতে খুব একটা অগ্রসর হতে পারেননি কারণ তখন প্রাণীদের বৈজ্ঞানিক শ্রেণীবিন্যাস প্রক্রিয়া অসম্পূর্ণ ছিল। ১৮৭৪ সালে শ্রেণীবিন্যাসের উপর বেশ কিছু নতুন গবেষণা প্রকাশিত হওয়ার পর আবার শুরু করেন।


title: জীবভূগোল

text: স্ক্লেটার পাখি প্রজাতিসমূহের ভৌগোলিক বণ্টন ব্যাখ্যার জন্য পৃথিবীকে ছয়টি অঞ্চলে ভাগ করেছিলেন। ওয়ালেস এই বিভাজন প্রক্রিয়াকে আরও বর্ধিত করেন যাতে করে স্তন্যপায়ী, সরীসৃপ ও পোকামাকড়দের বণ্টনও ব্যাখ্যা করা যায়। প্রাণীদের যে ভৌগলিক বণ্টন ব্যবস্থা আজ বিশ্বজুড়ে স্বীকৃত ওয়ালেসই তার ভিত্তি তৈরি করেছিলেন। প্রতিটি অঞ্চলে বর্তমান এবং অতীতের সকল প্রাণীর বণ্টন ব্যাখ্যার জন্য যে বিষয়গুলো গুরুত্বপূর্ণ তার সবগুলো নিয়েই তিনি আলোচনা করেন। এর মধ্যে রয়েছে, স্থলসেতুর (land bridge, যেমন বর্তমান উত্তর ও দক্ষিণ আমেরিকার সংযোগকারী স্থলপথ) উদয় ও বিলুপ্তি এবং প্রবল হিমবাহের প্রভাব। তার তৈরি করা মানচিত্রগুলো প্রাণীদের বণ্টনের উপর বিভিন্ন বিষয় যেমন, পর্বতমালার উচ্চতা, সমুদ্রের গভীরতা, আঞ্চলিক উদ্ভিদজগৎ ইত্যাদির প্রভাব তুলে ধরে। এছাড়া তিনি সে সময় জানা সকল উচ্চতর প্রাণীদের পরিবার ও গোত্রের নাম এবং ভৌগলিক ব্যাপ্তি লিপিবদ্ধ করেন। লেখাগুলো এমনভাবে সাজিয়েছিলেন যাতে একজন পরিব্রাজক পড়েই বুঝতে পারে কোন এলাকায় কেমন প্রাণী পাওয়া যায়। এ বিষয়ক সকল গবেষণা ১৮৭৬ সালে "দ্য জিওগ্রাফিক্যাল ডিস্ট্রিবিউশন অফ অ্যানিমেল্‌স" ("The Geographical Distribution of Animals") নামে দুই খণ্ডে প্রকাশিত হয়। পরবর্তী ৮০ বছর ধরে এটিই ছিল প্রাণীভূগোলের উপর সর্বাধিক পঠিত ও গুরুত্বপূর্ণ বই।


title: হাসান রুহানি

text: হাসান রুহানি (}}; ইরানের মধ্যপন্থী নেতা যিনি সব সময় নেতৃত্বের লক্ষ্যকে এগিয়ে নিয়ে যাওয়ার পথ খুঁজে বের করার পিছনেই সময় ব্যয় করেছেন। প্রেসিডেন্ট হওয়ার পর রুহানি পারমাণবিক কার্যক্রম চালনার কথাও বলেছেন।


title: হাসান রুহানি

text: রুহানি ২০০৩-২০০৫ পর্যন্ত সাবেক প্রেসিডেন্ট মোহাম্মদ খাতামির অধীনে দেশটির প্রধান পারমাণবিক আলোচক হিসেবে দায়িত্ব পালন করেন।


title: হাসান রুহানি

text: তরুণ বয়সে দেশের রাজনীতির জন্য ঝুঁকিপূর্ণ কাজ করেছিলেন। ১৮ বছর বয়সে তরুণ ছাত্র রুহানি ইরাকি সীমান্ত গোপনে অতিক্রম করে এক বিপজ্জনক সফরে গিয়েছিলেন নির্বাসিত নেতা আয়াতুল্লাহ খোমেনির সঙ্গে দেখা করতে। ১৯৭৯ সালের শেষদিকে খোমেনির নির্বাসনের শেষ দিনগুলোতে রুহানি তার সঙ্গে ফ্রান্সে ছিলেন।


title: হাসান রুহানি

text: ১৯৯৭ সালে স্কটল্যান্ডের গ্লাসগো ক্যালেডোনিয়ান ইউনিভার্সিটি থেকে সাংবিধানিক আইনের ওপর ডক্টরেট লাভ করতে রুহানি ‘দ্য ফ্লেক্সিবিলিটি অব শরিয়াহ ল (শরিয়া আইনের নমনীয়তা)’ নিয়ে থিসিস লিখেছিলেন।


title: হাসান রুহানি

text: ফার্সি ভাষার পাশাপাশি ইংরেজি, জার্মান, ফরাসি, রুশ এবং আরবি এই পাঁচটি ভাষায় অনর্গল কথা বলায় পারদর্শী হাসান রুহানি।


title: হাসান রুহানি

text: ১৯৬৭ সালে এক ট্রেন যাত্রার সময় সর্বোচ্চ ধর্মীয় নেতা আয়াতুল্লাহ খামেনির সঙ্গে পরিচয় ও বন্ধুত্ব হয় হাসান রুহানির। আলি আকবর হাশেমি রাফসানজানি এক বন্ধু ছিলেন রুহানির, যিনি পরবর্তীকালে প্রেসিডেন্ট হন। এদের সবার সমর্থন প্রেসিডেন্ট নির্বাচনে বিজয়ী হতে রুহানির ভাগ্যাকাশের নক্ষত্র হয়ে উঠেছে দ্রুত।


title: হাসান রুহানি

text: ৮০-র দশকে ইরান-ইরাক যুদ্ধবিষয়ক ডেপুটি লিডার ছিলেন তিনি। ২০ বছর পার্লামেন্ট সদস্য ছিলেন। ১৬ বছর ছিলেন দেশের সবচেয়ে প্রভাবশালী সংস্থা নিরাপত্তা পরিষদের দৈনন্দিন ব্যবস্থাপনার ইনচার্জ। তেহরানের সেন্টার ফর স্ট্র্যাটেজিক রিসার্চের প্রধান ছিলেন, যে সংস্থার কাজ হাশেমি রাফসানজানি আর আয়াতুল্লাহ খামেনিকে পরামর্শ দেওয়া।


title: ১৯৩৮ ফার ইস্টার্ন গেমস

text: ১১তম ফার ইস্টার্ন গেমস ১৯৩৮ সালে ওসাকা, জাপানে অনুষ্ঠিত হওয়ার কথা ছিল।


title: ১৯৩৮ ফার ইস্টার্ন গেমস

text: নির্ধারিত ১১তম ফার ইস্টার্ন চ্যাম্পিয়নশিপ গেমস ওসাকা, জাপানে ১৯৩৮ সালে হওয়ার কথা থাকলেও ১৯৩৭ সালের ৭ জুলাই দ্বিতীয় সিনো জাপানি যুদ্ধের কারনে তা পরে বাতিল করা হয়। এই যুদ্ধ ফার ইস্টার্ন অ্যাথলেটিক অ্যাসোসিয়েশনের দুই প্রধান সদস্য চীন এবং জাপানের মধ্যকার, যেটি ২ সেপ্টেম্বর ১৯৪৫ দ্বিতীয় বিশ্বযুদ্ধর সাথে শেষ হয়।


title: ১৯৩৮ ফার ইস্টার্ন গেমস

text: এর পর ফার ইস্টার্ন গেমস আর অনুষ্ঠিত হয়নি।


title: শফি গোল্ডওয়েসার

text: শফরিরা গোল্ডওয়েসার (; জন্ম ১৯৫৮) ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল ও কম্পিউটার বিজ্ঞানের একজন অধ্যাপক। তিনি ২০১২ সালে টুরিং পুরস্কার লাভ করেন।


title: শফি গোল্ডওয়েসার

text: গোল্ডওয়েসার নিউ ইয়র্ক সিটিতে জন্মগ্রহণ করেন। তিনি কার্নেগী মেলন ইউনিভার্সিটি থেকে ১৯৭৯ সালে ব্যাচেলর অব সায়েন্স ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলে থেকে ১৯৮১ সালে মাস্টার অব সায়েন্স এবং ১৯৮৩ সালে পিএইচডি ডিগ্রি অর্জন করেন। ১৯৮৩ সালে ম্যাসাচুসেট্‌স ইনস্টিটিউট অফ টেকনোলজিতে যোগদান করেন।


title: সিলভিও মিকালি

text: সিলভিও মিকালি ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল ও কম্পিউটার বিজ্ঞানের একজন অধ্যাপক। তিনি ২০১২ সালে টুরিং পুরস্কার লাভ করেন।


title: সিলভিও মিকালি

text: মিকালি ইউনিভার্সিটি অব ক্যালিফোর্নিয়া, বার্কলে থেকে ১৯৮৩ সালে কম্পিউটার বিজ্ঞানে পিএইচডি ডিগ্রি অর্জন করেন। ১৯৮৩ সালে ম্যাসাচুসেট্‌স ইনস্টিটিউট অফ টেকনোলজিতে সহকারী অধ্যাপক পদে যোগদান করেন। ১৯৮৬ সালে সহযোগী অধ্যাপক এবং ১৯৯১ সালে পূর্ণ অধ্যাপক পদে উন্নীত হন।


title: বাস্তব সত্য

text: বাস্তব সত্য বা স্বীকৃত সত্য ( "ফ্যাক্‌ট্") হচ্ছে এমন বিষয়সমূহ যেটা প্রকৃতপক্ষে ঘটছে বা যেটি মূল বা সঠিক ঘটনা। কোন বিষয়ের বাস্তব ও স্বীকৃত সত্য হওয়ার জন্য মূল যে বৈশিষ্ট্য থাকতে হয় তা হল যাচাইযোগ্যতা। বাস্তব ও স্বীকৃত সত্য বাস্তব অভিজ্ঞতা, পরীক্ষা, তথ্যসূত্র বা তত্ত্ব দ্বারা বারংবার যাচাই করা সম্ভব।


title: বাস্তব সত্য

text: বাস্তব স্বীকৃত সত্যকে ইংরেজিতে Fact বলা হয় যা লাতিন শব্দ Factum থেকে উদ্ভূত।জ্ঞানদর্শন এবং অস্তিত্ববাদী দর্শনের পাঠে বাস্তব ও স্বীকৃত সত্য সম্পর্কে আলোচনা করা হয়। নিরপেক্ষতার প্রশ্ন এবং সত্যতা দুটোই বাস্তব ও স্বীকৃত সত্যের আলোচনায় বিবেচিত হয়। এটিকে সংজ্ঞায়িত করে হয় এভাবে যে, এটি হল এমন একটি ব্যাপার যেটি কিনা প্রকৃত অবস্থা।


title: বাস্তব সত্য

text: এটিকে এভাবেও বর্ণনা করা হয় যে বাস্তব ও স্বীকৃত সত্য একটি সত্য বাক্যকে সত্য করে।


title: বাস্তব সত্য

text:
দর্শনশাস্ত্রের মতই বৈজ্ঞানে বাস্তব ও স্বীকৃত সত্য হল বাস্তব অভিজ্ঞতাপ্রসূত এমন কিছু প্রমাণ যা প্রকৃতি, বৈজ্ঞানিক প্রক্রিয়া, বৈজ্ঞানিক কার্যকরণ, ইত্যাদি সম্পর্কে মৌলিক প্রশ্ন সৃষ্টি করে বা নতুন বৈজ্ঞানিক তত্ত্ব তৈরীর মাধ্যমে সেটিকে ব্যাখ্যা করার চেষ্টা করে।
সাধারন ধারনায় বলা যায় বৈজ্ঞানিক বাস্তব ও স্বীকৃত সত্য হল, বাস্তব এবং যাচাইযোগ্য পর্যবেক্ষন, যেখানে তত্ত্ব (Theory) এবং অনুকল্পসমূহের (Hypothesis) উদ্যেশ্য হল এইসকল বাস্তব ও স্বীকৃত সত্যের ব্যাখ্যা প্রদান করা।


title: ইউটিসি+০১:০০

text: ইউটিসি+০১:০০ হল একটি সময় অঞ্চল, যা ইউটিসি থেকে ১ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা হিসেবে লেখা হবে। এটি একটি সময় অঞ্চল, যা একটি অর্ধবৃত্তের দৈর্ঘ্য হিসেবে ১৫°পূর্ব মধ্যরেখার একটি সহায়ক।


title: ইউটিসি+০১:০০

text: এই সময় ব্যবহার করা হয়:


title: জোসেফ কনরাড

text: জোসেফ কনরাড (ইংরেজি: Joseph Conrad) (৩রা ডিসেম্বর, ১৮৫৭ - ৩রা আগস্ট, ১৯২৪) একজন ইংরেজি ভাষার ঔপন্যাসিক ও ছোট গল্পকার। তার জন্ম বর্তমান ইউক্রেনে (তদানীন্তন রুশ সম্রাজ্য) এবং বেড়ে ওঠা রুশ সম্রাজ্য কর্তৃক অধিকৃত পোল্যান্ডে; তবে ইংল্যান্ডে বসবাস শুরু করার পর থেকে তিনি ইংরেজি ভাষায় লিখতেন। জন্মের সময় তার নাম ছিল "Józef Teodor Konrad Korzeniowski" কিন্তু ইংরেজি ভাষাভাষীদের উচ্চারণের সুবিধার্থে এবং নিজের প্রকৃত শেষ নামের বিকৃত উচ্চারণের হাত থেকে রেহাই পেতে শেষ নাম হিসেবে "কনরাড" ব্যবহার শুরু করেন। ১৮৮৬ সালে ব্রিটিশ নাগরিকত্ব লাভ করলেও তিনি আজীবন নিজেকে পোলীয় মনে করতেন। তার সবচেয়ে বিখ্যাত সাহিত্যকর্মের মধ্যে রয়েছে উপন্যাস "লর্ড জিম" (১৯০০), "নস্ট্রোমো" (১৯০৪), ও "দ্য সিক্রেট এজেন্ট" (১৯০৭) এবং বড় গল্প "হার্ট অফ ডার্কনেস" (১৯০২)। রচনাশৈলীর গভীরতা এবং সমুদ্র ও বিভিন্ন দুর্গম স্থানের জীবন সম্পর্কে লেখার কারণে জীবদ্দশায়ই তিনি অনেক প্রশংসিত হন। তবে সমুদ্রের রোমাঞ্চকর গল্পের আড়ালে তার রচনার সবচেয়ে গুরুত্বপূর্ণ বৈশিষ্ট্যটি কিছুটা ঢাকা পড়ে গেছে, সেটা হচ্ছে মানব মনের অভ্যন্তরীন দ্বন্দ্ব, বিশেষ করে ভাল-খারাপের দ্বন্দ্ব। ভয়ানক একাকীত্বের কারণে সমুদ্র কনরাডের কাছে একটা ট্র্যাজেডির জায়গা ছিল। যত দিন যাচ্ছে ততোই তাকে ইংরেজি সাহিত্যের অন্যতম সেরা ঔপন্যাসিকদের একজন মনে করা হচ্ছে।


title: জোসেফ কনরাড

text: কনরাডের বাবা "Apollo Nalęcz Korzeniowski" ছিলেন একজন কবি এবং একনিষ্ঠ পোলীয় দেশপ্রেমিক। রুশ সম্রাজ্যের বিরুদ্ধে বিদ্রোহ করার কারণে ১৮৬১ সালে তাকে আটক করে সাইবেরিয়ার নির্বাসনে পাঠানো হয়। অগত্যা তার স্ত্রী এবং চার বছর বয়সী সন্তানও সাইবেরিয়ায় পাড়ি জমায়। কিন্তু বিরূপ আবহাওয়ায় খাপ খাওয়াতে না পেরে ১৮৬৫ সালে যক্ষ্ণায় আক্রান্ত হয়ে তার স্ত্রী মারা যান। আনুমানিক এই সময়েই কনরাড প্রথম ইংরেজি সাহিত্যের সাথে পরিচিত হন, কারণ তখন তার বাবা অর্থ উপার্জনের জন্য উইলিয়াম শেকসপিয়র ও ভিক্টর হুগোর (ফরাসি) রচনা অনুবাদ করতেন। সাইবেরিয়ার নিঃসঙ্গ জীবনে বাবার সাথে তিনি পোলীয় ও ফরাসি ভাষায় ওয়াল্টার স্কট, জেম্‌স ফেনিমোর কুপার, চার্লস ডিকেন্স এবং উইলিয়াম মেইকপিস থ্যাকারির বই পড়েছেন। ১৮৬৯ সালে তার বাবা যক্ষ্ণায় আক্রান্ত হয়ে বর্তমান পোল্যান্ডের ক্রাকো শহরে মারা যান।


title: জোসেফ কনরাড

text: এরপর কনরাডের দায়িত্ব নেন তার মামা। ক্রাকো এবং সুইৎজারল্যান্ডের স্কুলে ভর্তি হলেও পড়াশোনায় তার খুব একটা মন বসেনি। সাগরের টানে ১৮৭৪ সালে ফ্রান্সের মার্সেইয়ের উদ্দেশ্যে যাত্রা করেন। মামা তাকে বছরে দুই হাজার ফ্রাংক ভাতা দিতেন এবং তাকে একজন ফরাসি বণিকের সাথে পরিচয় করিয়ে দেন। এই বণিকের সহায়তায় কনরাড প্রথমে "Mont-Blanc" জাহাজের সাধারণ যাত্রী হিসেবে মার্টিনিকের (ক্যারিবীয় সাগরের ফরাসি দ্বীপ) উদ্দেশ্যে যাত্রা করেন। পরবর্তীতে একই জাহাজে শিক্ষানবিসের চাকরি পান। ১৮৭৬ সালে "Saint-Antoine" জাহাজের স্টুয়ার্ড হিসেবে আবার ওয়েস্ট ইন্ডিজ এবং ভেনিজুয়েলার উপকূল পর্যন্ত যান। এসময় কিছু আইনবিরুদ্ধ কাজ করেছিলেন। এই জাহাজের ফার্স্ট মেইট ছিল Dominic Cervoni নামের এক কর্সিকান যার আদলে তিনি নস্ট্রোমো উপন্যাসের নায়কের চরিত্রটি তৈরি করেছিলেন। সাঁ-আঁতোয়ান জাহাজের অনেক অভিজ্ঞতাই নস্ট্রোমোতে কাজে লেগেছে।


title: জোসেফ কনরাড

text: মার্সেই ফিরে আসার পর ঋণের ভারে জর্জরিত কনরাড একবার আত্মহত্যারও চেষ্টা করেছিলেন। তখন ফরাসি বণিক সম্প্রদায়ের অন্তর্ভুক্ত সবার জন্য সামরিক দায়িত্ব পালন বাধ্যতামূলক ছিল। তাই ১৮৭৮ সালে কনরাড ফরাসি নৌবাহিনীতে নাম লেখান। তাকে একটি ব্রিটিশ মালবাহী জাহাজে ডেকহ্যান্ডের কাজ দেয়া হয়। জাহাজটি কয়লা নিয়ে কনস্টান্টিনোপল (বর্তমান ইস্তাম্বুল) যাচ্ছিল। ফিরতি যাত্রার সময় তাকে ইংল্যান্ডের Lowestoft-এ নামিয়ে দেয়া হয়। তখন কনরাড খুব একটা ইংরেজি জানতেন না কিন্তু ইংল্যান্ডে থেকে যাওয়ার সিদ্ধান্ত নেন। ১৮৭৮-এর শেষ দিকে সাধারণ নাবিক হিসেবে লন্ডন-সিডনি ভ্রমণ করেছিলেন। ১৬ বছর তিনি ব্রিটিশ নৌ-বণিক বাহিনীতে কাজ করেছেন; ১৮৮০ সালে সেকেন্ড মেইটের পরীক্ষায় উত্তীর্ণ হয়ে ১৮৮১ সালে "প্যালেস্টাইন" নামক একটি জাহাজে চেপে বসেন দূর-প্রাচ্যের উদ্দেশ্যে।


title: জোসেফ কনরাড

text: প্যালেস্টাইন জাহাজের অভিজ্ঞতা তার জীবনের সবচেয়ে গুরুত্বপূর্ণ ঘটনাগুলোর একটি। জাহাজটি পথিমধ্যে প্রচুর বাধা-বিপত্তির সম্মুখীন হয় এবং অবশেষে দূরপ্রাচ্যে পৌঁছানোর পর কয়লা থেকে সৃষ্ট আগুনে একেবারে ধ্বংস হয়ে যায়। অন্য সব ক্রূর সাথে কনরাড লাইফবোটে আশ্রয় নেন এবং আনুমানিক তের ঘণ্টার মধ্যেই একটি দ্বীপের সন্ধান পান, দ্বীপটি ছিল সুমাত্রার (বর্তমান ইন্দোনেশিয়ায়) নিকটবর্তী। রোমাঞ্চকর যাত্রার কাহিনী পরবর্তীতে একটি গল্প ("Youth") হিসেবে প্রকাশ করেছিলেন।


title: জোসেফ কনরাড

text: ১৮৮৩ সালে লন্ডনে ফিরে এসে আবার ভারতের মুম্বাইয়ের উদ্দেশ্যে যাত্রা করেন। মুম্বাইয়ের অভিজ্ঞতা থেকে প্রসূত উপন্যাস "The Nigger of the 'Narcissus"'-কে অনেকে কনরাডের প্রথম গুরুত্বপূর্ণ রচনা হিসেবে অভিহিত করেন। আনুমানিক একই সময়ে তিনি প্রথম ইংরেজিতে চিঠি লেখা শুরু করেন। ১৮৮৬ সালে তার জীবনে দুটি গুরুত্বপূর্ণ ঘটনা ঘটে, আগস্টে ব্রিটিশ নাগরিকত্ব লাভ এবং তার কয়েক মাস পর মাস্টার মেরিনারের সার্টিফিকেট অর্জন। ১৮৮৭ সালে "Highland Forest" জাহাজের ফার্স্ট মেইট হিসেবে জাভার উদ্দেশ্যে যাত্রা করেন, এই জাহাজের ক্যাপ্টেনের অনুকরণেই "Nan Shan in Typhoon" গল্পের স্টিমার ক্যাপ্টেনের চরিত্রটি তৈরি করেছিলেন। সাড়ে চার মাসে দক্ষিণ-পূর্ব এশীয় দ্বীপপুঞ্জে ৫-৬ টি ভ্রমণের সময় অর্জিত প্রচুর অভিজ্ঞতা তার পরবর্তী বেশ কয়েকটি উপন্যাসে প্রতিফলিত হয়েছে, যথা- "Almayer’s Folly", "An Outcast of the Islands", এবং "লর্ড জিম"।


title: জোসেফ কনরাড

text: মালয় দ্বীপপুঞ্জ থেকে ফিরে আসার পর আবার সিঙ্গাপুরের উদ্দেশ্যে "Otago" জাহাজে উঠেন। পথিমধ্যে জাহাজের ক্যাপ্টেন মারা গেলে কনরাড প্রথম বারের মত একটি জাহাজের কমান্ডারের দায়িত্ব পান। সিঙ্গাপুর পৌঁছানোর আগে তিন সপ্তাহের যাত্রায় (১,৩০০ কিলোমিটার) একমাত্র কনরাড ও রাঁধুনী ছাড়া জাহাজের সবাই জ্বরে আক্রান্ত হয়ে পড়েছিল। ১৮৮৯ সালে লন্ডনে ফিরে এসে "Almayer’s Folly" উপন্যাসের কাজ মাত্র শুরু করেছেন এমন সময় একটি অভূতপূর্ব সুযোগ তার সামনে এসে হাজির হয়। তিনি ছোটবেলায় শপথ করেছিলেন আফ্রিকায় যাবেন। ১৮৮৫ সালে বার্লিনের একটি সম্মেলনে আফ্রিকার কঙ্গো নদীর অববাহিকার প্রায় পুরো অঞ্চলটি নিয়ে কঙ্গো মুক্ত রাজ্য (বর্তমান গণপ্রজাতন্ত্রী কঙ্গোর সাথে তুলনীয়) নামে একটি স্বাধীন দেশ ঘোষণা করা হয় এবং বেলজিয়ামের রাজা লেওপোল্ড ২ রাষ্ট্রটির অধিকর্তা বনে যান। অনেকটা ইউরোপীয়দের ব্যক্তি মালিকানায় থাকা এই রাষ্ট্রের সম্পদ লুণ্ঠনের জন্য তখন বিভিন্ন সম্রাজ্যের মধ্যে প্রতিযোগিতা লেগে যায়। এই সুযোগে কনরাড ব্রাসেলসে গিয়ে কঙ্গো নদীর একটি স্টিম চালিত নৌকার কমান্ডারের দায়িত্ব আদায় করে নিয়ে আসেন।


title: জোসেফ কনরাড

text: কঙ্গোতে তিনি যা দেখেছেন এবং অনুভব করেছেন তা থেকেই জন্ম নিয়েছে তার সেরা গল্প, "হার্ট অফ ডার্কনেস"। এই গল্পের শিরোনাম কেবল তদানীন্তন আফ্রিকার হৃদয়কে নির্দেশ করে না, সাথে সকল অশুভের মূল, সকল দুর্নীতি ও নৈরাশ্যের উৎস এবং সর্বোপরী মানুষের হৃদয়কে নির্দেশ করে। এই বই কনরাডের জীবনে এতো বিশাল একটা স্থান দখল করে ছিল যে অনেকে ভাবতে বাধ্য হন, নিশ্চয়ই তার কঙ্গো ভ্রমণ খুব বেদনাদায়ক ছিল। তবে এটা তার মধ্যে অনেক পরিবর্তনও এনেছে, তিনি একবার বলেছিলেন, "কঙ্গোর আগে আমি কেবল একটি পশু ছিলাম"। কঙ্গোতে তাকে মনস্তাত্ত্বিক, আধ্যাত্মিক এবং এমনকি অধিবিদ্যাগত আঘাতও হজম করতে হয়েছে। তার স্বাস্থ্যও খারাপ হয়ে গিয়েছিল। ৪ মাস থেকে ১৮৯১ সালে কঙ্গো থেকে ফিরে আসার পর তার ঘন ঘন জ্বর ও বাতের ব্যথা হতো। এরপর ফার্স্ট মেইট হিসেবে আরও কয়েকটি অভিযানে অংশ নেয়ার পর ১৮৯৪ সালে মামা মারা যাওয়ায় তার সমুদ্র জীবনের সমাপ্তি ঘটে।